സ്വപ്ന നേട്ടത്തിനരികെ രോഹിത് ശര്‍മ; മറികടക്കുക വിരാട് കോലിയെ\nസമകാലീന ക്രിക്കറ്റില് ഏറ്റവും കൂടുതല് റെക്കോര്‍ഡുകള് സ്വന്തം പേരിലാക്കിയ കളിക്കാരന് ഇന്ത്യന് ക്യാപ്റ്റന് വിരാട് കോലിയായിരിക്കും. എന്നാല് ഇന്ന് വെസ്റ്റ് ഇന്‍ഡീസിനെതിരായ രണ്ടാം ട്വന്റി-20ക്ക് ഇറങ്ങുമ്പോള് കോലിയുടെ പേരിലുള്ള ഒരു റെക്കോര്‍ഡ് രോഹിത് ശര്‍മയുടെ പേരിലായേക്കും.\nLucknow, First Published Nov 6, 2018, 1:41 PM IST\nലക്നോ: സമകാലീന ക്രിക്കറ്റില് ഏറ്റവും കൂടുതല് റെക്കോര്‍ഡുകള് സ്വന്തം പേരിലാക്കിയ കളിക്കാരന് ഇന്ത്യന് ക്യാപ്റ്റന് വിരാട് കോലിയായിരിക്കും. എന്നാല് ഇന്ന് വെസ്റ്റ് ഇന്‍ഡീസിനെതിരായ രണ്ടാം ട്വന്റി-20ക്ക് ഇറങ്ങുമ്പോള് കോലിയുടെ പേരിലുള്ള ഒരു റെക്കോര്‍ഡ് രോഹിത് ശര്‍മയുടെ പേരിലായേക്കും.\nട്വന്റി-20യില് ഇന്ത്യക്കായി ഏറ്റവും കൂടുതല് റണ്‍സടിച്ച താരമെന്ന റെക്കോര്‍ഡാണ് ഇപ്പോള് രോഹിതിന്റെ കൈയകലത്തിലുള്ളത്. 62 മത്സരങ്ങളില് നിന്നായി 48.88 ശരാശരിയില് 2102 റണ്‍സടിച്ച കോലിയാണ് നിലവില് ട്വന്റി-20 ക്രിക്കറ്റില് ഇന്ത്യയുടെ ഏറ്റവും വലിയ റണ്‍വേട്ടക്കാരന്.\nരണ്ടാം സ്ഥാനത്തുള്ള രോഹിതിന്റെ പേരില് 85 മത്സരങ്ങളില് നിന്ന് 32.18 റണ്‍സ് ശരാശരിയില് 2092 റണ്‍സാണുള്ളത്. കോലിയെ മറികടക്കാന് രോഹിത്തിന് ഇന്ന് വേണ്ടത് 10 റണ്‍സ് മാത്രം. ഇന്ന് വിന്‍ഡീസിനെതിരെ ഹിറ്റ്മാന് ഈ സ്വപ്നനേട്ടത്തിലെത്തുമെന്നാണ് ആരാധകര് പ്രതീക്ഷിക്കുന്നത്.\nട്വന്റി-20യിലെ അതിവേഗം 1000 റണ്‍സ് തികച്ചതിന്റെ റെക്കോര്‍ഡ് കഴിഞ്ഞ ദിവസം കോലിയില് നിന്ന് പാക്കിസ്ഥാന് ബാറ്റ്സ്മാന് ബാബര് അസം സ്വന്തമാക്കിയിരുന്നു. ടെസ്റ്റിലും, ഏകദിനത്തിലും കൂടുതല് ശ്രദ്ധയൂന്നുന്ന കോലി ഈ വര്‍ഷം ആകെ ഏഴ് ട്വന്റി-20 മത്സരങ്ങള് മാത്രമാണ് കളിച്ചത്. ഈ വര്‍ഷം കളിച്ച ഏഴ് കളികളില് നിന്ന് 24.33 ശരാശരിയില് 146 റണ്‍സാണ് കോലിയുടെ സമ്പാദം.\nLast Updated Nov 6, 2018, 1:41 PM IST


ICC Cricket World Cup Mohammed Shahzad's wicket:ഒരിഞ്ച് അങ്ങോട്ടോ ഇങ്ങോട്ടോ മാറിയിരുന്നേല്! ഷെഹ്‌സാദിനെ ഭാഗ്യവും കാത്തില്ല റീപ്ലേയില് കണ്ടത്\nIcc Cricket World Cup Mohammed Shahzads Wicket\nസോഷ്യല് മീഡിയയിലും ഷെഹ്‌സാദിന്റെ ഭാഗ്യക്കേട് ചര്‍ച്ചയായി മാറിയിരിക്കുകയാണ്\nJune 01, 2019 07:25:21 pm\nബ്രിസ്റ്റോള്: ക്രിക്കറ്റില് ഭാഗ്യത്തിനും ചിലപ്പോഴൊക്കെ പ്രധാന്യമുണ്ട്. ചിലപ്പോള് തലനാരിഴയ്ക്ക് രക്ഷപ്പെടും ചിലപ്പോള് തിരിച്ചും സംഭവിക്കും. അങ്ങനെ ഭാഗ്യത്തിന്റെ രണ്ട് മുഖങ്ങളും ഇന്ന് ക്രിക്കറ്റ് ലോകം കണ്ടു. ന്യൂസിലന്‍ഡും ശ്രീലങ്കയും തമ്മിലുള്ള മത്സരത്തിലായിരുന്നു ഭാഗ്യം രക്ഷകനായെത്തിയത്. എന്നാല് ഓസ്‌ട്രേലിയും അഫ്ഗാനിസ്ഥാനും തമ്മിലുള്ള കളിയില് കണ്ടത് ദൗര്‍ഭാഗ്യമാണ്. പണി കിട്ടിയത് അഫ്ഗാന് ഓപ്പണര് മുഹമ്മദ് ഷെഹ്‌സാദിനും.\nടോസ് നേടിയ അഫ്ഗാനിസ്ഥാന് ബാറ്റിങ് തിരഞ്ഞെടുക്കുകയായിരുന്നു. ഷെഹ്‌സാദും സസലും ഇന്നിങ്‌സ് ഓപ്പണ് ചെയ്തു. ആദ്യ ഓവര് എറിഞ്ഞത് മിച്ചല് സ്റ്റാര്‍ക്ക്. ആദ്യ രണ്ട് പന്തിലും അഫ്ഗാന് അക്കൗണ്ട് തുറക്കാനായില്ല. മൂന്നാം പന്തില് സ്റ്റാര്‍ക്ക് ഷെഹ്‌സാദിന്റെ സ്റ്റമ്പെടുത്തു. അതിവേഗം പാഞ്ഞു വന്ന പന്ത് അഫ്ഗാന് താരത്തിന്റെ ഓഫ് സ്റ്റമ്പ് പിഴുതെറിയുകായിരുന്നു. ആദ്യ ഓവറില് തന്നെ അഫ്ഗാനിസ്ഥാന് തിരിച്ചടി കിട്ടി.\nThat's Starc for you. Whatabeauty!!#AUSvAFG #AFGvAUS pic.twitter.com/aEbkdTmsJ7\n— Ravi Jaiswal (@Proud_Engineer) June 1, 2019\nപിന്നീട് റിപ്ലേകളിലാണ് ഷെഹ്‌സാദിന് ഭാഗ്യത്തിന്റെ കൂട്ട് കിട്ടിയില്ലെന്ന് വ്യക്തമായത്. റീപ്ലേകളില് സ്റ്റാര്‍ക്കിന്റെ പന്ത് നോബോളാകുന്നതില് നിന്നും രക്ഷപ്പെട്ടത് തലനാരിഴയ്ക്കായിരുന്നു. ക്രീസില് തൊട്ടു തൊട്ടില്ലെന്ന കണക്കായിരുന്നു സ്റ്റാര്‍ക്കിന്റെ കാല്. പിന്നീട് സോഷ്യല് മീഡിയയിലും ഷെഹ്‌സാദിന്റെ ഭാഗ്യക്കേട് ചര്‍ച്ചയായി മാറുകയായിരുന്നു.\nCricket isagame of fine margins…\nAnother inch and Mohammad Shahzad would still be batting.#AFGvAUS LIVE //t.co/EONMb3ycoN pic.twitter.com/RzV25DuHMB


ഗുജറാത്തില് മയിലുകള് കൂട്ടത്തോടെ ചത്തതിന്റെ കാരണം വെളിവായി\nNov 17, 2018, 04:45 pm IST\nഗുജറാത്തിലെ കച്ചില് മയിലുകള് കൂട്ടത്തോടെ ചത്തത് കീടനാശിനികള് കാരണമെന്ന് റിപ്പോര്‍ട്ട്. ഫോറന്‍സിക് സയന്‍സ് ലബോറട്ടറിയില് നിന്നുള്ള പ്രാഥമിക പരിശോധാനഫലമാണ് ഇക്കാര്യം ഉറപ്പിക്കുന്നത്.\nആണ്‍മയിലുകളും പെണ്‍മയിലുകളും അടക്കം മുപ്പതിലേറെ മയിലുകളാണ് സെപ്തംബറില് അഡേസര് വന്യമൃഗസംരക്ഷണമേഖലയില് ചത്തത്. ഇത് പക്ഷിസ്‌നേഹികള്‍ക്കിടയില് വലിയ പ്രതിഷേധത്തിന് ഇടവരുത്തുകയും ചെയ്തിരുന്നു. കീടങ്ങളില് നിന്ന് ധാന്യങ്ങള് രക്ഷിക്കാന് ഗ്രാമവാസികള് കൂടിയ അളവില് കീടനാശിനികള് ഉപയോഗിക്കുന്നുണ്ടെന്നും ഈ വിഷാംശം കലര്‍ന്ന ധാന്യമായിരിക്കാം മയിലുകളുടെ മരണത്തിന് പിന്നിലെന്നുമാണ് കരുതുന്നത്.\nഇനിയും ചില സാമ്പിളുകളുടെ റിസള്‍ട്ട് കിട്ടാനുണ്ടെന്നും മുഴുവന് റിപ്പോര്‍ട്ടുകളും ഉടന് സമര്‍പ്പിക്കുമന്നെും ഫോറന്‍സിക് സയന്‍സ് ലബോറട്ടറി ഉദ്യോഗസ്ഥര് പറഞ്ഞു. കൃഷിസ്ഥലങ്ങളിലെ അമിത അളവിലുള്ള കീടനാശിനികളുടെ ഉപയോഗം വന്യജീവികള്‍ക്ക മാത്രമല്ല ജലജീവികള്‍ക്കും ഭീഷണിയാകുമെന്ന് വന്യജീവി സംരക്ഷണകേന്ദ്രത്തിലെ ഉദ്യോഗസ്ഥനായ മുജാഹിദ് മാലിക് ചൂണ്ടിക്കാട്ടി. ഇതിനെതിരെ സംസ്ഥാന സര്‍ക്കാര് കര്‍ശനമായ നടപടികള് സ്വീകരിക്കണമെന്നും അദ്ദേഹം ആവശ്യപ്പെട്ടു. മഴ പെയ്ത് കൃഷി സ്ഥലങ്ങളില് നിന്നുള്ള വിഷം കലര്‍ന്ന കീടനാശിനകള് ജലാസങ്ങളിലെത്തുമെന്നും ഇത് മത്സ്യം തവള, ആമ തുടങ്ങിയ ജലജീവികളുടെ ജീവന് ഭീഷണിയാകുമെന്നും മാലിക് പറഞ്ഞു. മുഴുവന് പാരിസ്ഥിതിക വ്യവസ്ഥയേയും ഇത് ബാധിക്കുമെന്നും അദ്ദേഹം ചൂണ്ടിക്കാട്ടി.\nധാരാളം ധാന്യം ലഭിക്കുന്നതിനായി അമിതമായി കീടനാശിനികള് ഉപയോഗിക്കുന്നത് ഗ്രാമീണര് ശീലമാക്കിയിരിക്കുകയാണ്. സര്‍ക്കാര് ഇടപെട്ട് പാര്‍ശ്വഫലം ബോധ്യപ്പെടുത്തി ഇതിന്റെ മിതമായ അളവില് കീടനാശിനികള് ഉപയോഗിക്കാന് അവരെ ശീലിപ്പിക്കണമെന്നും മുജാഹിദ് മാലിക് ആവശ്യപ്പെടുന്നു.\nവിരാട് കോഹ്‍ലിയെ പ്രകോപിപ്പിക്കാതിരിക്കുക; ഓസ്ട്രേലിയയ്ക്ക് വിജയിക്കാനുള്ള തന്ത്രം പറഞ്ഞുകൊടുത്ത് ദക്ഷിണാഫ്രിക്കൻ നായകൻ\nJun 27, 2020, 11:21 pm IST\n24 മണിക്കൂറിനിടെ മൂന്ന് തവണ: ഗുജറാത്തില് വീണ്ടും ഭൂചലനം\nJun 15, 2020, 04:02 pm IST


ISL 2021/22: Kerala Blasters vs Mumbai City FC Live Streaming, When and Where to watch: തിലക് മൈദാനില് തേരോട്ടം തുടരാന് ബ്ലാസ്റ്റേഴ്സ്; എതിരാളികള് മുംബൈ | Indian Express Malayalam\nisl 2021 22 kerala blasters vs mumbai city fc live streaming when and where to watch\nസീസണില് ആദ്യ തവണ മുംബൈയെ നേരിട്ടപ്പോള് എതിരില്ലാത്ത മൂന്ന് ഗോളിന്റെ തകര്‍പ്പന് ജയമായിരുന്നു മഞ്ഞപ്പട സ്വന്തമാക്കിയത്\nJanuary 16, 2022 2:03:09 pm\nകടങ്ങളെല്ലാം വീട്ടി ഇന്ത്യന് സൂപ്പര് ലീഗില് കേരള ബ്ലാസ്റ്റേഴ്സ് കുതിക്കുകയാണ്. സീസണിലെ 12-ാം മത്സരത്തിലേക്ക് കടക്കുമ്പോള് പോയിന്റ് പട്ടികയുടെ തലപ്പത്താണ് മഞ്ഞപ്പട. ഇത്തവണ എതിരാളികള് നിലവിലെ ചാമ്പ്യന്മാരായ മുംബൈ സിറ്റി എഫ്സിയാണ്. മുംബൈയാകട്ടെ പട്ടികയില് നാലാമതും.\nനിലവിലെ ഫോം പരിഗണിക്കുകയാണെങ്കില് ബ്ലാസ്റ്റേഴ്സിന് തന്നെയാണ് മുന്‍തൂക്കം. തുടര്‍ച്ചയായ 10 മത്സരങ്ങള് തോല്‍വിയറിയാതെ മുന്നേറിക്കഴിഞ്ഞു. സീസണില് ആദ്യ തവണ മുംബൈയെ നേരിട്ടപ്പോള് എതിരില്ലാത്ത മൂന്ന് ഗോളിന്റെ തകര്‍പ്പന് ജയമായിരുന്നു മഞ്ഞപ്പട സ്വന്തമാക്കിയത്.\nമുന്നേറ്റ നിരയില് ആല്‍വാരൊ വാസ്ക്വസ്, പെരെയ്ര ഡയാസ് സഖ്യമാണ് കരുത്ത്. മധ്യനിരയില് അഡ്രിയാന് ലൂണ എന്ന മാന്ത്രികന്റെ മികവ് ഓരോ മത്സരത്തിലും വര്‍ധിച്ചു കൊണ്ടിരിക്കുകയാണ്. ഒപ്പം മലയാളി താരം സഹലും. പരിചയസമ്പത്തും യുവത്വവും ചേര്‍ന്ന പ്രതിരോധ നിരയും ശക്തമാണ്.\nമുംബൈയ്ക്ക് വിജയ വഴിയിലേക്ക് തിരിച്ചെത്തേണ്ടത് സുപ്രധാനമാണ്. ബ്ലാസ്റ്റേഴ്സിനോട് തോല്‍വി വഴങ്ങിയതിന് ശേഷം മുംബൈ വിജയം രുചിച്ചിട്ടില്ല. മൂന്ന് തോല്‍വിയും രണ്ട് സമനിലയും മാത്രമാണ് നേടാനായത്. അതുകൊണ്ട് തന്നെ തിരിച്ചടിക്കാനുള്ള അവസരമാണ് ചാമ്പ്യന്മാര്‍ക്ക് മുന്നിലുള്ളത്.\nകേരള ബ്ലാസ്റ്റേഴ്സും മുംബൈ സിറ്റിയും തമ്മിലുള്ള മത്സരം ഇന്ത്യൻ സമയം രാത്രി 7:30നാണ് മത്സരം.


നിഷു കുമാർ- ജീക്സൺ സിങ്ങാണ് കേരള ബ്ലാസ്റ്റേഴ്സിലെ എന്റെ പ്രിയ താരം\nകേരള ബ്ലാസ്റ്റേഴ്സിൽ ചേർന്നതിനെ കുറിച്ചും വരും സീസണിനെ കുറിച്ചുള്ള പ്രതീക്ഷകളെ കുറിച്ചും നിഷു കുമാർ മനസ്സ് തുറന്നു.\nകഴിഞ്ഞ വെള്ളിയാഴ്ചയാണ് നിഷു കുമാർ കേരള ബ്ലാസ്റ്റേഴ്സിൽ ചേർന്നത് ക്ലബ് ഔദ്യോഗികമായി പ്രഖ്യാപിച്ചത്. കേരള ബ്ലാസ്റ്റേഴ്‌സ് ഒഫീഷ്യൽ സോഷ്യൽ മീഡിയ ലൈവിലൂടെ ഇഷ്ഫാഖ് അഹ്‌മദും നിഷു കുമാറും വരികയുണ്ടായി. തന്റെ ഇതുവരെയുള്ള ഫുട്ബോൾ ജീവിതത്തെ കുറിച്ചും, ഇപ്പോഴത്തെ പരിശീലന രീതികൾ തുടങ്ങിയവയെ പറ്റി നിഷു വിവരിച്ചു.\n“ഞാൻ വളരെയധികം ആവേശത്തിലാണ് (കേരള ബ്ലാസ്റ്റേഴ്സിന് വേണ്ടി കളിക്കാൻ ). ഞാൻ വളരെ സന്തോഷവാനാണ്, ഈയൊരു അവസരം തന്നതിൽ ക്ലബ്ബിനോട് എന്റെ നന്ദി അറിയിക്കുന്നു. “നിഷു പറഞ്ഞു തുടങ്ങി.\nഫുട്ബോളിലേക്ക് എത്തിപ്പെട്ടതിനെ കുറിച്ച് നിഷു വിശദീകരിച്ചു – “വളരെ ചെറുപ്പത്തിൽ തന്നെ എന്റെ ഫുട്ബോൾ കരിയർ തുടങ്ങിയിരുന്നു.6വയസ്സായപ്പോൾ തന്നെ ഉത്തർപ്രദേശിലെ മുസാഫർനഗറിലെ എന്റെ വീടിനടുത്തുള്ള ചെറിയ ഗ്രൗണ്ടിൽ ഞാൻ കളിക്കുമായിരുന്നു. ഫുട്ബോളിനോട് എനിക്ക് അന്ന് വലിയ കമ്പമില്ലെങ്കിലും എനിക്ക് അത് ഇഷ്ടമായിരുന്നു.\nഉത്തർപ്രദേശിൽ ക്രിക്കറ്റിനോളം ഫുട്ബോൾ പ്രസിദ്ധമല്ല, അതുതന്നെയാകാം അധികം ഫുട്ബോൾ താരങ്ങൾ അവിടെ നിന്ന് ഉണ്ടാവാത്തതിന്റെ കാരണവും. എന്നാൽ അടുത്തുള്ള സ്പോർട്സ് ഹോസ്റ്റലിലെ ചില മുതിർന്ന കളിക്കാർ എനിക്ക് കളിക്കാനുള്ള പ്രചോദനമായി. അവർ വളരെ മികച്ച കളി പുറത്തെടുക്കുമായിരുന്നു, അത് കണ്ട് ഞാനും അക്കാഡമിയിൽ ചേർന്ന് കരിയർ മുന്നോട്ട് കൊണ്ടുപോകാൻ തീരുമാനിച്ചു.”\n“തുടക്ക ഘട്ടത്തിൽ അച്ഛൻ എനിക്ക് നല്ല പിന്തുണ നൽകിയിരുന്നു, എന്നാൽ അമ്മയ്ക്ക് ഞാൻ പഠനത്തിൽ കൂടുതൽ ശ്രദ്ധിക്കണം എന്ന ചിന്തയായിരുന്നു. പിന്നീട് എല്ലാവരിൽ നിന്നും ഇതിനെ കുറിച്ചു അച്ഛന് മേൽ സമ്മർദ്ദം വരാൻ തുടങ്ങി, അത് എന്നെയും ബാധിക്കാൻ തുടങ്ങി. 2-3 വർഷം എന്റെ കഴിവ് തെളിയിക്കാൻ എനിക്ക് അവസരം തരണമെന്ന് അച്ഛനോട് ഞാൻ അഭ്യർത്ഥിച്ചു, അതാണ് എന്റെ ജീവിതം മാറ്റിയത്. പിന്നീട് ചണ്ഡീഗഡ് ഫുട്ബോൾ അക്കാഡമിയിൽ ഞാൻ ചേർന്നു. അവിടെ നിന്ന് മുംബൈയിലുള്ള അണ്ടർ 15 ദേശിയ ടീമിലേക്കുള്ള വിളി വന്നു. ഒരു വർഷത്തിൽ കൂടുതൽ അവിടെ പരിശീലിക്കുകയും, തുടർന്ന് ഗോവയിലെ അണ്ടർ 19 ദേശീയ ടീമിൽ ചേരാനുള്ള അവസരവും ലഭിച്ചു. 2015ൽ ബെംഗളൂരു ഫ് സിയുടെ ഭാഗമാവുകയും പിന്നീട് സീനിയർ ഇന്ത്യൻ ദേശിയ ടീമിന്റെ ഭാഗമാകാനും എനിക്ക് കഴിഞ്ഞു.”, നിഷു പറഞ്ഞു.\n“ബ്ലാസ്റ്റേഴ്സിൽ ചേർന്നത് ഞാൻ ഇതുവരെയെടുത്ത മികച്ച തീരുമാനങ്ങളിൽ ഒന്നാണ്. ക്ലബ് അധികൃതർ ആദ്യമായി എന്നെ ബന്ധപ്പെട്ടപ്പോൾ അവരുടെ പ്രൊജെക്ടിനെ കുറിച്ചും ഭാവി പദ്ധതികളെ കുറിച്ചും വിവരിച്ചിരുന്നു. ഒരു മികച്ച ടീം ഉണ്ടാക്കിയെടുക്കാനാണ് അവരുടെ ശ്രമം എന്ന് അവർ പറഞ്ഞിരുന്നു. എന്നെ സംബന്ധിച്ച് മികച്ച വെല്ലുവിളികൾക്കായി ഞാൻ കാത്തിരിക്കുകയായിരുന്നു. ഒരു ഫുട്ബോൾ താരം എന്ന നിലയിൽ ഒരു പുതിയ സിറ്റിയിലെ പുതിയ ഫുട്ബാൾ ടീമിന് വേണ്ടി കളിക്കുന്നത് ഒരു വെല്ലുവിളി തന്നെയാണ്. അത് കേരള ബ്ലാസ്റ്റേഴ്‌സ് ആവുമ്പോൾ വെല്ലുവിളി കൂടുതൽ കടുപ്പമാവും.”\n“മഞ്ഞപ്പടക്ക് വേണ്ടി കളിക്കാൻ എല്ലാവർക്കും ആഗ്രഹമുണ്ട്. പ്രൊഫഷണലായി കളിക്കാൻ തുടങ്ങിയ കാലത്തു തന്നെ അവർക്ക് വേണ്ടി ഒരിക്കൽ കളിക്കണമെന്നത് ഞാൻ തീരുമാനിച്ചിരുന്നു. കേരള ബ്ലാസ്റ്റേഴ്സിന്റെ സ്പോർട്ടിങ് ഡിറക്ടറായ കരോലിസ് സ്കിൻകിസിനോടും ഇതിനെ ഞാൻ സംസാരിച്ചിരുന്നു, അദ്ദേഹവും വളരെ എക്‌സൈറ്റഡായിരുന്നു.”\nഇഷ്ട പൊസിഷൻ ഏതാണെന്ന ഇഷ്ഫാഖിന്റെ ചോദ്യത്തോട് നിഷു പ്രതികരിച്ചതിങ്ങനെ – “ഒരിക്കൽ ഒരു5മിനുട്ട് മിഡ്‌ഫീൽഡറായി ഞാൻ കളിച്ചിട്ടുണ്ട്. അണ്ടർ 17 വരെ സെന്റർ ബാക്ക് പൊസിഷനായിരുന്നു എനിക്ക് പ്രിയപ്പെട്ടത്. ആ സമയത്ത് ചെൽസിയെ ഒത്തിരി ഞാൻ ഫോളോ ചെയ്യുമായിരുന്നു, അവരുടെ മുൻ ക്യാപ്റ്റനും സെന്റർ ബാക്കുമായ ജോൺ ടെറിയാണ് എന്റെ ഇഷ്ടതാരം. ഇപ്പോൾ ഞാൻ കൂടുതലും ഫുൾ ബാക്കായാണ് കളിക്കുന്നത്. അതുകൊണ്ട് (സെസാർ) അസ്പിലിക്യൂട്ടയെയാണ് ഇപ്പോൾ ഫോളോ ചെയ്യുന്നത്. “\nജെസ്സെലും ലാളരുവത്താരയും അടുത്ത സീസണിൽ കേരള ബ്ലാസ്റ്റേഴ്‌സ് സ്‌ക്വാഡിലുണ്ട്. അതിനാൽ ഫുൾ ബാക്ക് പൊസിഷനുകളിൽ ആരു കളിക്കും എന്നതിൽ ആരാധകർക്കും ധാരണയില്ലായിരുന്നു. ഫൈനൽ തീരുമാനം എടുത്തിട്ടില്ലെന്നും, എന്നാൽ ജെസ്സെൽ ലെഫ്റ്റ് ബേക്കായും നിഷു റൈറ്റ് ബേക്കായും കളിക്കാനാണ് സാധ്യത എന്ന് ഇഷ്ഫാഖ് വ്യക്തമാക്കി.\nഏറ്റവും പ്രചോദനമായ ഇന്ത്യൻ ഫുട്ബോൾ താരം ആരായിരുന്നു എന്നതായിരുന്നു അടുത്ത ചോദ്യം. സുനിൽ ഛേത്രി എന്ന് ഉത്തരം നൽകാൻ നിഷുവിന് അധികം ആലോചിക്കേണ്ടി വന്നില്ല. “എനിക്ക് ഏറ്റവും പ്രചോദനം നൽകിയ വ്യക്തികളിൽ ഒന്നാണ് ഛേത്രി. അദ്ദേഹം മികച്ചൊരു പ്രൊഫഷണൽ താരവും കളിയോട് കടുത്ത അഭിനിവേശവും ഉള്ള വ്യക്തിയാണ്. അദ്ദേഹം നൽകുന്ന കഠിനാധ്വാനത്തിന്റെയും സമർപ്പണത്തിന്റെയും ഫലമായാണ് ഇന്ത്യയുടെ എക്കാലത്തെയും മികച്ച ഫുട്ബോളർമാരിൽ ഒരാളായി മാറാൻ അദ്ദേഹത്തിന് സാധിച്ചത്.”, നിഷു പറഞ്ഞു.\n“കേരള ബ്ലാസ്റ്റേഴ്സിൽ ജീക്സൺ സിങ്ങാണ് എന്റെ ഇഷ്ട താരം. കഴിഞ്ഞ സീസണിൽ നന്നായി കളിക്കാൻ അദ്ദേഹത്തിന് കഴിഞ്ഞിരുന്നു. വളരെ ശാന്തനും ശക്തനുമായ കളിക്കാരനാണദ്ദേഹം, ഒരു മികച്ച ഡിഫെൻസിവ് മിഡ്‌ഫീൽഡർക്ക് വേണ്ട എല്ലാ ക്വാളിറ്റിയും അദ്ദേഹത്തിനുണ്ട്. ബർത്തലോമിയോ ഓഗ്‌ബെച്ചേ, സഹൽ അബ്ദുൽ സമദ്, രാഹുൽ കെ പി, ജെസ്സെൽ, സത്യാസെൻ തുടങ്ങിയവരുടെ കൂടെ കളിക്കാനുള്ള അവസരത്തിനായി ഞാൻ കാത്തിരിക്കുകയാണ്. “\nPrasanth Karuthadathkuni signs contract extension at Kerala Blasters\nKerala Blasters launch Young Ambassador Program for young diplomats\nദേശിയ ടീമിന് വേണ്ടി കളിച്ച ആദ്യ മത്സരത്തിൽ തന്നെ ടീമിന് വേണ്ടി ഗോൾ നേടാനായത് തന്റെ ഏറ്റവും മികച്ച ഓർമകളിൽ ഒന്നാണെന്നു നിഷു പറഞ്ഞു. അദ്ദേഹത്തിന്റെ ജേർസി നമ്പറായി 22 എന്തുകൊണ്ട് തിരഞ്ഞെടുത്തു എന്നതിനെ കുറിച്ച് നിഷു പറഞ്ഞതിങ്ങനെ – “ചണ്ഡീഗഡ് ഫുട്ബോൾ അക്കാഡമിയിൽ എന്റെ നമ്പർ4ആയിരുന്നു. അണ്ടർ 15 ദേശിയ ടീമിൽ എത്തിയപ്പോൾ നമ്പർ4ആരോ എടുത്തു കഴിഞ്ഞിരുന്നു. ബാക്കിയുള്ളവയിൽ നിന്ന് 22 ആണ് ഞാൻ തിരഞ്ഞെടുത്തത്. തുടർന്ന് ദേശിയ ടീമിലേക്ക് ഞാൻ തിരഞ്ഞെക്കപ്പെടുകയും, അതുകൊണ്ട് ഇത് എന്റെ ഭാഗ്യ നമ്പറായി ഞാൻ കണക്കാക്കുന്നു. അതിന് ശേഷം നമ്പർ 22 ജേഴ്സിയാണ് ഞാൻ ധരിക്കാറുള്ളത്. “\n“നിലവിലെ ലോക്ക്ഡൌൺ ഫുട്ബാൾ കളിക്കാർക്ക് ബുദ്ധിമുട്ടുണ്ടാക്കുന്നുണ്ട്. എന്റെ കാര്യവും വ്യത്യസ്തമല്ല. എന്നാൽ അമ്മയുടെ ഭക്ഷണവും കഴിച്ച്, ഫിറ്റ്നസ് നിലനിർത്താനുള്ള പരിശീലനവും നടത്തിയാണ് ഈ സമയം പ്രയോജനപ്പെടുത്തുന്നത്. എന്റെ പുതിയ ക്ലബ്ബിന്റെ ആരാധകരുടെ കൂടെ കളിക്കാനുള്ള അവസരത്തിനായി ഞാൻ കാത്തിരിക്കുകയാണ്. അവർ ക്ലബ്ബിന്റെ മുഘ്യ ഭാഗമാണ്. അവരുടെ പിന്തുണ കൂടി കിട്ടിയാൽ എനിക്ക് എന്റെ 200% നൽകാനാകും. അതുകൊണ്ട് തന്നെ അവർക്ക് മുൻപിൽ കളിക്കാൻ ഞാൻ വളരെ ആവേശത്തിലാണ്.”, നിഷു പറഞ്ഞവസാനിപ്പിച്ചു.\nISL-Indian Super LeagueKerala Blasters FCNishu Kumar


Kerala Blasters vs Bengaluru FC - ISL Season 8 Preview\nകേരള ബ്ലാസ്റ്റേഴ്‌സിന് ഇനി ഒന്നില് നിന്ന് തുടങ്ങണം\nKerala Blasters face Bengaluru FC tomorrow / Indian Super League\nകോവിഡ് തകര്‍ത്ത സ്വപ്‌നവുമായിട്ടാണ് ബ്ലാസ്റ്റേഴ്‌സ് നാളെ ബംഗളുരു എഫ്.സിയെ നേരിടുന്നത്. സീസണില് സ്വപ്‌നതുല്യമായ വിജയങ്ങളുമായി കളംവാണു കളിക്കുകയായിരുന്നു ബ്ലാസ്റ്റേഴ്‌സ്. ഇതിനിടെയിലാണ് താരങ്ങളെ കോവിഡ് ബാധിച്ചത്. കോവിഡ് ബാധിച്ചതോടെ ബ്ലാസ്റ്റേഴ്‌സിന്റ രണ്ട് മത്സരങ്ങള് മാറ്റിവെക്കുകയും പരിശീലനം മുടങ്ങുകയും ചെയ്തു.\n18 ദിവസമാണ് ചെറിയ പരിശീലനം പോലുമില്ലാതെ താരങ്ങള് റൂമില് അടച്ചിരുന്നത്. അതിനാല് ഇനി ഒന്നില് നിന്ന് തുടങ്ങേണ്ട അവസ്ഥയാണ് ബ്ലാസ്‌റ്റേഴ്‌സിന്. മാനിസികമായും ശാരീരികമായും ബ്ലാസ്‌റ്റേഴ്‌സ് താരങ്ങള്‍ക്ക് മികച്ച തുടക്കം അത്യാവശ്യമാണ്. അജയ്യരായി മുന്നേറിയിരുന്ന ബ്ലാസ്‌റ്റേഴ്‌സിന് മുന്നില് കോവിഡ് വിലങ്ങു തടിയാവുകയായിരുന്നു.\nനാളെ ബംഗളൂരു എഫ്.സിക്കെതിരേയുള്ള മത്സരത്തില് എത്ര താരങ്ങള് കളത്തിലുണ്ടാകുമെന്ന് പോലും അറിയാത്ത അവസ്ഥയാണ് പരിശീലകന് ഇവാന് വുകമോവിച്ചിന്. ഇക്കാര്യം അദ്ദേഹം പ്രീ മാച്ച് പ്രസ് മീറ്റില് വ്യക്തമാക്കുകയും ചെയ്തിരുന്നു. അതിനാല് ബ്ലാസ്റ്റേഴ്‌സിന്റെ നാളത്തെ മത്സരം വെറുമൊരു കടമ നിര്‍വഹിക്കല് മാത്രമാകും. കോവിഡ് മാറിയതിന് ശേഷവും പല താരങ്ങള്‍ക്കും ശാരീരക ബുദ്ധിമുട്ടുള്ളതിനാല് ആരേയും നിര്‍ബന്ധിച്ച് കളിപ്പിക്കാനും കഴിയില്ലെന്നാണ് പരിശീലകന്റെ നിലപാട്. മികച്ച ഫോമില് കളിക്കുന്ന ബംഗളൂരു എഫ്.സിക്കെതിരേയാണ് നാളത്തെ മത്സരമെന്നത് മഞ്ഞപ്പടയുടെ നെഞ്ചിടിപ്പ് ഒന്നുകൂടി വര്‍ധിക്കും.\nലഭ്യമായ താരങ്ങളെ വെച്ച് കളിക്കാന് തന്നെയാണ് ബ്ലാസ്റ്റേഴ്‌സ് പരിശീലകന്റെ നീക്കമെന്നാണ് വ്യക്തമാകുന്നത്. ബംഗളൂരുവിനെതിരേയുള്ള ആദ്യ ഇലവില് ആരെല്ലാം ഇടംനേടുമെന്ന് കാത്തിരുന്ന് കാണേണ്ട കാര്യം തന്നെയാണ്. നിലവില് 11 മത്സരത്തില് നിന്ന് 20 പോയിന്റുമായി ബ്ലാസ്‌റ്റേഴ്‌സ് മൂന്നാം സ്ഥാനത്താണ്. ഒന്നാം സ്ഥാനത്തുള്ള ഹൈദരാബാദിനെക്കാള് രണ്ട് മത്സരം കുറവാണ് ബ്ലാസ്‌റ്റേഴ്‌സ് കളിച്ചിട്ടുള്ളത്. അതിനാല് ലീഗില് ഇപ്പോഴും ബ്ലാസ്‌റ്റേഴ്‌സിന് തന്നെയാണ് മേധാവിത്തം. എന്നാല് ഇനിയുള്ള മത്സരങ്ങളാകും മഞ്ഞപ്പടയുടെ മുന്നോട്ടുള്ള യാത്രയിൽ നിര്‍ണായമാവുക.


അച്ചടക്കമുള്ള കോണ്‍ഗ്രസ് പ്രവര്‍ത്തകനാണ്; കുട്ടിക്കാലം മുതലേ കോണ്‍ഗ്രസ് പാര്‍ട്ടിയായിരുന്നു , രാഷ്ട്രീയ താത്പര്യങ്ങള് തുറന്ന് പറഞ്ഞ് ധര്‍മജന് - metromatinee.com Lifestyle Entertainment & Sports\nതന്റെ രാഷ്ട്രീയ താത്പര്യങ്ങള് തുറന്ന് പറഞ്ഞ് നടന് ധര്‍മജന് ബോള്‍ഗാട്ടി. കുട്ടിക്കാലം മുതലേ കോണ്‍ഗ്രസ് പാര്‍ട്ടിയാണെന്നാണ് താരം പറയുന്നത് . ഞാന് അച്ചടക്കമുള്ള കോണ്‍ഗ്രസ് പ്രവര്‍ത്തകനായിരുന്നുവെന്നും സേവാദളിന്റെ സംസ്ഥാന ബെസ്റ്റ് കേഡറ്റ് ആയിരുന്നുവെന്നും താരം പറയുന്നു. ജോസ് കെ മാണി യുഡിഎഫ് വിട്ട് എല്‍ഡിഎഫ് പോയത് ഒരു നല്ല തീരുമാനമായല്ല എനിക്ക് തോന്നുന്നതെന്നാണ് ധര്‍മ്മന്റെ അഭിപ്രായം.ജോസ് കെ മാണി കെ എം മാണിയോട് കാണിക്കുന്ന വഞ്ചനയാണ്. ബാര് കോഴ കേസില് മാണി സാറിന് മണിയോര്‍ഡര് അയച്ചുകൊടുത്ത പാര്‍ട്ടിയൊടൊപ്പമാണ് ജോസ് കെ മാണി കൂടിച്ചേര്‍ന്നിരിക്കുന്നത്. മാണിസാറിന്റെ ആത്മാവ് വേദനിക്കുന്നുണ്ടാകുമെന്നും ധര്‍മ്മജന് വ്യക്തമാക്കി.\nതെരഞ്ഞെടുപ്പ് ഇപ്പോഴും വീറും വാശിയുമുള്ള ഓര്‍മ്മകളായാണ് നില്‍ക്കുന്നത്. മത്സരിക്കാന് സാധ്യതകളൊക്കെ വന്നപ്പോഴേക്കും ഞാന് സിനിമയും സീരിയലുകളുമായി മറ്റ് തിരക്കുകളിലേക്ക് ആയിപ്പോയി. ഇപ്പോഴും ആലോചനകളൊക്കെ മുറുകുന്നുണ്ടെങ്കിലും എനിക്ക് സാധിക്കുമെന്ന് തോന്നുന്നില്ല.സിനിമയില് കോണ്‍ഗ്രസ് എന്ന് പറയുന്ന ആളുകള് വളരെ വളരെ കുറവാണെന്നും കോണ്‍ഗ്രസുകാരുണ്ട് പക്ഷെ, ആരും പറയാറില്ലെന്നും താരം പറയുന്നു


ഈജിപ്തില് കലാപം; 32 പേര് കൊല്ലപ്പെട്ടു\nഓസ്‌ട്രേലിയന് ഓപ്പണ് കിരീടം അസരങ്കെക്ക്\nSunday 27th January 2013 10:31am\nSunday 27th January 2013 10:14am\nകെയ്‌റോ: ഈജിപ്തില് കഴിഞ്ഞ വര്‍ഷം ഫുട്‌ബോള് മത്സരത്തിനിടെയുണ്ടായ കലാപത്തില് പ്രതികളായ 21 പേര്‍ക്ക് വധശിക്ഷ നല്‍കിയതിനെ തുടര്‍ന്നുണ്ടായ കലാപത്തില് മരിച്ചവരുടെ എണ്ണം 32 ആയി.\nപോര്‍ട്ട് സെയ്ദില് നടന്ന പ്രതിഷേധമാര്‍ച്ചിനിടെയാണ് 32 പേര് കൊല്ലപ്പെട്ടത്. വധശിക്ഷയ്ക്ക് വിധിക്കപ്പെട്ടവരുടെ ബന്ധുക്കളുടേയും സുഹൃത്തുക്കളുടെയും നേതൃത്വത്തിലാണ് പ്രതിഷേധ മാര്‍ച്ച് നടന്നത്.\nരണ്ട് പോലീസുകാരും മരിച്ചവരില് ഉള്‍പ്പെടും. കലാപത്തില് നിരവധി പേര്‍ക്ക് പരിക്കേറ്റിട്ടുണ്ട്. 300 ഓളം പേര്‍ക്ക് പരിക്കേറ്റതായാണ് പ്രാഥമിക വിവരം. വെടിയേറ്റും വെട്ടേറ്റുമാണ് പലര്‍ക്കും പരിക്കേറ്റത്. അക്രമത്തെ തുടര്‍ന്ന് അന്താരാഷ്ട്ര കപ്പല്‍ചാലായ സ്യൂസ് കനാലിന്റെ നിയന്ത്രണം സൈന്യം ഏറ്റെടുത്തു.\nകഴിഞ്ഞ വര്‍ഷം ഫുട്‌ബോള് മത്സരത്തിനിടെയുണ്ടായ അക്രമത്തില് 72 പേര് കൊല്ലപ്പെട്ടിരുന്നു. പോര്‍ട്ട് സെഡ് നഗരത്തില് നടന്ന മത്സരത്തില് ഈജിപ്തിലെ പ്രശസ്ത ക്ലബായ അല് ആഹ്‌ലിയുടെ ആരാധകരും അല് മാസ്‌രിയുടെ ആരാധകരും ഏറ്റുമുട്ടുകയായിരുന്നു.\nകേസില് പ്രതികളായ 21 പേര്‍ക്ക് വധശിക്ഷ നല്‍കിയതിനെതിരെ നടത്തിയ പ്രതിഷേധ മാര്‍ച്ചാണ് സംഘര്‍ഷത്തില് കലാശിച്ചത്.\nപ്രതികളെ തടവില്‍പാര്‍പ്പിച്ചിരിക്കുന്ന ജയിലിനും പോലീസ് സ്‌റ്റേഷനും നേരെയാണ് ആക്രമണം നടന്നത്. സംഘര്‍ഷത്തില് രണ്ട് ഫുട്‌ബോള് താരങ്ങള് കൊല്ലപ്പെട്ടതായും വിവരമുണ്ട്.\nDeaths in Egypt\nFootball Fans Sentenced\nപ്രക്ഷോഭം കടുപ്പിച്ച് ബ്രദര്‍ഹുഡ്; ഈജിപ്തില് യുദ്ധാന്തരീക്ഷം\nSaturday 6th July 2013 9:30am\nMonday 28th January 2013 9:16am


ഇനിയും കളിക്കാനുള്ള കായികക്ഷമതയുണ്ട്, ധോണി വിരമിക്കാന് സമയമായിട്ടില്ല: മൈക്കല് ഹസി | Michael Hussey believes MS Dhoni is still fit to play for India\nഇനിയും കളിക്കാനുള്ള കായികക്ഷമതയുണ്ട്, ധോണി വിരമിക്കാന് സമയമായിട്ടില്ല: മൈക്കല് ഹസി\nധോണിക്ക് ഇനിയും അന്താരാഷ്ട്ര ക്രിക്കറ്റ് കളിക്കാനുള്ള കായികക്ഷമയുണ്ട്. എന്നാല് ടീമിലേക്ക് തിരികെ വരുമോ എ്ന്നുള്ള ചോദ്യത്തിന് ഉത്തരം നല്‍കേണ്ടത് അദ്ദേഹം തന്നെയാണ്.\nSydney NSW, First Published Apr 23, 2020, 4:23 PM IST\nസിഡ്നി: ധോണിക്ക് ഇപ്പോഴും അന്താരാഷ്ട്ര ക്രിക്കറ്റ് കളിക്കാനുള്ള കായികക്ഷമത ബാക്കിയുണ്ടെന്ന് മുന് ഓസീസ് താരം മൈക്കല് ഹസി. എന്നാല് ഇന്ത്യന് ജേഴ്‌സിയിലേക്ക് മടങ്ങിവരുമോ എന്നുള്ളതിന് ഉത്തരം നല്‍കേണ്ടത് ധോണിമാത്രമാണെന്നും ചെന്നൈ സൂപ്പര് കിംഗ്‌സിന്റെ ബാറ്റിങ് പരിശീലന് കൂടിയായ ഹസി വ്യക്തമാക്കി.\nഎനിക്ക് പകരം ധോണി; കടുത്ത വേദനയായിരുന്നു അന്ന്, ആദ്യ ഐപിഎല് താരലേലത്തെ കുറിച്ച് കാര്‍ത്തിക്\nചെന്നൈ സൂപ്പര് കിംഗ്‌സിന്റെ ഇന്‍സ്റ്റഗ്രാം അക്കൗണ്ടുമായി ലൈവ് വീഡിയോ ചാറ്റില് സംസാരിക്കുകയായിരുന്നു ഹസി. അദ്ദേഹം തുടര്‍ന്നു... ''ധോണിക്ക് ഇനിയും അന്താരാഷ്ട്ര ക്രിക്കറ്റ് കളിക്കാനുള്ള കായികക്ഷമയുണ്ട്. എന്നാല് ടീമിലേക്ക് തിരികെ വരുമോ എ്ന്നുള്ള ചോദ്യത്തിന് ഉത്തരം നല്‍കേണ്ടത് അദ്ദേഹം തന്നെയാണ്.\nധോണി, മുരളി വിജയ് എന്നിവര്‍ക്കൊപ്പമുള്ള ബാറ്റിങ് ഞാന് ആശ്വദിക്കാറുണ്ട്. മത്സരത്തെ കുറിച്ച് കണക്കുകൂട്ടലുള്ള താരമാണ് ധോണി. ഓരോ ബൗളറേയും കുറിച്ച് പഠിച്ച ശേഷമാണ് ധോണി ബാറ്റ് വീശുക. അയാള്‍ക്കറിയാം എപ്പോള് സിക്‌സ് നേടണമെന്ന്. അസാധ്യ ശക്തിയാണ് ധോണിക്ക്. അദ്ദേഹത്തെ പോലൊരു താരത്തെ ഞാന് മുന്‍പ് കണ്ടിട്ടില്ല.'' ഹസി പറഞ്ഞു.\nLast Updated Apr 23, 2020, 4:27 PM IST\nDhoni and Hussey


I will not play the hero’s mother again - Malayalam Filmibeat\nപൃഥ്വിരാജിന്റെ അമ്മയായാല് പിന്നെയൊരിക്കലും അമ്മ വേഷം ചെയ്യില്ല: ലെന\n| Published: Wednesday, September 2, 2015, 8:42 [IST]\nതന്റെ പതിനേഴാമത്തെ വയസ്സില് സ്‌നേഹം എന്ന ചിത്രത്തിലൂടെ മലയാള സിനിമാ ലോകത്തേക്ക് അരങ്ങേറിയതാണ് ലെന. ആദ്യ ചിത്രത്തില് നായകന് ജയറാമിന്റെ സഹോദരിയായിരുന്നു. അവിടെ മുതലിങ്ങോട്ട് ഒത്തിരി സപ്പോര്‍ട്ടിങ് റോള്‍സ് കൈകാര്യം ചെയ്തു.\nഇപ്പോള് കുറച്ചു നാളായി നായകന്മാരുടെ അമ്മ വേഷമാണ് ലെനയ്ക്ക്. വിക്രമാദിത്യന് എന്ന ചിത്രത്തില് ദുല്‍ഖര് സല്‍മാന്റെയും ഹാപ്പി ജേര്‍ണി എന്ന ചിത്രത്തില് ജയസൂര്യയുടെയും അമ്മയായി. ഇപ്പോള് എന്നു നിന്റെ മൊയ്തീന് എന്ന ചിത്രത്തില് പൃഥ്വിരാജിന് അമ്മയാകുന്നു. ഈ ചിത്രം കൂടെ കഴിഞ്ഞാല് താനിനി അമ്മ വേഷം കെട്ടില്ലെന്നാണ് ലെന പറയുന്നത്.\nപൃഥ്വിരാജിന്റെ അമ്മയായാല് പിന്നെയൊരിക്കലും അമ്മ വേഷം ചെയ്യില്ല\nപതിനേഴാം വയസ്സില് സ്‌നേഹം എന്ന ചിത്രത്തിലൂടെയാണ് ലെനയുടെ അരങ്ങേറ്റം. ചിത്രത്തില് ജയറാമിന്റെ പെങ്ങളുടെ വേഷമായിരുന്നു.\nസ്‌നേഹത്തിന് ശേഷം ചെറിയ ചെറിയ വേഷങ്ങള് സിനിമയില് ലഭിച്ചു. അതിനൊപ്പം സീരിയലില് കൂടുതല് ശ്രദ്ധ കൊടുത്തു. രാജേഷ് പിള്ള സംവിധാനം ചെയ്ത ട്രാഫിക് എന്ന ചിത്രത്തിലെ വേഷം ഹിറ്റായതോടെ സിനിമയില് ലെനയ്ക്ക് ഭാഗ്യം തെളിഞ്ഞു.\nഇപ്പോള് കുറച്ചു നാളായി നായകന്മാരുടെ അമ്മ വേഷമാണ് ലെനയ്ക്ക്. വിക്രമാദിത്യന് എന്ന ചിത്രത്തില് ദുല്‍ഖര് സല്‍മാന്റെയും ഹാപ്പി ജേര്‍ണി എന്ന ചിത്രത്തില് ജയസൂര്യയുടെയും അമ്മയായി.\nഎന്നു നിന്റെ മൊയ്തീന് എന്ന ചിത്രത്തെ കുറിച്ച് ഞാന് വളരെ എക്‌സൈറ്റ്ഡ് ആണെന്നാണ് ലെന പറയുന്നത്. റിയല് ലൈഫ് ക്യാറക്ടറാണ്. 60കളില് കോഴിക്കോടെ മുക്കത്ത് ജീവിച്ച പാത്തുമ്മ. മൊയ്തീന്റെ ബാല്യം മുതലുള്ള കഥയില് മൂന്ന് സ്റ്റേജില് ഞാനുണ്ട്- ലെന പറഞ്ഞു.\nചിത്രത്തില് പൃഥ്വിരാജാണ് മൊയതീനായി വേഷമിടുന്നത്. ഒരു പക്ഷെ നായകന്മാര്‍ക്ക് വേണ്ടി ലെന അമ്മ വേഷം കെട്ടുന്നത് ഇത് ഒടുവിലായിരിക്കും. പൃഥ്വിരാജിന്റെ അമ്മയാകുന്നതിന് ശേഷം ഇനി അമ്മ വേഷം ചെയ്യില്ലെന്നാണ് ലെന പറയുന്നത്.\nഎന്തുകൊണ്ട് ചെയ്യില്ല എന്ന ചോദിച്ചാല് ലെനയ്ക്ക് കൃത്യമായ ഉത്തരമുണ്ട്. അത്തരത്തിലുള്ള വേഷങ്ങള് ചെയ്തു തുടങ്ങിയാല് പിന്നെ നമ്മള് ടൈപ്പ് കാസ്റ്റ് ചെയ്യപ്പെടും. അതിനോടെനിക്ക് താത്പര്യമില്ലെന്നാണ് ലെന പറയുന്നത്.\nടു കണ്ട്രീസ് എന്ന ചിത്രത്തിന്റെ ഫസ്റ്റ് ഷെഡ്യൂള് പൂര്‍ത്തിയാക്കി. സെക്കന്റ് ഷെഡ്യൂളിനുള്ള ഒരുക്കത്തിലാണ് ലെന. ഷാഫി സംവിധാനം ചെയ്യുന്ന ചിത്രത്തില് മംമ്ത മോഹന്‍ദാസും ദിലീപുമാണ് കേന്ദ്ര കഥാപാത്രങ്ങളെ അവതരിപ്പിയ്ക്കുന്നത്\nRead more about: malayalam film news lena actress prithviraj ennu ninte moideen ലെന മലയാളം സിനിമ നടി പൃഥ്വിരാജ് എന്നു നിന്റെ മൊയ്തീന്\nAfter the Prithviraj film, I am not taking up the role ofahero's mother says Lena\nStory first published: Wednesday, September 2, 2015, 8:42 [IST]


ലൈഫ് മിഷൻ ഫയലുകൾ വിളിച്ചു വരുത്താൻ അധികാരമുണ്ടെന്ന് എൻഫോഴ്‌സ്‌മെന്റ്; നിയമസഭാ എത്തിക്‌സ് കമ്മിറ്റിക്ക് മറുപടി നൽകും | Metro Journal Online\nലൈഫ് മിഷൻ ഫയലുകൾ വിളിച്ചു വരുത്താൻ അധികാരമുണ്ടെന്ന് എൻഫോഴ്‌സ്‌മെന്റ്; നിയമസഭാ എത്തിക്‌സ് കമ്മിറ്റിക്ക് മറുപടി നൽകും\n8th November 2020 8th November 2020 MJ News Desk\nലൈഫ് മിഷനുമായി ബന്ധപ്പെട്ട ഫയലുകൾ വിളിച്ചു വരുത്താൻ നിയമപരമായ അധികാരമുണ്ടെന്ന് എൻഫോഴ്സ്മെന്റ് ഡയറക്ടറേറ്റ്. നിയമസഭാ എത്തിക്ക്സ് കമ്മിറ്റിയുടെ നോട്ടീസിന് ഇ.ഡി മറുപടി നൽകും.\nലൈഫ് മിഷൻ കേസിൽ പ്രതികൾ ഉൾപ്പടെയുള്ളവർ വൻ സാമ്പത്തിക ഇടപാടുകൾ നടത്തിയെന്ന വിവരങ്ങളുടെ അടിസ്ഥാനത്തിലായിരുന്നു നടപടിയെന്ന് ഇ.ഡി അറിയിച്ചു. പദ്ധതിയെ തടസപ്പെടുത്തുന്നുവെന്ന വാദം ദുർവ്യാഖ്യാനം മാത്രമാണ്. ശിവശങ്കർ സർക്കാർ പദ്ധതിയുമായി ബന്ധപ്പെട്ട നിർണായക വിവരങ്ങൾ സ്വപ്നക്ക് കൈമാറിയെന്നും ഇ.ഡി വ്യക്തമാക്കി.\nലൈഫ് മിഷനുമായി ബന്ധപ്പെട്ട് ഫയലുകൾ വിളിച്ചുവരുത്തിയതിനെതിരെ നിയമസഭാ\nഎത്തിക്സ് കമ്മിറ്റി ഇ.ഡിക്ക് നോട്ടീസ് നൽകിയിരുന്നു. ജയിംസ് മാത്യു എംഎൽഎയുടെ പരാതിയുടെ അടിസ്ഥാനത്തിലാണ് എത്തിക്‌സ് കമ്മിറ്റി നോട്ടീസ് നൽകിയത്. ഇഡിയുടെ ഇടപെടലുകൾ സംസ്ഥാനത്തെ ലൈഫ് മിഷൻ പദ്ധതിയെ അവതാളത്തിലാക്കുന്നു എന്നായിരുന്നു പരാതി.\n← അന്തസ്സുള്ള പാർട്ടിയാണെങ്കിൽ കോടിയേരിയെ പറഞ്ഞു വിടണം; സർവത്ര അഴിമതിയെന്ന് ചെന്നിത്തല\nട്രഷറി തട്ടിപ്പു കേസില് ബിജുലാലിന് ജാമ്യം →\nGallery image with caption: ഇബ്രാഹിംകുഞ്ഞിന്റെ ജാമ്യാപേക്ഷ തള്ളി; നവംബർ 30ന് ചോദ്യം ചെയ്യാൻ വിജിലൻസിന് അനുമതി 26th November 2020\nShare with your friendsഅജ്മാനിലെ കടലിൽ കോഴിക്കോട് സ്വദേശികളായ പിതാവും മകളും മുങ്ങിമരിച്ചു. ബാലുശ്ശേരി ഈയാട് സ്വദേശി ഇസ്മായിൽ ചന്തംകണ്ടിയിൽ(47), മകൾ പ്ലസ് ടു വിദ്യാർഥിനി അമൽ(17)


ചെറുതല്ല, ഈഥന്റെ കുഞ്ഞുലോകം | Special | Deshabhimani | Monday Sep 14, 2020\nചെറുതല്ല, ഈഥന്റെ കുഞ്ഞുലോകം\nപിച്ചവച്ച നാൾമുതൽ അക്കങ്ങളുമായി ചങ്ങാത്തത്തിലാണ് ഈഥൻ. ഏഷ്യ ബുക്ക് ഓഫ് റെക്കോഡ്‌സിൽ ‘ഗ്രാൻഡ് മാസ്റ്റ’റാകുംവരെ വളർന്നു, രണ്ടു വയസ്സുകാരന്റെ അക്കങ്ങളുമായുള്ള സൗഹൃദം. ഒന്നുമുതൽ നൂറുവരെ അക്കങ്ങളും ഇംഗ്ലീഷ് അക്ഷരമാലയും ആദ്യംമുതൽ അവസാനംവരെയും തിരിച്ചും ക്രമത്തിൽ എഴുതിയ ഏറ്റവും പ്രായം കുറഞ്ഞവ്യക്തിയാണ് ഈഥൻ. ഇന്ത്യ ബുക്ക് ഓഫ് റെക്കോഡ്‌സിൽ നാലുതവണയും ഏഷ്യ ബുക്ക് ഓഫ് റെക്കോഡ്‌സിൽ ഒരു തവണയും ഈഥൻ റെക്കോർടിട്ടു. എറണാകുളം മട്ടാഞ്ചേരി സ്വദേശിയായ അശ്വിൻ രാജുവിന്റെയും കണ്ണൂർ സ്വദേശി ഹർഷ മാത്യൂസിന്റെയും മകനാണ്.\nഒന്നു മുതൽ 15 വരെ ഗുണനപ്പട്ടിക കൃത്യമായി ചൊല്ലും. ഒറ്റ, ഇരട്ട സംഖ്യകൾ വേർതിരിച്ചെഴുതും. കളിപ്പാട്ടങ്ങൾ അത്ര ഇഷ്ടമല്ല. 16 നിറം, 18 ആകൃതി, 15 മൃഗങ്ങളുടെ ശബ്‌ദം എന്നിവ തിരിച്ചറിയും. ചിത്രരചനയും കീബോർഡ് വായനയുമുണ്ട്.\n‘ഒരു വയസ്സിനുമുമ്പേ ഈഥന് കാര്യങ്ങൾ പെട്ടെന്ന് ഗ്രഹിക്കാനാകുമായിരുന്നു. കളിപ്പാട്ടങ്ങൾക്ക് പകരം അക്കങ്ങളോടുള്ള താൽപ്പര്യം അവൻതന്നെ വളർത്തിയതാണ്. ഇംഗ്ലീഷ് അക്ഷരമാല പെട്ടെന്നൊരു ദിവസം തിരിച്ചുചൊല്ലാൻ തുടങ്ങിയപ്പോഴാണ് അവന്റെ കഴിവ് ഞങ്ങൾ ശ്രദ്ധിക്കുന്നത്. നിർബന്ധിച്ച് ചെയ്യിക്കുന്നതല്ല ഒന്നും. എഴുതാനുള്ള പരിശീലനവും നൽകി. ചെസ്സിലാണ് ഈഥന്റെ പുതിയ കമ്പം. ഫോണിൽ പിയാനോ പോലുള്ള ആപ്പുകളും ആസ്വദിക്കുന്നു. ’ മാതാപിതാക്കൾ പറയുന്നു.\nഏഷ്യ ബുക്ക് ഓഫ് റെക്കോഡ്‌സ്\nമനോജ് പറയുന്നു ; വീട് ഉണ്ടാക്കിയ കഥ\nമെഷീൻ ലേർണിംഗ്- യന്ത്രങ്ങൾ സ്വയം പഠിക്കുമ്പോൾ


stock market news in malayalam 432 സെന്‍സെക്‌സ്,\nമുംബൈ: മുംബൈ ഓഹരി സൂചികയായ സെന്‍സെക് ഇന്ന് 56.77 പോയിന്റ് താഴ്ന്ന് 20875.71ലും ദേശീയ ഓഹരി സൂചികയായ നിഫ്റ്റി 17.90 കുറഞ്ഞ് 6283.65ലും ക്ലോസ് ചെയ്തു.\nഇന്ത്യന് സൂചിക മികച്ച നിലവാരം പുലര്‍ത്തുന്നുണ്ടെങ്കിലും അമേരിക്ക, യൂറോപ്പ് വിപണികളില് പ്രകടമായ ചാഞ്ചാട്ടം മൂലം നിക്ഷേപകര് ഓഹരികള് കൈവശം വയ്ക്കാതെ വിറ്റൊഴിവാക്കുന്നതാണ് വിപണിയിലെ ഇടിവിനു പ്രധാനകാരണം.\nഇതിനിടയിലും മികച്ച രണ്ടാം പാദഫലവും അനുകൂലവാര്‍ത്തകളും ചില പ്രത്യേക ഓഹരികളുടെ വിലയില് മുന്നേറ്റമുണ്ടാക്കിയിട്ടുണ്ട്. തുടക്കം ഇടിവോടു കൂടിയായിരുന്നെങ്കിലും ബ്ലുചിപ്പ് ഓഹരികളില് വാങ്ങല് ശക്തമായതിനെ തുടര്‍ന്ന് വിപണിയില് പച്ച കത്തിയിരുന്നു. എന്നാല് ഒരു മണിക്കൂറിനുള്ളില് ഇത് ചുവപ്പിലേക്കിറങ്ങാന് തുടങ്ങി.\nവാച്ച്, ജ്വല്ലറി, സണ്‍ഗ്ലാസ് മേഖലയിലെ പ്രമുഖ കമ്പനിയായ ടൈറ്റാന് ഇന്‍ഡസ്ട്രീസ് ലിമിറ്റഡ് ഇന്നു മികച്ച പ്രകടനമാണ് കാഴ്ചവച്ചത്. ഒറ്റ ദിവസം കൊണ്ട് 326.95 രൂപയുടെ അധികമൂല്യത്തോടെ 4149.85ലാണ് വില്‍പ്പന അവസാനിച്ചത്.\nഗ്രേറ്റ് ഈസ്‌റ്റേണ് ഷിപ്പിങ് കോര്‍പ്പറേഷന്, ഹിന്ദ് കണ്‍സ്ട്രക്ഷന് കോ, സണ് ടി വി നെറ്റ് വര്‍ക്ക്, ശ്രീ രേണുകാ ഷുഗേഴ്‌സ് തുടങ്ങിയ കമ്പനികളും ഇന്ന് കൂടുതല് നേട്ടമുണ്ടാക്കി. അതേ സമയം ഇന്നലെ നേട്ടമുണ്ടാക്കിയ കമ്പനികള്‍ക്കെല്ലാം ഇന്ന് തിരിച്ചടിയേറ്റു.\nകോള്‍ഗേറ്റ്, നെസ്‌ലെ ഇന്ത്യ, അംബുജാ സിമന്റ്, നാഷണല് ഫെര്‍ട്ടിലൈസേഴ്‌സ്, തെര്‍മാക്‌സ് ലിമിറ്ററ്റ് കമ്പനികളുടെ ഓഹരികളാണ് നഷ്ടപ്പെട്ടവരുടെ ലിസ്റ്റില് മുന്നിലുള്ളത്.\nനാളെ രണ്ടാം പാദഫലം പ്രഖ്യാപിക്കുന്ന ഓഹരികളില് aarti industries, ആന്ധ്ര, സിമന്റ്, അപ്പോളോ ടയേഴ്‌സ്, ഭാരതി ഷിപ്പ്‌യാര്‍ഡ്, സിപ്ല,ഗുജറാത്ത് എന് ആര്.ഇ കോക്ക്, precision pipes, റാന്‍ബാക്‌സി ലാബ്, വെസ്റ്റ് കോസ്റ്റ് പേപ്പര് എന്നിവയുടെ പ്രകടനം നിര്‍ണായകമാണ്.\nപോളാരിസ്, യൂനിടെക്, അപ്പോളോ ടയേഴ്‌സ്, ടി വി എസ് മോട്ടോഴ്‌സ്, ഐ.ഡി.എഫ്.സി, ഗോദ്‌റേജ് ഇന്‍ഡസ്ട്രീസ്


റെയിൽവേ പോലീസിനെ കുഴക്കി നാലുവർഷം; 'ആറു ഭാഷകൾ സംസാരിക്കുന്ന, മലേഷ്യയിൽ ഹോട്ടൽ ബിസിനസുള്ള' കള്ളൻ പിടിയിൽ - Azhimukham\nറെയിൽവേ പോലീസിനെ കുഴക്കി നാലുവർഷം; ‘ആറു ഭാഷകൾ സംസാരിക്കുന്ന, മലേഷ്യയിൽ ഹോട്ടൽ ബിസിനസുള്ള’ കള്ളൻ പിടിയിൽ\nനാല് വര്‍ഷമായി ട്രയിനിലെ എസി കോച്ചുകള് കേന്ദ്രീകരിച്ച് മോഷണം നടത്തിയിരുന്ന ആളെ പോലീസ് കാത്തിരുന്ന് പിടികൂടി.\nMay 18 2019 12:54 PM\nനാല് വര്‍ഷമായി ട്രയിനിലെ എസി കോച്ചുകള് കേന്ദ്രീകരിച്ച് മോഷണം നടത്തിയിരുന്ന ആളെ പോലീസ് കാത്തിരുന്ന് പിടികൂടി. തമിഴ്‌നാട്-കേരള സംസ്ഥാനങ്ങളിലൂടെയുള്ള രാത്രികാല ട്രെയിനില് മോഷണം നടത്തിയ ഷാഹുല് ഹമീദിനെയാണ് പോലീസ് പിടികൂടിയത്.\nനെതര്‍ലാന്റില്‍നിന്ന് മാസ്റ്റര് ഡിഗ്രിയുള്ള, സ്പാനിഷ്, ഫ്രഞ്ച് എന്നിവയടക്കം ആറ് ഭാഷകള് സംസാരിക്കുന്ന, മലേഷ്യന് ഹോട്ടലിന്റെ പാട്ട്ണര് ആയിട്ടുള്ള ആളാണ് താനെന്നാണ് ഹമീദ് പറയുന്നത്. 2016,2019 വര്‍ഷങ്ങളില് നിരന്തരമായി വന്ന പരാതികളെ തുടര്‍ന്ന് മോഷണങ്ങളെ കുറിച്ച് അന്വേഷിക്കാന് റെയില്‍വെ പോലീസ് പ്രത്യേക ടിമിനെ നിയോഗിച്ചിരുന്നു. ഈ സംഘം മോഷണങ്ങള് നടന്ന ട്രെയിനുകളിലുണ്ടായിരുന്ന യാത്രക്കാരുടെ പട്ടികനോക്കിയാണ് ഒടുവില് ഷാഹുല് ഹമീദിനെ പിടികൂടിയത്.\nസ്ത്രീകളായ യാത്രക്കാരെയാണ് ഹമീദ് കൂടുതലായി ലക്ഷ്യം വെച്ചിരുന്നത്. സ്ത്രീയാത്രക്കാരുടെ ആഭരണങ്ങള് മോഷണം പോകുന്നുവെന്ന പരാതി നിരന്തരമായി റെയില്‍വെ പോലീസിന് ലഭിച്ചിരുന്നു. ഇത്തരത്തില് 30 ഓളം പരാതികളാണ് പോലീസിന് ലഭിച്ചത്. പ്രത്യേക പോലീസ് സംഘം എസി കോച്ചുകളില് നിരീക്ഷണം ശക്തിപ്പെടുത്തിയിരുന്നു. ഇതിനെ തുടര്‍ന്ന് മേട്ടുപാളയത്ത് നിന്ന് ബ്ലൂ മൗണ്ട് എക്‌സ്പ്രസില്‍വെച്ച് ഷാഹുല് ഹമീദിനെ അറസ്റ്റ് ചെയ്യുകയായിരുന്നുവെന്ന് ഡിഐജി വി.ബാലകൃഷ്ണന് പറയുന്നു.\nട്രെയിനില് കയറുന്നതിന് മുന്‍പ്തന്നെ യാത്രക്കാരികളെ നിരീക്ഷിച്ചതിനുശേഷം പുലര്‍ച്ച നേരങ്ങളിലാണ് ഹമീദ് മോഷണങ്ങള് നടത്തിവന്നിരുന്നത്. പണം,ആഭരണങ്ങള്, ഇലട്രോണിക്‌സ് വസ്തുക്കള് തുടങ്ങിയവ ഇയാള് മോഷ്ടിച്ചിരുന്നു. ഇയാളില്‍നിന്ന് 110 പവന് സ്വര്‍ണ്ണം പോലീസ് കണ്ടെടുത്തു.\nമോഷ്ടിച്ച സ്വര്‍ണ്ണം ഇവിടെ വിറ്റതിനുശേഷം കോലാലമ്പത്തൂരിലേക്ക് ഹമീദ് മടങ്ങിപോകാനായിരുന്നു ഹമീദ് ഉദ്ദേശിച്ചിരുന്നത്. ഇയാളും ,രണ്ടാം ഭാര്യ ഷഹനയും അവിടെ ഒരു ഹോട്ടലിന്റെ പാട്ട്ണര്‍മാരാണ്. ഹോട്ടലില് പാട്ട്ണര്‍ഷിപ്പുള്ള മറ്റൊരാളെ പണം നല്‍കി ഒഴിവാക്കാന്‍വേണ്ടിയായിരുന്നു ഇയാള് മോഷണങ്ങള് നടത്തിയിരുന്നത്.\n‘തമിഴ്നാട് റെയിൽവേ പോലീസ് ഫ്ലോപ്പ്.. കേരള റെയിൽവേ പോലീസ് മാസ്’\n‘കഴിഞ്ഞ നാലുവർഷം കൊണ്ട് ഇന്ത്യ വളർന്നു; ഉറക്കമുണർന്നോടുന്ന ആനയായി സമ്പദ്‍വ്യവസ്ഥ’: നരേന്ദ്രമോദി\nഡൽഹിയില് നേരിട്ട ലൈംഗികാക്രമണങ്ങൾ പറഞ്ഞ് അമേരിക്കൻ വനിതയുടെ വീഡിയോ; കുടിക്കാൻ വെള്ളം പോലുമില്ലാതെ രണ്ടുദിവസം ഹോട്ടൽ മുറിയിൽ കുടുങ്ങി\n# Train Thief


അതിര്‍ത്തി അടയ്ക്കല് കര്‍ണാടകത്തിന്‍റ രാഷ്ട്രീയ നാടകമെന്ന് ഉണ്ണിത്താന് | Rajmohan Unnithan says boarder closure isapolitical drama of karnataka\nTrivandrum, First Published 1, Apr 2020, 9:55 AM\nകര്‍ണാടകം അതിര്‍ത്തികള് അടച്ചതോടെ കാസര്‍കോടുള്ള വിദഗ്ധ ചികിത്സ ആവശ്യമുള്ള രോഗികള് വലയുകയാണ്. ഇന്നലെ മാത്രം ജില്ലയില് രണ്ടുപേരാണ് ചികിത്സ ലഭിക്കാതെ മരിച്ചത്.\nകാസര്‍കോട്: കര്‍ണാടകം അതിര്‍ത്തി തുറക്കാത്തതില് രാഷ്ട്രീയമെന്ന് കാസര്‍കോട് എംപി രാജ്‍മോഹന് ഉണ്ണിത്താന് . കര്‍ണാടകത്തിലെ ബിജെപി നേതാക്കളുടെ സങ്കുചിത രാഷ്ട്രീയമാണ് ഇതിന് പിന്നിലെന്നായിരുന്നു എംപിയുടെ വിമര്‍ശനം. മംഗലാപുരത്തേക്കുള്ള ആംബുലന്‍സുകള് തടയുന്നത് മനുഷ്യാവകാശ ലംഘനമെന്നും എം പി കുറ്റപ്പെടുത്തി. ഏഷ്യാനെറ്റ് ന്യൂസിന്‍റെ വാര്‍ത്തയ്ക്കപ്പുറം പരിപാടിയിലായിരുന്നു ഉണ്ണിത്താന്‍റെ പ്രതികരണം.\nകര്‍ണാടകം അതിര്‍ത്തികള് അടച്ചതോടെ കാസര്‍കോട് വിദഗ്ധ ചികിത്സ ആവശ്യമുള്ള രോഗികള് വലയുകയാണ്. ഇന്നലെ മാത്രം ജില്ലയില് രണ്ടുപേരാണ് ചികിത്സ ലഭിക്കാതെ മരിച്ചത്. മഞ്ചേശ്വരം തുമിനാട് സ്വദേശി ബേബിയും മഞ്ചേശ്വരം സ്വദേശി ശേഖറുമാണ് ഇന്നലെ മരിച്ചത്. ഇരുവരും മംഗളൂരുവിലെ സ്വകാര്യ ആശുപത്രിയിലാണ് ചികിത്സ തേടിയിരുന്നത്.\nമഞ്ചേശ്വത്തെ താലൂക്ക് ആശുപത്രിയില് സൗകര്യങ്ങളുണ്ടെങ്കിലും ആവശ്യത്തിന് ഡോക്ടര്‍മാരും നഴ്‍സുമാരും ഇല്ലെന്നും എംപി അറിയിച്ചു. വെന്‍റിലേറ്റര് വാങ്ങാനും മറ്റ് ഉപകരണങ്ങള് വാങ്ങാനും ഒരുകോടി അഞ്ചുലക്ഷം രൂപ നല്‍കിയിട്ടുണ്ട്. അടിയന്തരമായി മഞ്ചേശ്വരത്തെ ആശുപത്രിയില് ഡയാലിസസ് യൂണിറ്റും ക്യാന്‍സര് സെന്‍ററും തുടങ്ങണമെന്നും ഉണ്ണിത്താന് പറഞ്ഞു.\nകര്‍ണാടകം അതിര്‍ത്തി അടച്ചതില് ഗവര്‍ണര് ആരിഫ് മുഹമ്മദ് ഖാനും പ്രതിഷേധം രേഖപ്പെടുത്തി. കേരളത്തെ പ്രതിസന്ധിയിലാക്കി കര്‍ണാടകം അതിര്‍ത്തി അടച്ചത് അംഗീകരിക്കാനാകില്ലെന്നായിരുന്നു ഗവര്‍ണറുടെ പ്രതികരണം. കര്‍ണാടകത്തിന്‍റെ നടപടി രാഷ്ട്രപതിയുടെയും പ്രധാനമന്ത്രിയുടെയും ശ്രദ്ധയില്‍പ്പെടുത്തിയിട്ടുണ്ട്. ഉടന് പരിഹാരമുണ്ടാകുമെന്ന് പ്രതീക്ഷിക്കുന്നതായും ഗവര്‍ണര് പറഞ്ഞു. അതിര്‍ത്തി അടച്ചത് വലിയ പ്രത്യാഘാതം ഉണ്ടാക്കുമെന്നും ഗവര്‍ണര് കൂട്ടിച്ചേര്‍ത്തു.\nLast Updated 1, Apr 2020, 10:18 AM


നിങ്ങളുടെ കുട്ടിക്ക് അഡിനോയിഡ് പ്രശ്‌നമുണ്ടോ | Learn about Adenoid Disorders symptoms, diagnosis and treatment - Malayalam BoldSky\nനിങ്ങളുടെ കുട്ടിക്ക് അഡിനോയിഡ് പ്രശ്‌നമുണ്ടോ\n| Published: Tuesday, June 30, 2015, 13:05 [IST]\nനിങ്ങളുടെ കുട്ടികള് ഉറങ്ങുമ്പോള് കൂര്‍ക്കംവലിക്കാറുണ്ടോ... മൂക്കടപ്പ്, വായ തുറന്നുള്ള ശ്വാസോച്ഛ്വാസം എന്നിവ പലപ്പോഴും ശ്രദ്ധിക്കാതെ പോകുന്ന കാര്യങ്ങളാണ്. ഇനിയെങ്കിലും ഇത്തരം കാര്യങ്ങളില് ശ്രദ്ധപുലര്‍ത്തൂ. ഇവയൊക്കെ അഡിനോയിഡ് പ്രശ്‌നങ്ങളുടെ ലക്ഷണങ്ങളായേക്കാം. പത്ത് വയസില് താഴെയുള്ള കുട്ടികളിലാണ് സാധാരണയായി ഇത് കൂടുതലായി കണ്ടു വരുന്നത്.\nതലച്ചോര് ഭക്ഷിച്ചാല് മറവിരോഗം മാറ്റാം\nകുട്ടികളില് ഉണ്ടാകുന്ന ജലദോഷം നിസാരമായി കാണരുത്. തുടര്‍ച്ചയായ ജലദോഷം കേള്‍വിക്കുറവിനും അഡിനോയിഡ് ഗ്രന്ഥി നീക്കം ചെയ്യലിലും എത്തിയേക്കാം. കുട്ടികളില് മൂക്കിനു പുറകിലായി സ്ഥിതി ചെയ്യുന്ന ഗ്രന്ഥിയാണ് അഡിനോയിഡ്.\nഅഡിനോയിഡ് ഗ്രന്ഥി വലുതായാല് എന്താണ് സംഭവിക്കുക. ഈ ഗ്രന്ഥിക്കുണ്ടാകുന്ന വീക്കം കുട്ടികളില് കാണപ്പെടുന്ന ഗുരുതരമായ ഒരു രോഗാവസ്ഥയാണ്.\nഅഡിനോയിഡ് ഗ്രന്ഥിക്കുണ്ടാകുന്ന വീക്കം ശ്വസനപ്രക്രിയയില് വൈകല്യം വരെ ഉണ്ടാക്കാം.\nഈ ഗ്രന്ഥിയുടെ അണുബാധയും വീക്കവും ചെവിപഴുപ്പിനു കാരണമാകാം.\nഇതിന്റെ വളര്‍ച്ച തൊണ്ടയുടെ വശങ്ങളില് നിന്നു ചെവിയിലേക്ക് വായു കടത്തിവിടുന്ന നാളിയില് തടസമുണ്ടാക്കാം.\nഅഡിനോയിഡ് ടോണ്‍സില്‍സിന്റെ അമിതവളര്‍ച്ച മൂലം മൂക്കടപ്പ്, വായിലൂടെയുള്ള ശ്വസനം, കൂര്‍ക്കം വലി എന്നിവയൊക്കെ ഉണ്ടാകാം.\nപല്ല് പുറത്തേക്ക് തള്ളി വരിക, മുഖം നീണ്ടുവരിക, മേല്‍ച്ചുണ്ട് ചെറുതാവുക, മൂക്ക് ഉയര്‍ന്നു വരിക തുടങ്ങിയ പ്രശ്‌നങ്ങളും ഉണ്ടാകും.\nതുടര്‍ച്ചയായുള്ള രോഗാണുബാധ ബ്രോങ്കെറ്റിസ്, സൈനുസൈറ്റിസ് എന്നീ രോഗങ്ങളിലേക്ക് നയിക്കുന്നു.\nമൂക്കടപ്പ് കാരണം ശരിയായ ഉറക്കം ലഭിക്കാതിരിക്കുകയും രക്തത്തില് ഓക്‌സിജന്റെ അളവ് കുറയുകയും ചെയ്യും.\nകുട്ടികള് പകല് ഉറക്കം തൂങ്ങുക, പഠനത്തില് ശ്രദ്ധ കുറയുക എന്നീ പ്രശ്‌നങ്ങളും കണ്ടുവരുന്നു.\nഹോമിയോപ്പതിയില് കുട്ടിയുടെ ശാരീരികവും മാനസികവും പാരമ്പര്യവുമായ പ്രത്യേകതകളെ കണക്കിലേടുത്തുള്ള ചികിത്സ ലഭ്യമാണ്.\nRead more about: health child disease ആരോഗ്യം കുട്ടി രോഗം\nLearn about Adenoid Disorders symptoms, diagnosis and treatment\nAdenoids are small tissues located at the back of the throat. They are similar to the tonsils, and located right above them.\nStory first published: Tuesday, June 30, 2015, 13:05 [IST]


ഐ.പി.എല്: കിങ്സ് ഇലവന് പഞ്ചാബിനു അഞ്ച് വിക്കറ്റ് വിജയം - Malayali Express\nഇന്ത്യന് പ്രീമിയര് ലീഗില് ഡല്‍ഹി ക്യാപിറ്റല്‍സിനെതിരേ കിങ്സ് ഇലവന് പഞ്ചാബിനു അഞ്ച് വിക്കറ്റ് വിജയം. 165 റണ്‍സിന്റെ വിജയലക്ഷ്യത്തില് ബാറ്റിങ്ങിനിറങ്ങിയ പഞ്ചാബ് 28 പന്തില് 53 റണ്‍സെടുത്ത നിക്കോളാസ് പൂരന്റെ ബാറ്റിങ് മികവില് അനായാസ വിജയം സ്വന്തമാക്കി. ഇതോടെ കിങ്സ് ഇലവന്റെ പ്ലേ ഓഫ് സാധ്യതകള്‍ക്കും വഴിയൊരുങ്ങി.\nഡല്‍ഹിക്കുവേണ്ടി സെഞ്ച്വുറി നേടിയ ശിഖര് ധവാന്റെ പ്രകടനത്തിനു ഇതോടെ മങ്ങലേറ്റു. തുടര്‍ച്ചയായി രണ്ടു സെഞ്ചുറികള് നേടുന്ന ആദ്യ താരമെന്ന റെക്കോഡ് സ്വന്തമാക്കി ശിഖര് ധവാന് മുന്നില് നിന്നു നയിച്ചതോടെയാണ് ഡല്‍ഹിയ്ക്ക് മത്സരത്തില് ഭേദപ്പെട്ട സ്‌കോര് നേടാനായത്. 12 ഫോറും മൂന്നു സിക്സും പറത്തി 61 പന്തില്‍നിന്ന് 106 റണ്‍സെടുത്തു ധവാന് പുറത്താകാതെ നിന്നു. എന്നാല് മറ്റാര്‍ക്കും കാര്യമായ സംഭാവന നല്‍കാന് കഴിയാതെ വന്നതോടെ ഡല്‍ഹിയുടെ സ്‌കോര് അഞ്ചുവിക്കറ്റ് നഷ്ടത്തില് 164 എന്ന നിലയില് ഒതുങ്ങി. തുടക്കം മുതല് ആക്രമിച്ചു കളിച്ച ധവാന് 28 പന്തില് അര്‍ധ സെഞ്ചുറിയിലെത്തി. സഹ ഓപ്പണര് പൃഥ്വിഷായും ഋഷഭ് പന്തും പന്തുകള് പാഴാക്കിയത് കൂറ്റന് സ്‌കോര് നേടുന്നതില് നിന്നു ഡല്‍ഹിയെ തടഞ്ഞു.\nപൃഥ്വിഷാ (11 പന്തില് നിന്ന് ഏഴ്) ക്യാപ്്റ്റന് ശ്രേയസ് അയ്യര്, (12 പന്തില്‍നിന്നു 14 റണ്‍സ്) ഋഷഭ് പന്ത് (20 പന്തില്‍നിന്നു 14 റണ്‍സ്) സ്റ്റോണിസ്(10 പന്തില്‍നിന്ന് ഒന്‍പത് റണ്), ഹിറ്റ്മെയര്(ആറു പന്തില് 10 റണ്). മറുപടി ബാറ്റിങ്ങില് പഞ്ചാബ് തകര്‍ച്ചയോടെയാണ് തുടങ്ങിയത്. ക്യാപ്റ്റന് രാഹുല് 15 റണ്‍സിനു പുറത്തായി. പിന്നാലെ വന്ന ക്രിസ് ഗെയില് 29 നു പുറത്തായി.\nതുടര്‍ന്നു വന്ന നിക്കോളാസ് പൂരന് 10-ാം ഒവറില് പഞ്ചാബിന്റെ സ്‌കോര് 100 കടത്തി. റബാദയ്ക്ക് വിക്കറ്റ് നല്‍കി പൂരന് മടങ്ങിയശേഷം മാക്സ്വെല് കളി നിയന്ത്രിച്ചു. 32 റണ്‍സെടുത്ത് പുറത്തായി. തുടര്‍ന്നു നീഷാമും ഹൂഡയും ചേര്‍ന്നാണ് പഞ്ചാബിന്റെ വിജയക്കൊടി പാറിച്ചത്. പഞ്ചാബിനായി ഷമി രണ്ടുവിക്കറ്റും മാക്സ്വെല്, നീഷം, എം. അശ്വിന് എന്നിവര് ഒരോ വിക്കറ്റും വീഴ്ത്തി.


മധ്യപ്രദേശില് കന്യാകാത്വ പരിശോധന നടത്തിയിട്ടില്ലെന്ന് അസിസ്റ്റന്റ് കലക്ടര്\nമധ്യപ്രദേശില് കന്യകാത്വ പരിശോധന നടത്തിയിട്ടില്ലെന്ന് അസിസ്റ്റന്റ് കലക്ടര്\nFriday 14th June 2013 6:34pm\nഭോപ്പാല്: വിവാഹത്തിന് മുമ്പ് പെണ്‍കുട്ടികളെ കന്യകാത്വ പരിശോധന നടത്തിയെന്ന വാര്‍ത്ത തെറ്റാണെന്ന് അസിസ്റ്റന്റ് കലക്ടര് നേഹ മര്‍വായ. സംഭവത്തെ കുറിച്ച് നടത്തിയ പ്രത്യക അന്വേഷണ റിപ്പോര്‍ട്ടിലാണ് അവര് ഇക്കാര്യം വ്യക്തമാക്കിയത്.\nമധ്യപ്രദേശില് ബി.ജെ.പി സര്‍ക്കാര് നടപ്പാക്കുന്ന കന്യാദാന് യോജന എന്ന പരിപാടിയിലാണ് പെണ്‍കുട്ടികള്‍ക്ക് നിര്‍ബന്ധിത കന്യകാത്വ പരിശോധന ഏര്‍പ്പെടുത്തിയതെന്നാണ് നേരത്തെ കണ്ടെത്തിയിരുന്നത്.\nഎന്നാല് അത്തരത്തിലുള്ള ഒരു പരിശോധന പോലും മധ്യപ്രദേശില് നടപ്പാക്കിയിട്ടില്ലെന്നാണ് അന്വേഷണ റിപ്പോര്‍ട്ടില് വ്യക്തമാക്കുന്നത്.\n350 സ്ത്രീകളെയാണ് കന്യകാത്വ-ഗര്‍ഭ പരിശോധനയ്ക്ക് വിധേയരാക്കിയെന്ന് നേരത്തെ കണ്ടെത്തിയിരുന്നു. സര്‍ക്കാരിന്റെ മേല്‍നോട്ടത്തില് തന്നെയാണ് കന്യകാത്വ പരിശോധന നടത്തുന്നതെന്ന കാര്യം നേരത്തെ ശ്രദ്ധയില്‍പ്പെട്ടിരുന്നത്.\nസംഭവത്തില് മധ്യപ്രദേശ് മുഖ്യമന്ത്രി ശിവരാജ് സിങ് ചൗഹാന് മാപ്പ് പറയണമെന്നും ഉദ്യോഗസ്ഥര്‍ക്കെതിരെ നടപടിയെടുക്കണമെന്നും പ്രതിപക്ഷ നേതാവ് അജയ് സിങ് ആവശ്യപ്പെട്ടിരുന്നു.\nപരിശോധനയെ തുടര്‍ന്ന് കന്യകകളല്ലെന്ന് തെളിഞ്ഞ എട്ട് സ്ത്രീകളെ വിവാഹത്തില് പങ്കെടുക്കാന് അനുവദിച്ചിരുന്നില്ല.\nമധ്യപ്രദേശില് കഴിഞ്ഞ ഏതാനും വര്‍ഷമായി കന്യാദാന് യോജന നടന്നുവരുന്നുണ്ടെന്നും കണ്ടെത്തിയിരുന്നു.


ഊരാളുങ്കല് ലേബര് സൊസൈറ്റിക്ക് സര്‍ക്കാര് നല്‍കിയ കരാറുകള് അന്വേഷിക്കണം; കെ സുരേന്ദ്രന് - Express Kerala\nപാലക്കാട്: സംസ്ഥാന സര്‍ക്കാര് ഊരാളുങ്കല് ലേബര് കോപറേറ്റീവ് സൊസൈറ്റിക്ക് നല്‍കിയ കരാറുകളില് അന്വേഷണം വേണമെന്ന് ബിജെപി സംസ്ഥാന അധ്യക്ഷന് കെ.സുരേന്ദ്രന്. മുഖ്യമന്ത്രി പിണറായി വിജയനുമായി അടുത്ത് നില്‍ക്കുന്ന സ്ഥാപനമാണ് ഊരാളുങ്കല് ലേബര് സൊസൈറ്റിയെന്നും മുഖ്യമന്ത്രിയുടേയും സിപിഎമ്മിന്റേയും മറയായിട്ടാണ് ഊരാളുങ്കല് ലേബര് സൊസൈറ്റി പ്രവര്‍ത്തിക്കുന്നതെന്നും സുരേന്ദ്രന് ആരോപിച്ചു.\nകള്ളപ്പണം ചിലവഴിക്കാനുള്ള വഴിയാണ് ഊരാളുങ്കല് ലേബര് സൊസൈറ്റി. ഇവരുമായുള്ള കരാറുകളില് വന് അഴിമതിയാണ് നടക്കുന്നത്. ഊരാളുങ്കലിനെ സര്‍ക്കാര് കയറൂരി വിട്ടിരിക്കുകയാണ്. ഊരാളുങ്കല് സൊസൈറ്റിക്ക് കിട്ടിയ കരാറുകളെക്കുറിച്ച് അന്വേഷണം വേണം – സുരേന്ദ്രന് പറഞ്ഞു.\nഅതേസമയം ശോഭാ സുരേന്ദ്രനുമായി ബന്ധപ്പെട്ട വിവാദങ്ങളില് ഇന്നും പ്രതികരണത്തിന് കെ.സുരേന്ദ്രന് തയ്യാറായില്ല. ശോഭാ സുരേന്ദ്രന്റെ വക്കാലത്ത് മാധ്യമങ്ങള് എടുക്കണ്ടെന്നും ശോഭയുമായി ബന്ധപ്പെട്ട് വ്യാജവാര്‍ത്തയാണ് മാധ്യമങ്ങള് പ്രചരിപ്പിക്കുന്നതെന്നും സുരേന്ദ്രന് ആരോപിച്ചു.


പൗലൊസിന്റെ സുവിശേഷം എന്നു വിളിക്കാവുന്ന റോമാലേഖനം, പൗലൊസിന്റെ ഉപദേശപരമായ ഗ്രന്ഥങ്ങളില് ഏറ്റവും വ്യവസ്ഥാപിതവും യുക്തിപരവുമായ ഗ്രന്ഥമാണ്. റോമിലെ ചില സാഹചര്യങ്ങള് ലേഖനത്തിന്റെ പശ്ചാത്തലമായി ഭവിച്ചിട്ടുണ്ടെന്നതു ശരിയാണെങ്കിലും തികച്ചും നിഷ്പക്ഷമായ ലേഖനമാണിതെന്നു പറയുന്നതില് തെറ്റില്ല. ഗലാത്യലേഖനത്തിലെ സത്യങ്ങളുടെ ദൈവശാസ്ത്രപരമായ വികാസമാണ് റോമര്. റോമാലേഖനത്തിന്റെ വികാസം ഒരു സംക്ഷിപ്ത ചാക്രിക ലേഖനത്തിലാക്കിയതാണ് എഫെസ്യലേഖനം. പൗലൊസിന്റെ സുവിശേഷം മാറുന്നില്ല, മറിച്ച് അവന്റെ അവതരണരീതി മാറുന്നു.\nറോമാലേഖനം ആദിയോടന്തം തുടരുന്ന ഒരു സംഘര്‍ഷം കാണാവുന്നതാണ്. യെഹൂദനും ജാതിയും എന്ന നിലയില് പൗലൊസ് ചര്‍ച്ച ചെയ്യുന്ന വിഷയങ്ങള്‍ക്കെല്ലാം പിന്നില് ആ പ്രശ്‌നം ദര്‍ശിക്കാം. റോമിലെ സഭയില് സംജാതമായ ഒരു പ്രശ്‌നത്തെ പരിഹരിക്കാനായിരിക്കാം പൗലൊസ് ഈ ലേഖനം എഴുതിയതെന്ന ചിന്തയിലേക്ക് വായനക്കാരനെ ഇതെത്തിക്കുന്നു. “ക്രെസ്റ്റോസിന്റെ (ക്രിസ്തു ആയിരിക്കാം) പ്രേരണയാല്” റോമിലെ യെഹൂദന്മാര് പ്രശ്‌നങ്ങള് സൃഷ്ടിക്കുന്നു എന്നു കണ്ടതിനാല് ക്ലോഡിയസ് സീസര് യെഹൂദന്മാരെ റോമില് നിന്നും പുറത്താക്കിയതായി ക്ലോഡിയസിന്റെ ജീവചരിത്രകാരനായ സ്യൂട്ടോണിയസ് (എ. ഡി. 75-160) രേഖപ്പെടുത്തിയിരിക്കുന്നു.1 അന്ന് റോമില് ഏതാണ്ട് 40,000 യെഹൂദന്മാരുണ്ടായിരുന്നതായി കണക്കാക്കപ്പെടുന്നു. ക്രിസ്ത്യാനികളായ യെഹൂദന്മാരും ഇപ്രകാരം പുറത്താക്കപ്പെടുകയുണ്ടായി (പ്രവൃ. 18:2). ക്രിസ്ത്യാനിത്വം യെഹൂദമതത്തിന്റെ ഭാഗമെന്നു വിശ്വസിച്ചിരുന്നവരായിരുന്നു യെഹൂദ ക്രിസ്ത്യാനികള്. സഭയിലെ അധ്യക്ഷപദവിയും അവരാണ് അലങ്കരിച്ചിരുന്നത്. യെഹൂദ ക്രിസ്ത്യാനികള് റോമാപട്ടണം വിട്ടുപോയതിനെത്തുടര്‍ന്ന് ജാതികളില്‍നിന്നുള്ള ക്രിസ്ത്യാനികള് അവശേഷിക്കുകയും അവര് നേതൃത്വത്തിലെത്തുകയും ചെയ്തു. യെഹൂദന്മാര് വീണ്ടും മടങ്ങിയെത്തിയതിനെത്തുടര്‍ന്ന് യെഹൂദ ക്രിസ്ത്യാനികളും ജാതികളില്‍നിന്നുള്ള ക്രിസ്ത്യാനികളും തമ്മില് നേതൃത്വത്തെച്ചൊല്ലി സംഘര്‍ഷമുണ്ടായി. ഈ സാഹചര്യത്തെ നേരിടുന്നതിനും കൂടിയാണ് പൗലൊസ് ലേഖനമെഴുതുന്നത്.2 യെഹൂദ പക്ഷം നിന്നാണ് പൗലൊസ് സംസാരിക്കുന്നതെന്നു തോന്നുമെങ്കിലും ദൈവത്തിന്റെ വീണ്ടെടുപ്പിന് പദ്ധതിയില് യെഹൂദന്റെയും ജാതികളുടെയും സ്ഥാനം തുല്യമാണെന്ന് പൗലൊസ് വാദിക്കുന്നു.\nഈ ചോദ്യം പലവട്ടം ആവര്‍ത്തിക്കുന്ന പൗലൊസ് നീതീകരണത്തോടുള്ള ബന്ധത്തില് ഇല്ല എന്ന ഉത്തരം ആണു നല്കുന്നത്. യെഹൂദനും യവനനും ഒരുപോലെ പാപത്തിന് കീഴാകുന്നു (റോമര് 3:9). യെഹൂദനായതുകൊണ്ടും, അവര് ദൈവത്തിന്റെ സ്വന്തജനമായതുകൊണ്ടും പാപത്തിന്‍കീഴല്ല എന്നു ചിന്തിച്ചിരുന്ന യെഹൂദനോടാണ് പൗലൊസ് ഇതു സംസാരിക്കുന്നത്. ഇവിടെ ചിന്തിക്കേണ്ട ഒരു വസ്തുത, പാപം ഭൂമിയില് പ്രവേശിക്കുകയും മനുഷ്യന് പാപത്തിന് കീഴാകുകയും (ഉല്പത്തി 3) ചെയ്ത് എത്രയോ നൂറ്റാണ്ടുകള് കഴിഞ്ഞിട്ടാണ് യെഹൂദ ജാതി ഉദയം ചെയ്തത്. ആദാമിന്റെ സന്തതിയില് പെട്ട സകലരും, യെഹൂദനാകട്ടെ ജാതിയാകട്ടെ, പാപത്തിന്റെ കീഴിലാണ് (റോമര് 5:12).\n“ആദ്യം യെഹൂദനും” (റോമര് 1:16) എന്ന പ്രയോഗം യെഹൂദനു മുന്‍ഗണന നല്‍കുന്നില്ലേ എന്ന ചോദ്യമുയര്‍ത്താം. ഇതിന്റെ കാരണം 2:9-10 ലും 3:1-20ലും ചുരുക്കമായി വിവരിക്കുകയും 9-11 അധ്യായങ്ങളില് പൂര്‍ണ്ണമായി വികസിപ്പിക്കുകയും ചെയ്തിരിക്കുന്നു. മത്താ. 10:6; 15:24; മര്‍ക്കൊ. 7:27; യോഹ. 4:22 എന്നീ വേദഭാഗങ്ങളിലെ യേശുവിന്റെ വാക്കുകളെയാണ് പൗലൊസ് പിന്തുടരുന്നത്. ഈ വാദഗതി ദൈവകേന്ദ്രീകൃതമാണ്, അതായത് ഇത് ചരിത്രത്തെ മനുഷ്യന്റെ വീക്ഷണത്തിലല്ല, ദൈവത്തിന്റെ വീക്ഷണത്തില് കാണുന്നു.3\nയേശുകര്‍ത്താവിന്റെ മുമ്പില് പോലും യെഹൂദന്മാര് തങ്ങളുടെ വംശമഹിമ ഉയര്‍ത്തി സംസാരിക്കുകയുണ്ടായി (യോഹ. 8:33). ഗലീലയിലുള്ളവരെ കലര്‍പ്പുള്ളവരായി കണ്ടിരുന്ന യെഹൂദയിലെ ആളുകള് യേശുവിനെയും അപ്രകാരമായിരിക്കാം വീക്ഷിച്ചിരുന്നത്. അബ്രാഹാമിന്റെ സന്തതിപരമ്പരയില്‍പെട്ട ജനത എന്ന നിലയില് അഭിമാനിച്ചിരുന്ന യെഹൂദന് അബ്രാഹാമിന്റെ വിശ്വാസം (റോമര് 9:30-33) പിന്തുടരുന്നതില് പരാജയപ്പെട്ടു. ദൈവത്തിന്റെ ജനമായി വിളിക്കപ്പെടുന്നത് ഒരു പദവിയും ഉത്തരവാദിത്വവുമായിരിക്കെ ഉത്തരവാദിത്വം മറന്ന് പദവിയില് മാത്രം അഭിമാനംകൊള്ളുന്നവരായി അവര് മാറി. ഇന്നും യെഹൂദന് ലോകരാഷ്ട്രങ്ങളുടെ കണ്ണിലെ കരടായി നിലനില്ക്കാന് കാരണം ഈ ഹുങ്ക് ആയിരിക്കാം. ക്രിസ്തീയ വിശ്വാസികളില് തന്നെ നല്ലൊരു പങ്ക് ഇന്ന് യെഹൂദവിരോധികളായിത്തീര്‍ന്നിരിക്കുന്നതിന്റെ കാരണവും ഇതായിരിക്കാം. ഈ വിരോധം നിമിത്തം പഴയ നിയമത്തെ തള്ളിപ്പറയുന്നവരും കുറവല്ല.\nഎന്തുകൊണ്ടാണ് ദൈവം യെഹൂദന് ഇത്രയും പ്രാധാന്യം കല്പിക്കുന്നത്? പഴയനിയമ എഴുത്തുകാരും (വിശേഷിച്ച് പ്രവാചകന്മാര്) പൗലൊസ് തുടങ്ങിയ പുതിയനിയമ എഴുത്തുകാരും യെഹൂദന് അമിത പ്രാധാന്യം നല്‍കാന് ശ്രമിച്ചതാണോ അതിനു കാരണം? റോമര് 9, 10 അധ്യായങ്ങളില് പൗലൊസ് ഈ വിഷയം കൈകാര്യം ചെയ്യുന്നുണ്ട്. പൗലൊസ് എബ്രായ പണ്ഡിതനായിരുന്നുവെങ്കിലും ജാതികളുടെ അപ്പൊസ്തലനായി വിളിക്കപ്പെട്ടവനായിരുന്നു. എല്ലാ യെഹൂദന്മാരെയും പോലെ പരിച്ഛേദനയില് അഭിമാനം കൊണ്ടിരുന്നു എങ്കിലും രക്ഷിക്കപ്പെട്ട ജാതികള് പരിച്ഛേദന ഏല്ക്കണം എന്നു പഠിപ്പിച്ചവര്‍ക്കെതിരെ അവന് നിലകൊണ്ടു. മാത്രമല്ല മതത്തിനും വംശീയ ശുദ്ധിക്കുമപ്പുറം ക്രിസ്തുവിലുള്ള വിശ്വാസമാണ് അബ്രാഹാമിന്റെ അനുഗ്രഹം പ്രാപിക്കാനുള്ള മാനദണ്ഡം എന്നു പൗലൊസ് പഠിപ്പിച്ചു. “ക്രിസ്തുവില്” എന്നത് പൗലൊസിന്റെ ഇഷ്ട പ്രയോഗമാണ്.\nയെഹൂദന് എന്തുകൊണ്ട് ആ പദവിയില് എത്തി എന്ന ചോദ്യത്തിനുള്ള ഉത്തരം ദൈവം അവരെ തിരഞ്ഞെടുത്തു എന്നതാണ്. മനുഷ്യവര്‍ഗ്ഗത്തിന്റെ വീണ്ടെടുപ്പ് എന്ന ദൈവത്തിന്റെ ആത്യന്തിക ലക്ഷ്യം സാക്ഷാത്കരിക്കുന്നതിനുള്ള ഒരു മാധ്യമം മാത്രമായിരുന്നു യിസ്രായേലിന്റെ തിരഞ്ഞെടുപ്പ്. അബ്രാഹാമിനെ ദൈവം വിളിച്ചതിനാല് അവന്റെ സന്തതിയായ യിസ്രായേല് ആ പദവിയിലെത്തി. (മറിച്ച് മറ്റൊരു പേരുകാരനെയാണു ദൈവം വിളിച്ചിരുന്നതെങ്കില് ആ പേരിലൊരു ജാതി ഇതേ ഉത്തരവാദിത്വം തന്നെ നിര്‍വഹിക്കും). അര്‍ത്ഥാല്, യിസ്രായേലിന് പ്രാധാന്യം കൈവന്നത് മനുഷ്യരുടെ ഇടപെടല് കൊണ്ടല്ല, മറിച്ച് ദൈവിക തിരഞ്ഞെടുപ്പു നിമിത്തമാണ്.\nആദാം പാപം ചെയ്ത് മരണത്തിന് അധീനനായപ്പോള് ദൈവം ഒരു രക്ഷിതാവിനെ വാഗ്ദത്തം ചെയ്തു (ഉല്പ. 3:15, മനുഷ്യന്റെ വീഴ്ചയുടെ കാരണം ഉല്പത്തി6ലെ സംഭവമാണെന്നാണ് യെഹൂദന്മാര് പഠിപ്പിക്കുന്നത് എന്ന വസ്തുത ഇത്തരുണത്തില് പ്രസക്തമാണ്). പാപത്തില് വീണുപോയ മനുഷ്യനോട് പിന്നീടും ദൈവം നേരിട്ടുതന്നെ ഇടപെട്ടുകൊണ്ടിരുന്നു. ഉല്പത്തിയില് മനുഷ്യന്റെ മൂന്നു മഹാവീഴ്ചകള് രേഖപ്പെടുത്തിയിട്ടുണ്ട്: (1) ആദാമിന്റെ പാപം (ഉല്പത്തി 3), (2) ജലപ്രളയത്തിനു കാരണമായ പാപം (ഉല്പത്തി 6), (3) ബാബേലിലെ മത്സരം (ഉല്പത്തി 11). ഈ മൂന്നാമത്തെ സംഭവത്തോടുകൂടി ദൈവം മനുഷ്യനോട് നേരിട്ട് ഇടപെടുന്ന രീതി അവസാനിപ്പിച്ച് ഒരു വ്യക്തിയിലൂടെയും ഒരു ജനത്തിലൂടെയും ഇടപെടുന്ന രീതി അവലംബിക്കുകയും ചെയ്തു. ഇതാണ് അബ്രാഹാമിന്റെ വിളിയുടെ പശ്ചാത്തലം.\nബാബേലിലെ കലഹം രേഖപ്പെടുത്തിയശേഷം പരിശുദ്ധാത്മാവു രേഖപ്പെടുത്തുന്നത് ചില വംശാവലികളാണ്. അത് എത്തി നില്ക്കുന്നതാകട്ടെ അബ്രാഹാമിലും (ഉല്പത്തി 11:10-26 കാണുക). ചുരുക്കത്തില് അബ്രാഹാമിന്റെ ചരിത്രം ആരംഭിക്കുന്നത് ഉല്പത്തി 12 ല് അല്ല, മറിച്ച് 11:10 ല് ആണ്. വംശാവലി രേഖപ്പെടുത്തുന്നത് അബ്രാഹാമിന്റെ വംശമഹിമ കാണിക്കാനല്ല, മറിച്ച് അവനും ദൈവിക വിളിക്ക് അര്‍ഹനാണ് എന്നു കാണിക്കുന്നതിനാണ്. എന്നിരുന്നാലും ദൈവത്തിന്റെ വിളിയും തിരഞ്ഞെടുപ്പും അര്‍ഹതയുടെ അടിസ്ഥാനത്തില്ല, ദൈവത്തിന്റെ ഇഷ്ടത്തിന്റെ അടിസ്ഥാനത്തിലാണ്. അതിനാല് വംശാവലി നിശ്ചയിച്ചശേഷം വിളിക്കുകയല്ല, മറിച്ച് വിളിച്ചവരുടെ വംശാവലി രേഖപ്പെടുത്തുകയാണു ചെയ്യുന്നത്.\nJohn R.W.Stott, The Message of Romans, IVP, pp.34-35\nDale Moody, Romans, The Broadman Bible Commentary Vol. 10, p. 154\nEdwin Cyril Blackman, The Letter of Paul to the Romans, The Interpreter’s One-Volume Commentary on the Bible, Abingdon Press, p.769


'സാധനങ്ങള് വയ്ക്കാന് സ്ഥലമില്ല'; തിരുവനന്തപുരത്ത് നിന്ന് ഇതുവരെ കയറ്റി അയച്ചത് 23 ലോഡ് അവശ്യ സാധനങ്ങള് Relief Center Thiruvanathapuram Exporting to Wayanad Kerala Flood\nRelief Center Thiruvanathapuram Exporting To Wayanad Kerala Flood\nസാധനങ്ങള് വയ്ക്കാന് സ്ഥലമില്ല: തിരുവനന്തപുരത്ത് നിന്ന് ഇതു വരെ കയറ്റി അയച്ചത് 23 ലോഡ് അവശ്യ സാധനങ്ങള്\nനഗരസഭയുടെ കീഴിലുള്ള ശേഖരണ കേന്ദ്രത്തിലേക്ക് സാധനങ്ങള് എത്തിക്കൊണ്ടിരിക്കുകയാണ്\nAugust 13, 2019 10:42:44 pm\nതിരുവനന്തപുരം: തെക്കെന്നും വടക്കെന്നും പറഞ്ഞ് സോഷ്യല് മീഡിയയില് പരസ്പരം തമ്മിലടിക്കുന്നവര്‍ക്ക് ഇനി വിശ്രമിക്കാം. കാലവര്‍ഷക്കെടുതിയില് ഏറ്റവും കൂടുതല് ക്ലേശിക്കുന്ന മലബാര് മേഖലയിലെ ജില്ലകളിലേക്ക് തിരുവനന്തപുരത്ത് നിന്ന് ഇതുവരെ കയറ്റി അയച്ചത് 23 ലോഡ് അവശ്യ സാധനങ്ങള്. തിരുവനന്തപുരം നഗരസഭയുടെ കീഴില് ദുരിതാശ്വാസ പ്രവര്‍ത്തനങ്ങള് തുടരുകയാണ്.\nഇന്ന് രാത്രി വരെ വയനാട്ടിലേക്കും കോഴിക്കോട്ടേക്കും ആയി 23 ലോഡ് അവശ്യ സാധനങ്ങളാണ് തിരുവനന്തപുരത്ത് നിന്ന് കയറ്റി അയച്ചതെന്ന് മേയര് വി.കെ.പ്രശാന്ത് പറഞ്ഞു. മൂന്ന് ലോഡ് ഇപ്പോള് തയ്യാറായി കൊണ്ടിരിക്കുകയാണ്. ഇന്ന് തന്നെ മൂന്ന് ലോഡ് കൂടി കയറ്റി അയക്കും. ഇതോടെ ആകെ ലോഡുകളുടെ എണ്ണം 26 ആകും. നഗരസഭയുടെ കീഴിലുള്ള ശേഖരണ കേന്ദ്രത്തിലേക്ക് സാധനങ്ങള് എത്തിക്കൊണ്ടിരിക്കുകയാണ്.\nRead Also: അള്ളാഹൂവിനെ മുന് നിര്‍ത്തിയാണ് ചെയ്തത്, വൈറലായി പോയതാണ്: നൗഷാദ് പറഞ്ഞതു കേട്ട് പൊട്ടിച്ചിരിച്ച് മമ്മൂട്ടി\nസാധനങ്ങള് വയ്ക്കാന് പോലും സ്ഥലമില്ലാത്ത അവസ്ഥയാണ് ഇപ്പോള് ഉള്ളതെന്നും മേയര് പ്രശാന്ത് പറഞ്ഞു. 24 മണിക്കൂറും സംഭരണ കേന്ദ്രം പ്രവര്‍ത്തിക്കുന്നുണ്ട്. നിരവധി പേരാണ് ഇവിടെ ഉള്ളത്. 24 മണിക്കൂറും യുവാക്കളടങ്ങുന്ന വലിയ സംഘം ദുരിത ബാധിതര്‍ക്കായി കയ്യും മെയ്യും മറന്ന് അധ്വാനിക്കുകയാണെന്നും വി.കെ.പ്രശാന്ത് പറഞ്ഞു.\nമുഖ്യമന്ത്രി പിണറായി വിജയൻ കഴിഞ്ഞ ദിവസം തിരുവനന്തപുരത്തെ നഗരസഭ ആസ്ഥാനത്തെ സംഭരണ കേന്ദ്രം സന്ദർശിച്ചിരുന്നു. ജനങ്ങളുടെ സഹകരണത്തെ പിണറായി വിജയൻ ഏറെ അഭിനന്ദിച്ചു. നമ്മുടെ സഹോദരങ്ങൾക്ക് ആപത്തു നേരിട്ട കാലത്ത് അവരെ സഹായിക്കാൻ രംഗത്തിറങ്ങിയ ജനങ്ങളോട് എത്ര നന്ദി പറഞ്ഞാലും മതി വരില്ലെന്ന് പിണറായി വിജയൻ പറഞ്ഞു. വലിയ ആൾക്കൂട്ടം തന്നെ ദുരിത കേന്ദ്രങ്ങളിലേക്കു അയക്കാനുള്ള അവശ്യ സാധനങ്ങൾ തയാറാക്കുന്നതാണ് താൻ കണ്ടതെന്നും നഗരസഭാ ആസ്ഥാനത്തെ സംഭരണ കേന്ദ്രം സന്ദർശിച്ച ശേഷം മുഖ്യമന്ത്രി പറഞ്ഞിരുന്നു.


സ്ത്രീപീഡനങ്ങള് റഷ്യന് ലോകകപ്പിന് മങ്ങലേല്‍പിക്കുന്നു\nThu Feb 21 2019 19:16:20 GMT+0530 (IST)\nവീണ്ടും ഒരു ലോകകപ്പിന്റെ ആരവങ്ങള് കെട്ടടങ്ങാനൊരുങ്ങുന്നു. പല തലത്തി ലും സ്ത്രീകളുടെ പങ്കാളിത്തം കൊണ്ട് ശ്രദ്ധിക്കപ്പെട്ടതായിരുന്ന 2018 ലെ റഷ്യന് കാല്‍പ്പന്താരവം. അതേസമയം തന്നെ വനിതകള്‍ക്കെതിരായ ആക്രമണങ്ങളിലൂടെ റഷ്യ ന് ലോകകപ്പിന്റെ പൊലിമയ്ക്കും മങ്ങലേല്‍ക്കുകയാണ്.\nസ്ത്രീകളുടെ പങ്കാളിത്തത്തില് എടുത്തുപറയാവുന്നതായിരുന്നു ഈ ലോകകപ്പ്. ബ്രിട്ടിഷ് സ്‌പോര്‍ട്‌സ് ലേഖികയായ വിക്കി സ്പാര്‍ക്‌സ്, ജര്‍മന് കമന്റേറ്ററായ ക്ലൗഡിയ ന്യൂമാന് എന്നീ വനിതകള് അവരുടെ രാജ്യത്തു നിന്നുതന്നെ ആദ്യമായി ലോകകപ്പില് കമന്ററി പറയാനെത്തിയ വനിതകളായി ചരിത്രം കുറിച്ചു. കൂടാതെ ആയിരക്കണക്കിന് ഇറാനിയന് വനിതകള് 1979നു ശേഷം ആദ്യമായി മല്‍സരം നടന്ന സ്‌റ്റേഡിയത്തില് തങ്ങളുടെ ടീമിന്റെ കളി കാണാനെത്തി. അതോടൊപ്പം സ്‌പെയിനുമായുള്ള ഇറാന്റെ മല്‍സരം രാജ്യതലസ്ഥാനമായ തെഹ്‌റാനിലെ സ്റ്റേഡിയത്തില് ഒരുക്കിയ തല്‍സമയ സ്‌ക്രീനിലൂടെ 38 വര്‍ഷത്തിനു ശേഷം ഇറാനിയന് വനിതകള് ആസ്വദിക്കുകയും ചെയ്തു. ലോകകപ്പ് വാര്‍ത്തകള് റിപോര്‍ട്ട് ചെയ്യുന്ന വനിതാ മാധ്യമപ്രവര്‍ത്തകരുടെ എണ്ണത്തിലും ഇത്തവണ വര്‍ധനയുണ്ടായി.\nഎന്നാല്, ഒരു മാസം നീണ്ടുനിന്ന ലോകകപ്പില് വനിതാ പങ്കാളിത്തം കൂടുന്നതിനനുസരിച്ച് ലൈംഗിക ഉപദ്രവങ്ങളും ലിംഗവിവേചനത്തെക്കുറിച്ചുള്ള വാര്‍ത്തകളും വര്‍ധിക്കുന്നത് ആശങ്കയുണര്‍ത്തുന്നതാണ്. നേതൃത്വത്തിലുള്ള സ്ത്രീകളുടെ എണ്ണത്തില് തുടങ്ങി, ലോകകപ്പ് പരസ്യങ്ങളില് സ്ത്രീകളെ ചിത്രീകരിക്കുന്ന രീതി, പൊതുബോധ സൗന്ദര്യ സങ്കല്‍പങ്ങളെ തൃപ്തി പ്പെടുത്താനെന്നോണം കാണികള്‍ക്കിടയില് നിന്നു സുന്ദരികളായ സ്ത്രീകളെ ക്ലോസ്അപ് ചെയ്ത് കാണിക്കുന്ന കാമറക്കണ്ണുകള്, സ്റ്റേഡിയങ്ങള്‍ക്കകത്തെ സ്ത്രീകളുടെ ശൗചാലയങ്ങളുടെ എണ്ണത്തില് വരെ ഈ വിവേചനം ദൃശ്യമാണ്.\nസ്ത്രീകളെ വസ്തുവല്‍ക്കരിക്കുന്നതിലപ്പുറമായി ഒന്നും തന്നെ ഇവയൊന്നും ചെയ്യുന്നില്ലെന്ന് അ ല്‍ജസീറ ചൂണ്ടിക്കാട്ടുന്നു. കൊളംബിയന് റിപോര്‍ട്ടറായ ജൂലിയത്ത് ഗോ ണ്‍സാല്‍വസിനെ റിപോര്‍ട്ടിങ് ചെയ്തുകൊണ്ടിരിക്കെ ലൈംഗികമായി ഉപദ്രവിച്ചതിനു ലോകം മുഴുവന് സാക്ഷികളായതാണ്. ലോകകപ്പ് റിപോര്‍ട്ട് ചെയ്യാനെത്തിയ പല വനിതാ മാധ്യമപ്രവര്‍ത്തകരും തങ്ങള് ലൈംഗിക ഉപദ്രവങ്ങള്‍ക്കിരയായതായി പറയുന്നുണ്ട്. റിപോര്‍ട്ട് ചെയ്യാനെത്തിയ 16,000ഓളം അംഗീകൃത മാധ്യമപ്രവര്‍ത്തകരില് 14 ശതമാനം വനിതകളുണ്ടായിരിക്കെയാണിത്.\nടിവി ഗ്ലോബോയുടെ റിപോര്‍ട്ടറായ ജൂലിയസ് ഗ്യുമാറസ് സെനഗല്-ജപ്പാന് മാച്ച് റിപോര്‍ട്ട് ചെയ്യുന്നതിനിടെ ആരാധകര് അതിക്രമിച്ചു കയറിപ്പിടിക്കാനും ചുംബിക്കാ നും ശ്രമിച്ചിരുന്നു. ഇവയൊന്നും ലോകകപ്പില് ആദ്യമായി സംഭവിക്കുന്നതല്ല. 2014ലെ ബ്രസീലില് നടന്ന ലോകകപ്പിലും ഇത്തരത്തിലുള്ള സംഭവങ്ങള്‍ക്കെതിരേ 'അവളെ ജോലി ചെയ്യാന് അനുവദിക്കുക'യെന്ന പേരില് കാംപയിന് പോലും നടന്നിരുന്നു. നാലു വര്‍ഷത്തിനിപ്പുറവും ഇതേ രീതി തന്നെയാണ് എ ന്നത് ഞെട്ടിക്കുന്നതാണെന്നാണ് വനിതാ മാധ്യമപ്രവര്‍ത്തകര് പറയുന്നത്.


രണ്ട് യാത്രക്കാരുമായി കോറ പറന്നു; പുതുചരിത്രം സൃഷ്ടിച്ച് പൈലറ്റില്ലാ വിമാനം | Reporter Live\nരണ്ട് യാത്രക്കാരുമായി കോറ പറന്നു; പുതുചരിത്രം സൃഷ്ടിച്ച് പൈലറ്റില്ലാ വിമാനം\nBy Web Desk\tMarch 24, 2018 10:18 pm A+ A-\nഗൂഗിള് സ്ഥാപകനായ ലാറി പേജിന്റെ കിറ്റി ഹോക്ക് എന്ന വിമാന കമ്പനി സൃഷ്ടിച്ചത് പുതുചരിത്രം. ഒരു വിമാനം എന്ന് എല്ലാ അര്‍ത്ഥത്തിലും വിശേഷിപ്പിക്കാന് സാധിക്കും കിറ്റി ഹോക്കിനെ. രണ്ട് യാത്രക്കാരുമായി ന്യൂസിലന്റില് പരീക്ഷണപ്പറക്കല് നടത്തി വിജയിച്ചതോടെ ഒരു പുതുചരിത്രമാണ് പിറക്കുന്നത്.\nകിറ്റി ഹോക്ക് നിര്‍മിച്ച കോറ എന്ന ചെറുവിമാനം ഒരു പൂര്‍ണ ഇലക്ട്രോണിക് വിമാനമാണ്. പറന്നുയരാനും താഴാനും ഒരു റണ്‍വേ ആവശ്യമില്ല കോറയ്ക്ക്. ഏറ്റവും മികച്ച സുരക്ഷാ സംവിധാനങ്ങളാണ് കോറയ്ക്കുള്ളത്. ഓട്ടോ പൈലറ്റ് സംവിധാനം തകരാറിലായാലും സുരക്ഷിതമായി താഴെയെത്താനാകുന്ന സംവിധാനം കോറയ്ക്കുണ്ട്. ഇനി എല്ലാവിധ നിയന്ത്രണ സംവിധാനങ്ങളും പ്രവര്‍ത്തിക്കാതെയായാല് പാരച്ചൂട്ട് വിടര്‍ന്ന് ഈ ചെറുവിമാനത്തിന് സുരക്ഷയൊരുക്കും. നിര്‍മാതാക്കള് ഏറ്റവും ശ്രദ്ധ ചെലുത്തിയിരിക്കുന്നതും സുരക്ഷയിലാണ്.\nവലിയ പ്രൊപ്പല്ലറുകള്‍ക്ക് പകരം ചെറുഫാനുകലാണ് കോറയെ ഉയര്‍ത്തുന്നത്. എന്നാല് മുന്നോട്ട് കുതിക്കാന് കോറയെ സഹായിക്കുന്നത് ഒരു പ്രൊപ്പല്ലറാണ. 178 കിലോമീറ്റര് വേഗതയില് ഈ ചെറുവിമാനം പറക്കും. 100 കിലോമീറ്റര് ഒറ്റയടിക്ക് പറക്കാനുള്ള കഴിവ് നിലവിലുണ്ട്.\nഭാവിയുടെ വാഗ്ദാനമായാണ് പൈലറ്റില്ലാ ചെറുവിമാനങ്ങള് കരുതപ്പെടുന്നത്. നേരത്തെയും പൈലറ്റ് ഇല്ലാ വിമാനങ്ങള് ഉണ്ടായിട്ടുണ്ടെങ്കിലും കോറയ്ക്ക് ആളുകളേയും ഉള്‍ക്കൊള്ളാനാകുമെന്നത് ഒരു പുതിയ ചക്രവാളത്തിലേക്കുള്ള കുതിപ്പാണ്.\nMar 24, 2018 10:18 pm\nഅന്ന് മലയാളി നഴ്‌സുമാരെ ഇറാഖില് നിന്ന് രക്ഷിച്ചത് ദ്രുതഗതിയുള്ള നീക്കത്തിലൂടെ; ഇതേസമയത്ത് പിടികൂടപ്പെട്ട…\nകാഠ്മണ്ഡു വിമാന അപകടം: ഡാറ്റാ റെക്കോഡര് കണ്ടെടുത്തു\nസാങ്കേതിക തകരാര്; ഇന്‍ഡിഗോയുടെ 47 വിമാനങ്ങള് റദ്ദാക്കി; യാത്രക്കാര് വലഞ്ഞു\nകാഠ്മണ്ഡു വിമാനാപകടം; 50 ഓളം പേര് മരിച്ചു, നിരവധി പേര്‍ക്ക് പരുക്ക്\nകാഠ്മണ്ഡുവില് വിമാനം തകര്‍ന്നു വീണു; നിരവധിപ്പേര് മരിച്ചതായി റിപ്പോര്‍ട്ട്\nവിവിഐപി യാത്രകള്; കേന്ദ്ര സര്‍ക്കാര് എയര് ഇന്ത്യക്ക് നല്‍കാനുള്ളത് 325 കോടി


സിഖുകാരനെ ആക്രമിച്ച കേസ്: രണ്ട് അമേരിക്കക്കാര്‍ക്ക് മൂന്ന് വര്‍ഷം\nസിഖുകാരനെ ആക്രമിച്ച കേസ്: രണ്ട് അമേരിക്കക്കാര്‍ക്ക് മൂന്ന് വര്‍ഷം തടവ്\nന്യൂയോര്‍ക്ക്: ഇന്ത്യന് വംശജനായ സിഖ്കാരനെ ആക്രമിച്ച കേസില് രണ്ട് അമേരിക്കക്കാര്‍ക്ക് തടവ് ശിക്ഷ വിധിച്ചു. കഴിഞ്ഞ സെപ്തംബറില് കാലിഫോര്‍ണിയയില് വെച്ചാണ് ഐടി പ്രൊഫഷണലായ മാന്‍സിംഗ് ഖല്‍സ ആക്രമിക്കപ്പെട്ടത്.\nചെയ്‌സ് ലിറ്റില്, കോള്‍ട്ടന് എന്നീ അമേരിക്കന് പൗരന്മാ്‌രെയാണ് കോടതി ശിക്ഷിച്ചത്. മൂന്ന് വര്‍ഷം തടവാണ് വിധിച്ചിരിക്കുന്നത്. ജോലി കഴിഞ്ഞ് മടങ്ങുന്ന വഴി ഖല്‍സ സഞ്ചരിച്ച് വാഹനം തടഞ്ഞു നിര്‍ത്തി ആക്രമിക്കുകയായിരുന്നു. തലപ്പാവ് അഴിച്ചുമാറ്റുകയും, മുടി മുറിക്കുകയും മര്‍ദ്ധിക്കുകയും ചെയ്തുവെന്ന് കോടതി കണ്ടെത്തി.\nവര്‍ഗീയ ആക്രമണമാണ് തനിക്കെതിരെ നടന്നതെന്ന് ഖല്‍സ ആരോപിച്ചിരുന്നു. ആക്രമണം തന്റെയും സിഖ് സമുദായത്തിന്റെയും അഭിമാനത്തിനേറ്റ ക്ഷതമാണെന്നും ഇയാള് പറഞ്ഞു. ആക്രമണം നടത്തിയവരെ ഖല്‍സ കോടതിയില് വെച്ച് തിരിച്ചറിഞ്ഞിരുന്നു.


ഭീതിപടർത്തി വേനൽമഴക്കൊപ്പം ശക്തമായ കാറ്റ് : Deepika.com Nattu Visesham\nവടക്കഞ്ചേരി: കഴിഞ്ഞ ആറ് വർഷം തുടർച്ചയായി വേനൽമഴക്കൊപ്പം ഉണ്ടാകുന്ന ശക്തമായ കാറ്റ് മേഖലയിലെ ജനങ്ങളെ ഭീതിയിലാക്കുന്നു. ഈ വർഷവും വേനൽമഴക്കൊപ്പം ഉണ്ടാകുന്ന കാറ്റ് ജനങ്ങളെ പേടിപ്പിക്കുന്നുണ്ട്.\nവാഴ ഉൾപ്പെടെയുള്ള വിളകൾക്കെല്ലാം സർവ്വനാശം വരുത്തിയാണ് ഈ ചുഴലിക്കാറ്റ് കടന്നു പോവുക. 2014 മുതൽ മേഖലയിൽ ഈ പ്രതിഭാസം തുടരുന്നുണ്ടെന്നാണ് കർഷകർ പറയുന്നത്. കഴിഞ്ഞവർഷവും ഇത് ആവർത്തിച്ചു. ഇരുപത്, ഇരുപത്തഞ്ച് കിലോമീറ്റർ ചുറ്റളവിലാണ് ഓരോ വർഷം മാറി മാറി ഒരോ പ്രദേശത്ത് കാറ്റുണ്ടാകുന്നത്.\nമിക്കവാറും ഏപ്രിൽ മാസത്തിലാണ് ഈ ചുഴലിക്കാറ്റ് ആഞ്ഞടിക്കുന്നത്. സെക്കന്‍റുകൾ മാത്രം നിലനിൽക്കുന്ന കാറ്റിൽ വീടുകളും ഫലവൃഷങ്ങളെല്ലാം വീണടിയും.\n2018ൽ കണ്ണന്പ്ര വാളുവെച്ചപ്പാറ, നടത്തിപ്പാറ പ്രദ്ദേശങ്ങളിലാണ് ചുഴലി നാശം വിതച്ചത്. നേന്ത്രവാഴ തോട്ടങ്ങൾ വ്യാപകമായി നശിച്ചു. അയ്യായിരത്തിൽപരം കുല വന്ന നേന്ത്രവാഴകൾ ഒടിഞ്ഞു ഇല്ലാതായി. 2017 ഏപ്രിൽ 13ന് അണക്കപ്പാറ മേഖലയിലുണ്ടായ ചുഴലിക്കാറ്റിൽ 20 വീടുകൾ തകർന്നു. 2016ൽ കണ്ണന്പ്രയിലുണ്ടായ കാറ്റിൽ 40 വീടുകൾക്ക് കേട്പാട് സംഭവിച്ചിരുന്നു.\nചൂർക്കുന്ന്, കല്ലേരിഭാഗങ്ങളിലായിരുന്നു കാറ്റ്. ഇതേ വർഷം ജൂണിൽ മംഗലംഡാം പൊൻകണ്ടത്ത് ഉണ്ടായ അതിശക്തമായ ചുഴലിക്കാറ്റിൽ നിരവധി റബർ തോട്ടങ്ങൾ ഒന്നാകെ നശിക്കുന്ന സ്ഥിതിയുണ്ടായി. 2015 ഏപ്രിലിൽ കണ്ണന്പ്ര, പുതുക്കോട് പഞ്ചായത്തുകളിലായി ഉണ്ടായ കാറ്റിൽ 33 വീടുകൾ തകർന്നെന്നായിരുന്നു കണക്ക്.\n2014 മേയിൽ കിഴക്കഞ്ചേരിയിലുണ്ടായ ചുഴലി കൊടുങ്കാറ്റായിരുന്നു ഇക്കഴിഞ്ഞ ആറ് വർഷത്തിനിടെയുണ്ടായ ഏറ്റവും നാശകരമായ ചുഴലി. അന്ന് മൂലങ്കോട് വടക്കേതറ, പുഴക്കതറ എന്നീ രണ്ട് കിലോമീറ്ററിനുള്ളിൽ നൂറിലേറെ വീടുകൾ തകർന്നു.\nകാറ്റിൽ മരങ്ങൾ കടപുഴകി വീണും കൊന്പൊടിഞ്ഞുമാണ് നാശനഷ്ടം ഉയർന്നത്. 50 വൈദ്യുതി പോസ്റ്റുകൾ പൊട്ടി വീണു. ഇതിനുമുന്പ് ആരോഗ്യപുരത്ത് ചുഴലികാറ്റുണ്ടായി. തുടർച്ചയായ വർഷങ്ങളിൽ ചുഴലിക്കാറ്റ് ഉണ്ടാകുന്നതിനാൽ ജനങ്ങൾക്ക് പേടിയുണ്ട്.


Arrest – തൃശ്ശൂർ വാർത്ത\nഎം.ഡി.എം.എ മയക്കുമരുന്നുമായി യുവാവിനെ പൊലീസ് പിടികൂടി\nതൃശ്ശൂർ : വിൽപ്പനക്കെത്തിച്ച അതിതീവ്ര വിഭാഗത്തിൽപ്പെട്ട എം.ഡി.എം.എ മയക്കുമരുന്നുമായി യുവാവിനെ പൊലീസ് പിടികൂടി.തൃശ്ശൂര് കൈപ്പറമ്പ് സ്വദേശി 26 വയസ്സുള്ള ശ്രീരാഗ് ആണ് തൃശ്ശൂര് വെസ്റ്റ് പൊലീസിെൻറ പിടിയിലായത്. ബംഗ്ളൂരിൽ നിന്നും തൃശൂരിലേക്ക് വിൽപ്പനക്കെത്തിച്ചതാണ് എം.ഡി.എം.എ . പുഴക്കൽ ഭാഗത്ത് നിന്നുമാണ് ശ്രീരാഗിനെ പൊലീസ് പിടികൂടിയത്. യുവാക്കൾ ഒരു തവണ ഉപയോഗിച്ചാൽ തന്നെ മയക്കുമരുന്നിന് അടിമപ്പെടുന്നതിനും മാനസീക വിഭ്രാന്തിക്ക് അടിമപ്പെടുന്നതുമാണ് എം.ഡി.എം.എ മയക്കുമരുന്ന്. വെസ്റ്റ് സ്റ്റേഷൻ ഓഫീസർ എൻ.എസ്.സലീഷിെൻറ നേതൃത്വത്തിൽ എസ്.ഐ. സി.കെ.ബൈജു, സി.പി.ഒമാരായ അബീഷ് ആൻറണി, അനിൽകുമാർ…\nപ്രായപൂർത്തിയാവാത്ത പെൺകുട്ടിയെ തട്ടിക്കൊണ്ടു പോയി പീഡിപ്പിച്ച കേസിലെ പ്രതി അറസ്റ്റിൽ.\n2018ലാണ് വടക്കാഞ്ചേരിയിൽ നിന്നും പ്രായപൂർത്തിയാവാത്ത പെൺകുട്ടിയെ തട്ടിക്കൊണ്ടു പോയി മുംബൈയിൽ വെച്ച് പീഡിപ്പിക്കുകയും പോലീസിന്റെ കണ്ണ് വെട്ടിച്ചു മുംബൈ യിൽ ഒളിവിൽ കഴിയുകയും ….\nമുല്ലക്കരമോഷണം ഒരാൾകൂടി പിടിയിൽ\nമണ്ണുത്തി : മുല്ലക്കരമോഷണം ഒരാൾകൂടി പിടിയിൽ….. നിരവധി ക്രിമിനൽ കേസുകളിലെ പ്രതിയായ തമിഴ്നാട് മധുര സ്വദേശി പട്ടര് സുരേഷാണ് മണ്ണൂത്തി പോലീസിന്റെ പിടിയിലായത്….\nപോക്‌സോ ; മകളെ പീഡിപ്പിച്ച പിതാവിന്റെ പേരില് കേസ്\nചെറുതുരുത്തിയില് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച പിതാവിന്റെ പേരില് പോക്‌സോ നിയമപ്രകാരം പോലീസ് കേസെടുത്തു. കുട്ടിയുടെ സ്‌കൂളില് നടന്ന കൗണ്‍സിലിങ്ങിലാണ് സംഭവം പുറത്തുപറഞ്ഞത്. തുടര്‍ന്ന് പോലീസില് വിവരമറിയിച്ചതിനെത്തുടര്‍ന്ന് പെണ്‍കുട്ടിയുടെ മൊഴിയെടുത്ത് പിതാവിനെ അറസ്റ്റുചെയ്തു. തുടര്‍ന്ന് ഇയാളെ റിമാന്‍ഡ് ചെയ്തു.\nബൈക്കിലെത്തി മാല പൊട്ടിച്ച കേസിലെ പ്രതികൾ പിടിയിൽ\nക്ഷേത്രങ്ങളിലും പള്ളികളിലും പോകുന്ന സ്ത്രീകളുടെ മാല കവരുന്ന ഇവരുടെ പേരിൽ വിവിധ സ്ഥലങ്ങളിലായി നാല്പതോളം കേസുകൾ ഉണ്ട്.


ഇ സഞ്ജീവനിയില് മെഡിക്കല് കോളേജ് ഡോക്ടര്‍മാരുടെ സേവനം കൂടി; ബുധനാഴ്ച മുതല് ആയുര്‍വേദ, ഹോമിയോ ഒ പിക - Samakalika Malayalam\nഇ സഞ്ജീവനിയില് മെഡിക്കല് കോളജ് ഡോക്ടര്‍മാരുടെ സേവനം കൂടി; ബുധനാഴ്ച മുതല് ആയുര്‍വേദ, ഹോമിയോ ഒ പികളും\nBy സമകാലിക മലയാളം ഡെസ്‌ക് | Published: 07th June 2021 04:48 PM |\nLast Updated: 07th June 2021 04:49 PM | A+A A- |\nതിരുവനന്തപുരം: സംസ്ഥാനത്ത് കോവിഡ് വ്യാപനം തുടരുന്ന സാഹചര്യത്തില് സര്‍ക്കാരിന്റെ ടെലി മെഡിസിന് സംവിധാനമായ ഇ സഞ്ജീവനിയില് മെഡിക്കല് കോളജുകളിലെ ഡോക്ടര്‍മാരുടെ സേവനങ്ങള് കൂടി ഉള്‍പ്പെടുത്തിയതായി ആരോഗ്യ വകുപ്പ് മന്ത്രി വീണ ജോര്‍ജ്. രോഗികളുടെ എണ്ണം വര്‍ധിച്ച സാഹചര്യത്തില് ഡോക്ടര്‍മാരുടെ കുറവ് പരിഹരിക്കാനും വിദഗ്ധ ചികിത്സ ഉറപ്പാക്കാനും കൂടിയാണ് ഇ സഞ്ജീവനിയില് മെഡിക്കല് കോളജ് ഡോക്ടര്‍മാരുടെ സേവനം കൂടി ഉള്‍പ്പെടുത്തിയത്. എല്ലാ സര്‍ക്കാര്, സ്വകാര്യ മെഡിക്കല് കോളജുകളോടും സേവനം നല്‍കാന് മെഡിക്കല് വിദ്യാഭ്യാസ ഡയറക്ടര് നിര്‍ദേശം നല്‍കിയിട്ടുണ്ട്. ഇതിലൂടെ കാത്തിരിപ്പ് സമയം പരമാവധി കുറയ്ക്കാന് സാധിക്കുന്നതാണ്. ബുധനാഴ്ച മുതല് ആയുര്‍വേദ, ഹോമിയോ ഒ.പി.കള് കൂടി ആരംഭിക്കുന്നതാണ്. തിങ്കള് മുതല് ശനി വരെ രാവിലെ9മണി മുതല് ഉച്ചയ്ക്ക്2മണിവരെയായിരിക്കും ഈ ഒ പികള് പ്രവര്‍ത്തിക്കുകയെന്നും മന്ത്രി വ്യക്തമാക്കി.\nമെഡിക്കല് കോളജുകളിലെ വിവിധ സ്പെഷ്യാലിറ്റികളിലെ പി.ജി. ഡോക്ടര്‍മാര്, സീനിയര് റസിഡന്റുമാര് തുടങ്ങിയവരുടെ സേവനമാണ് ഇ സഞ്ജീവനിയിലൂടെ നല്‍കുന്നത്. ആഴ്ചയില് ഒരു ദിവസം രണ്ട് മെഡിക്കല് കോളജുകള് എന്ന നിലയില് സേവനം നിര്‍വഹിക്കുന്നതാണ്. അതത് വിഭാഗത്തിലെ പി.ജി. ഡോക്ടര്‍മാര്, സീനിയര് റസിഡന്റുമാര് എന്നിവരാണ് സ്പെഷ്യാലിറ്റി സേവനം ഒരുക്കുന്നത്. നോണ് ക്ലിനിക്കല് പി.ജി. ഡോക്ടര്‍മാരേയും സീനിയര് റസിഡന്റുമാരേയും ഉള്‍പ്പെടുത്തി ജനറല് ഒ.പി., കോവിഡ് ഒ.പി. എന്നിവയും വിപുലീകരിക്കുന്നതാണ്. തിങ്കള്, ചൊവ്വ ദിവസങ്ങളില് ട്രയല് റണ് നടത്തിയാണ് സേവനങ്ങള് പൂര്‍ണസജ്ജമാക്കുന്നത്.\nകോവിഡ് കാലത്ത് ഇതുവരെ 1.7 ലക്ഷത്തിലധികം രോഗികളാണ് ഇ സഞ്ജീവനി വഴി ചികിത്സ തേടിയത്. ത്വക്ക് രോഗം, ഇ.എന്.ടി., ഒഫ്ത്താല്‍മോളജി, ഓര്‍ത്തോപീഡിക്സ് തുടങ്ങിയ സ്പെഷ്യാലിറ്റി വിഭാഗങ്ങളുടെ സേവനം വൈകുന്നേരം5മണിവരെ ദീര്‍ഘിപ്പിച്ചിട്ടുണ്ട്. ടോക്കണ് എടുക്കുന്ന എല്ലാവര്‍ക്കും ചികിത്സ നല്‍കാനാണ് തീരുമാനം.\nഇന്റര്‍നെറ്റ് സൗകര്യമുള്ള മൊബൈലോ ലാപ്ടോപോ അല്ലെങ്കില് ടാബ് ഉണ്ടങ്കില് esanjeevaniopd.in എന്ന സൈറ്റില് പ്രവേശിക്കാം.\nവീഡിയോ കോണ്‍ഫറന്‍സ് വഴി ഡോക്ടറോട് നേരിട്ട് രോഗ വിവരത്തെപ്പറ്റി സംസാരിക്കാവുന്നതാണ്. ഓണ്‍ലൈന് കണ്‍സള്‍ട്ടേഷന് ശേഷം മരുന്ന് കുറിപ്പടി ഉടന് തന്നെ ഡൗണ്‍ലോഡ് ചെയ്ത് മരുന്നുകള് വാങ്ങാനും പരിശോധനകള് നടത്താനും തുടര്‍ന്നും സേവനം തേടാനും സാധിക്കുന്നു. സംശയങ്ങള്‍ക്ക് ദിശ 104, 1056, 0471 2552056 എന്നീ നമ്പരുകളില് വിളിക്കാവുന്നതാണ്\nSAMAKALIKA MALAYALAM Kerala News കോവിഡ് വ്യാപനം covid cases in kerala Latest News medical college doctors covid cases in kerala ഇ സഞ്ജീവനി ayurveda in kerala homeopathy in kerala


നരേന്ദ്ര"മൗനി"യും "മൗൻ"മോഹൻസിങ്ങും : ഒന്നായ നിന്നെയിഹ രണ്ടെന്ന് കണ്ട.....!!!\n2004 തുടങ്ങി പത്തു വർഷക്കാലം കോണ്‍ഗ്രസ് നേതൃത്വം കൊടുത്ത് ഇന്ത്യ ഭരിച്ച യു പി എ സര്‍ക്കാരിന്റെ കടുത്ത ജനദ്രോഹങ്ങൾ സഹിക്കാതെ വന്നപ്പോള് മുതല് തലയ്ക്കു വെളിവുള്ള ഓരോ ഇന്ത്യക്കാരും ഉറ്റു നോക്കിയിരുന്ന കാര്യം ഒന്ന് മാത്രമായിരുന്നു. എന്നാണ് അടുത്ത തിരഞ്ഞെടുപ്പ് വരുന്നത്. മന്മോഹന് ചക്രവര്‍ത്തിയും ചിദംബരം മന്ത്രിയും കൊട്ടാരം ഉപദേശകന് അലുവാലിയ സാറും അമുല് യുവരാജാവും മദാമ്മ റാണിയും മന്ത്രി സൈന്യവും ഒക്കെ കൂടി ഇവിടത്തെ ജനത്തിനെ ക്ഷമയുടെ നെല്ലിപ്പലക എന്ന വസ്തു കാണിച്ചപ്പോഴാണ് ജനം നിലമറന്ന് ചിന്തിക്കാന് തുടങ്ങിയത്. ഈ ജനദ്രോഹികള്‍ക്ക് ഒരു പണി കൊടുക്കാന് ഇവരെ വലിച്ചു താഴെയിട്ടു "വേറെ ആരേയെന്കിലും" കയറ്റി ഇരുത്തണം എന്ന് മാത്രമേ അന്ന് സാമാന്യജനത്തിന്റെ ചിന്തയിലുണ്ടായിരുന്നുള്ളൂ. ജനദ്രോഹത്തിന് ഒരു ശിക്ഷ...അത്ര മാത്രം....അല്ലാതെ, പകരം വരുന്നവര് നമ്മളെ അങ്ങ് സേവിച്ച് ആനന്ദ സാഗരത്തില് ആറാടിക്കും എന്നൊന്നും ഇത് വരെ ഉള്ള അനുഭവം വച്ച്, വായിലൂടെ ഭക്ഷണം കഴിക്കുന്നവര് ആരും ചിന്തിച്ചു കാണാൻ വഴിയില്ല. അങ്ങനെ പകരം വക്കാന് ആര് എന്ന് നോക്കുമ്പോള്, കസേരയില് കയറ്റി ഇരുത്താന് യോഗ്യത ഉള്ള ആരെയും കാണാനില്ല എന്നതായിരുന്നു യാഥാർഥ്യം. പക്ഷെ ജനം ഒരു കാര്യം മനസിലാക്കി; യുപിഎ ഭരിച്ചനേക്കാള് മോശമായിട്ടൊന്നും ആര് വിചാരിച്ചാലും ഭരിക്കാന് പറ്റുകേല; അങ്ങേയറ്റം വഷളായിരുന്നു ഭരണരംഗം. മഷിയിട്ടു നോക്കിയിട്ടും ദേശീയ തലത്തില് മെച്ചപ്പെട്ടൊരു ജനാധിപത്യബദല് സാധ്യത ജനത്തിന് കണ്ടെത്താനായില്ല.\nഅപ്പോഴാണ് ‘ഗുജറാത്ത് മോഡൽ’ എന്ന കല്പിതകഥയുടെ മേമ്പൊടിയോടെ ഹൈടെക് വികസനത്തിന്റെ മൊത്തകച്ചവടക്കാരൻ എന്ന നിലയിൽ മോദിയുടെ പേര് പ്രധാനമന്ത്രി സ്ഥാനത്തേക്ക് ബി ജെ പി മുന്നോട്ട് വച്ചത്. വികസനമിട്ടായി ദഹിക്കാത്തവർക്ക് വേണ്ടി 2002-ലെ ഗുജറാത്ത് നരഹത്യ വഴി ഉണ്ടാക്കിയെടുത്ത മുസ്ലിം വിരുദ്ധ സ്ട്രോങ്മാൻ ഇമേജ് കൂടി പ്രോജക്റ്റ് ചെയ്ത് നടത്തിയ പ്രൊഫഷണൽ പാക്കേജിങ് മികവിൽ മോഡി ഒരു തിരഞ്ഞെടുപ്പ് ഐക്കോൺ ആയി മാറി. കടുത്ത സംഘവിരോധികൾ പോലും, മോദി എങ്കില് മോദി എന്ന് മാറിച്ചിന്തിച്ചു. സകല വിധ അതി നൂതന കമ്മ്യുണിക്കേഷന് വിദ്യകളും ഉപയോഗിച്ച് നമോ എന്ന ബ്രാൻഡ് മാര്‍ക്കറ്റ് ചെയ്യപ്പെട്ടു. അത്യന്തം ആസൂത്രിതവും ചടുലവും അസാധാരണവുമായ തന്ത്രങ്ങളിലൂടെ തെരഞ്ഞെടുപ്പ് യുദ്ധത്തിൽ ബി ജെ പി യുടെ തന്നെ കണ്ണ് തള്ളിച്ച് മോഡി ഈ രാജ്യത്തിന്റെ പ്രധാനമന്ത്രി പദത്തിലേറി. സമാനതകളില്ലാതെ ജയിച്ച് ചെങ്കോട്ടയില് എത്തിയ മോഡി, പ്രധാനമന്ത്രി എന്ന നിലയില് അദ്ദേഹത്തിന്റെ തുടക്കം ഗംഭീരമാക്കി. ഇന്ത്യയുടെ വര്‍ത്തമാനവും ഭാവിയും നിര്‍ണ്ണയിക്കുന്നതില് ഏത് മുന് സര്‍ക്കാറിനെക്കാളും മികച്ചു നില്‍ക്കണമെന്ന ദൃഡനിശ്ചയം തോന്നിപ്പിക്കുന്ന നീക്കങ്ങളായിരുന്നു അദ്ദേഹത്തില് നിന്ന് കണ്ടത്. വാ തുറന്നു സംസാരിക്കുന്ന പ്രധാനമന്ത്രിയെ ഭാരതം കണ്ടിട്ട് കുറച്ചധികം കാലമായിരുന്നു. പൊതുവേ, സംസാരിക്കുന്ന കാര്യത്തില് മന്‍മോഹന്‍സിങ് വളരെ ലുബ്ധനായിരുന്നു. സഭയില് പോലും പ്രസംഗിച്ചത് അപൂര്‍വ്വമായിട്ടായിരുന്നു. യു പി ഏ ഉന്നതനേതാക്കളായ സോണിയ, രാഹുല് മുതലായ ഗാന്ധിമാരും ഇക്കാര്യത്തില് ഒട്ടും മെച്ചമായിരുന്നില്ല. പക്ഷെ, നരേന്ദ്രമോഡി അദ്ദേഹത്തിന്റെ വായ്ത്താരി കൊണ്ട് തുടക്കത്തിലേ ആവോളം കയ്യടി നേടി എന്നത് എടുത്തു പറയേണ്ട കാര്യമാണ്. രണ്ടു സഭകളിലും രാഷ്ട്രപതിയുടെ നയപ്രഖ്യാപനത്തിനു നന്ദി രേഖപ്പെടുത്തി നടന്ന ചര്‍ച്ചക്കുള്ള മറുപടി പ്രധാനമന്ത്രി തന്നെയാണ് നടത്തിയത്.\nസമാനതകളില്ലാത്ത ബ്രാന്‍ഡിംഗ് രീതികളിലൂടെയാണ് മോഡി തന്റെ ഇന്ദ്രപ്രസ്ഥയാത്ര ലക്ഷ്യത്തില് എത്തിച്ചത്. ശരീരഭാഷയിലും വസ്ത്രധാരണത്തിലും പ്രസംഗത്തിലും തന്റേതു മാത്രമായ ഒരു ബ്രാന്‍ഡ് സൃഷ്ടിക്കുന്നതിനായിരുന്നു മോഡി ശ്രമിച്ചത്. എപ്പോഴും വിലയിരുത്തലുകള് നടത്തുന്നത് താരതമ്യത്തിന്റെ കൂടി അടിസ്ഥാനത്തിലാണല്ലോ. മിണ്ടാമുനിയായി ജീവിക്കുന്ന മന്‍മോഹന്‍സിങ്ങിനെ ഊര്‍ജ്ജസ്വലനായ നരേന്ദ്രമോഡിയുമായി തിരഞ്ഞെടുപ്പ് വേളയില് ജനം താരതമ്യം ചെയ്തു നോക്കി. കോണ്‍ഗ്രസിന്റെ അഴിമതി ഭരണവും ജനദ്രോഹപരമായ നയങ്ങളും മോഡിക്ക് ഇന്ദ്രപ്രസ്ഥത്തിലേക്കുള്ള വഴി എളുപ്പത്തില് തുറന്നു കൊടുത്തു. ഒന്നിനെ വലിച്ചെറിഞ്ഞ് മറ്റൊന്നിനെ പ്രതിഷ്ഠിക്കാന് മാത്രം അവകാശമുള്ള ജനാധിപത്യരാഷ്ട്രത്തിലെ ജനം ലഭ്യമായ പാലത്തില് നിന്ന് തമ്മില് ഭേദമെന്നു തോന്നിയ ഒന്നിനെ പ്രതിഷ്ഠിച്ചു എന്ന് പറഞ്ഞാൽ മതിയല്ലോ.\nരാജ്യത്ത് നടപ്പാക്കുന്ന നവലിബറല് സാമ്പത്തിക നയത്തിന്‍െറ ഇരട്ട മുഖങ്ങളാണ് ബി.ജെ.പിയും കോണ്‍ഗ്രസുമെന്ന് ഇടതുപക്ഷ പാര്‍ട്ടികള് എന്നും പറഞ്ഞിരുന്ന കാര്യമാണ്. കോണ്‍ഗ്രസും ബി.ജെ.പിയും ഒരേ സാമ്പത്തിക നയമാണ് പിന്തുടരുന്നതെന്നും അവ ധനികര്‍ക്കുവേണ്ടിയുള്ളതാണെന്നും രണ്ടു പാര്‍ട്ടികളും ഇന്ത്യന് കോര്‍പ്പറേറ്റുകളുടെ കളിപ്പാവകളാണെന്നും ഇടതുപക്ഷ പുരോഗമന ചേരിയിൽ പെട്ട നേതാക്കൾ സ്ഥിരതയോടെ അഭിപ്രായപ്പെട്ടിരുന്നു. രാജ്യത്ത് നയങ്ങള് തീരുമാനിക്കുന്നത് കോര്‍പറേറ്റുകളാണെന്നും കോര്‍പറേറ്റുകളായ രാഷ്ട്രീയക്കാരുടെ എണ്ണം വര്‍ധിക്കുന്നു എന്നും "കോര്‍പറേറ്റുകള് കോര്‍പറേറ്റുകളാല് കോര്‍പറേറ്റുകള്‍ക്ക്" എന്ന രീതിയിലാണ് ഇപ്പോഴത്തെ ഇന്ത്യന് ജനാധിപത്യത്തിന്റെ പോക്കെന്ന് ആം ആദ്മി പാര്‍ട്ടിയും ജനത്തെ ഉത്ബോധിപ്പിക്കാന്‍ശ്രമിച്ചിരുന്നു. കോര്‍പറേറ്റുകള്‍ക്കുവേണ്ടിയുള്ള നയം നടപ്പാക്കുന്നതില് കോണ്‍ഗ്രസും ബി ജെ പി യും ഒരേ തൂവല്‍പ്പക്ഷികലാണെന്നു കേജ്രിവാല് പറഞ്ഞതിനും അധികമാരും ചെവി കൊടുത്തില്ല.\nഎന്തായാലും, 2014-ൽ പ്രസിഡന്‍റ് നടത്തിയ, എന് ഡി ഏ ഗവണ്‍മെന്റിന്റെ പ്രഥമ നയ പ്രഖ്യാപന പ്രസംഗം തന്നെ പുതിയ സര്‍ക്കാര് പഴയ യു പി ഏ സര്‍ക്കാരിന്റെ നയങ്ങള് തന്നെയായിരിക്കും പിന്തുടരുക എന്ന് വിളിച്ചോതുന്നതായിരുന്നു. ഇത് കേട്ട്, തങ്ങള് ഉണ്ടാക്കിയ മാവ് കൊണ്ട് എന്.ഡി.ഏ. അപ്പം ചുടുകയാണെന്നും ഇതില് ഒരു പുതുമയും ഇല്ലെന്നും യു.പി.ഏ. പരിഹസിച്ചു. പേരിനെങ്കിലും, ദുര്‍ബലമായ ഭാഷയിൽ പോലും മോദിയോ ബി.ജെ.പി.യോ ഈ പരിഹാസത്തെ നിഷേധിച്ചില്ല. ഭരണത്തിൽ കയറിയ അന്ന് മുതൽ, സംഘപരിവാരത്തിലെ നേതാക്കളും സന്യാസിമാരും വായിൽ തോന്നിയത് കോതക്ക് പാട്ട് എന്ന നിലയിൽ ശുദ്ധവിവരക്കേടുകളും അന്യമതവിദ്വേഷപ്രസ്താവനകളും വിളിച്ചു പറഞ്ഞു കൊണ്ടിരുന്നു. ഓരോ ദിവസവും മതേതര ഇന്ത്യക്ക് നാണക്കേടുണ്ടാക്കുന്ന, ഒറ്റപ്പെട്ടതെങ്കിലും സമാന സ്വഭാവമുള്ള അക്രമസംഭവങ്ങൾ ഇന്ത്യയിൽ മൊത്തം അരങ്ങേറിക്കൊണ്ടിരുന്നു. എണ്ണമറ്റ വിദേശയാത്രകളിലും വില കൂടിയ ആഡംബര വേഷവിതാനങ്ങളിലും അഭിരമിച്ചു ജീവിക്കുന്ന പ്രധാനമന്ത്രി രാജ്യത്തു നടക്കുന്ന അക്രമങ്ങളെപ്പറ്റിയോ പ്രധാനപ്പെട്ട സംഭവവികാസനകളെപ്പറ്റിയോ വാ തുറന്ന് ക മാ എന്ന് മിണ്ടാത്ത നയം തുടരുന്നു.\nയു പി എ കാലത്തെ അപേക്ഷിച്ച് ക്രൂഡ് ഓയിൽ വില നന്നേ താഴ്ന്നപ്പോൾ ഇന്ധനവില അന്നത്തേതിന്റെ ഇരട്ടിയാകാൻ തുടങ്ങുന്നു. ഇന്ത്യയിൽ നികുതിയടയ്ക്കാതെ സ്വിസ്സ് ബാങ്കിലും ടാക്സ് ഹെവനുകളിലും പൂഴ്ത്തി വച്ചിരിക്കുന്ന ലക്ഷക്കണക്കിന് കോടി രൂപയുടെ കള്ളപ്പണം ഇപ്പൊ തിരിച്ചുപിടിക്കുമെന്ന് ഗീർവാണം അടിച്ചു കൊണ്ടായിരുന്നു മോഡി തിരഞ്ഞെടുപ്പിനെ നേരിട്ടത്. പണം തിരികെ കൊണ്ട് വന്നില്ല എന്നത് പോട്ടെ; മുൻ യു പി എ സർക്കാർ ചെയ്തതു പോലെ തന്നെ കള്ളപ്പണക്കാരുടെ വിവരങ്ങൾ അപ്പാടെ വെളിപ്പെടുത്തിയാൽ ശരിയാവില്ല എന്ന നിലപാടിലാണ് ഇപ്പോൾ മോഡി സർക്കാറും. യുപിഎ കാലത്തേ അത്രയും ഭീമമല്ലെങ്കിലും അഴിമതി ആരോപണങ്ങളും സ്വജനപക്ഷപാത ആരോപണങ്ങളും മോഡി സർക്കാരും നേരിടുന്നു. ജനദ്രോഹപരമെന്ന് പരക്കെ വ്യാഖ്യാനിക്കപ്പെട്ട നോട്ട് നിരോധനവും നികുതി പരിഷ്കരണവും പാളിപ്പോയതായി NDA നേതാക്കൾ തന്നെ വിളിച്ചു പറയുന്നു. അവ വിജയമായിരുന്നു എന്ന് സ്ഥാപിക്കുന്നതിൽ മോദിയും സംഘവും ദയനീയമായി പരാജയപ്പെടുന്നു. പഴയ സർക്കാരുകളുടെ പദ്ധതികൾ തന്നെ ചില്ലറ ഭേദഗതികളോടെ ഹിന്ദി പേരിട്ട് തുടരുന്നു. സ്വച്ഛ് ഭാരത് പദ്ധതി കൊണ്ട് കാര്യമായ സ്വച്ഛതയൊന്നും ഉണ്ടായതായി കാണാനില്ല. കൊട്ടിഘോഷിച്ച മേക്ക് ഇൻ ഇന്ത്യയും പച്ചപിടിച്ചില്ല .\nചുരുക്കത്തിൽ, പഴയ യു.പി.ഏ. യുടെ ബി ടീമായി ഭരണം തള്ളി നീക്കുന്നു. ഈ ഭരണം കൊണ്ട്, ആകെയുണ്ടായ മാറ്റം മൻമോഹൻ സിങ്ങിന് നാവുണ്ടെന്ന് ജനം തിരിച്ചറിഞ്ഞു എന്നതാണ്. മൈതാന പ്രസംഗത്തിൽ അതിവാചാലനായിരുന്ന മോഡിയുടെ വായിൽ നാക്കുണ്ടോ എന്ന് വായിൽ കയ്യിട്ട് നോക്കേണ്ട സ്ഥിതിയാണ് പലപ്പോഴും. അടുത്തിടെ ഫേസ്‌ബുക്കിൽ ഒരു പ്രയോഗം കണ്ടിരുന്നു....നരേന്ദ്ര സിങ്ങും മന്‍മോഹന് മോഡിയും... മന്‍മോഹന്‍സിങ്ങിന്റെ മൗനത്തെ നിശിതമായി വിമർശിച്ചതും ക്രൂരമായി പരിഹസിച്ചും പ്രധാനമന്ത്രിപദത്തിലെത്തിയ മോഡി മൗനസാഗരത്തിൽ ആറാടുമ്പോൾ മൻമോഹൻ സിങ് സഭയ്ക്കകത്തും പുറത്തും, പ്രധാനമന്ത്രി നരേന്ദ്ര മോഡിയെ ഉറച്ച ഭാഷയിൽ ഉയർന്ന ശബ്ദത്തിൽ വാചാലമായി വിമർശിക്കുന്നു. പഴയ പ്രധാനമന്ത്രിയെ ജനം "മൗൻ" മോഹൻസിംഗ് എന്ന് വിളിച്ചിരുന്നെങ്കിൽ ഇപ്പോഴത്തെ പ്രധാനമന്ത്രിയെ ജനം നരേന്ദ്ര "മൗനി"യെന്നു വിളിച്ചു തുടങ്ങിയിരിക്കുന്നു.\nതിരഞ്ഞെടുപ്പില് ജനം പാടേ തള്ളിക്കളഞ്ഞ യു പി ഏ നയങ്ങള് തുടരാനാണെങ്കില് എന്തിനാണ് ഇങ്ങനെ ഒരു സര്‍ക്കാറിനെ അവരോധിച്ചത് എന്ന ഇച്ഛഭംഗം ജനങ്ങളെ വേട്ടയാടിത്തുടങ്ങിയിരിക്കുന്നു. ഇതേ നയങ്ങളുടെ ഇരകളാണ് കോണ്‍ഗ്രസിനെ ചരിത്രത്തിന്റെ ചവറ്റുകുട്ടയിലേക്ക് തൂത്തെറിഞ്ഞത് എന്ന തിരിച്ചറിവില്ലാത്തവരാണോ മോദിയും സംഘവും കൂട്ടാളികളും ? കോര്‍പറേറ്റുകള്‍ക്ക് ഒട്ടനവധി ഇളവുകളും ആനുകൂല്യങ്ങളും സൗകര്യങ്ങളും വാരിക്കോരി നല്‍കിയിട്ട് സാധാരണക്കാരെയും പാവപ്പെട്ടവരെയും ഞെക്കിപ്പിഴിഞ്ഞ് പോകുന്ന ഈ ഭരണത്തിന് പഴയ ഭരണത്തെക്കാൾ എന്ത് മേന്മയാണ് അവകാശപ്പെടാനുള്ളത് ? അവസാനം, തൊപ്പി വച്ച താടിക്കാരനും തൊപ്പിയില്ലാത്ത താടിക്കാരനും തമ്മില് കോടിയുടെ നിറത്തിലും മുദ്രാവാക്യത്തിലും മാത്രമേ മാറ്റമുണ്ടായിരുന്നുള്ളൂ എന്ന് തെളിയുകയാണോ ?\nകഥ2: പോക്കർ ഒരു പെണ്ണ് കെട്ടി. കല്യാണം കഴിഞ്ഞു പത്തു വർഷവും കഴിഞ്ഞു. ഒരു ദിവസം പോക്കർ പുറത്തു പോയി തിരിച്ചു വരുമ്പോൾ പെമ്പ്രന്നോര് മുറ്റത്ത് തുപ്പുന്നു. കലി കയറിയ പോക്കർ അവളുടെ മുതുകിനിട്ട് ഒരു ചവിട്ട് കൊടുത്തിട്ട് അപ്പൊത്തന്നെ മൊഴി ചൊല്ലി വീട്ടിൽ കൊണ്ടാക്കി. ശേഷം നല്ല വൃത്തിയും മെനയുമുള്ള മറ്റൊരു മൊഞ്ചത്തിയെ കെട്ടിക്കൊണ്ടുവന്നു. പത്തു ദിവസം കഴിഞ്ഞ്, പോക്കർ പുറത്തു പോയി തിരിച്ചു വരുമ്പോൾ പുതിയ പെമ്പ്രന്നോര് ഉമ്മറത്തിരുന്നു മുള്ളുന്നു. പകച്ചു പോയി പാവം പോക്കർ...\nഇപ്പോള് ചില വാര്‍ത്തകളും പ്രസ്താവനകളും പേപ്പറില് വായിക്കുമ്പോഴും ടി വിയില് കാണുമ്പോഴുമൊക്കെ ഈ കഥകൾ ഓര്‍മ്മ വരുന്നു. എന്താണോ എന്തോ ??? ഈ പരിതഃസ്ഥിതിയിലാണ് രാജ്യം ദേശീയ പൊതു തിരഞ്ഞെടുപ്പിലേക്ക് അടുക്കുന്നത്. എന്താവും ഫലം....\nഫേസ്‌ബുക്കിൽ Georgekutty Kiliyantharayil എന്നയാൾ പോസ്റ്റ് ചെയ്ത ഒരു നിരീക്ഷണം പങ്കു വയ്ക്കാം...\n2002-ലെ ഗുജറാത്ത് നരഹത്യ വഴി ഉണ്ടാക്കിയെടുത്ത anti-Muslim സ്ട്രോങ്മാൻ ഇമേജിന്റെയും, ‘ഗുജറാത്ത് മോഡൽ’ എന്ന കല്പിതകഥയുടേയും ബലത്തിൽ അധികാരത്തിലെത്തിയ മനുഷ്യനിൽ നിന്ന് എന്താണു പ്രതീക്ഷിക്കാനുണ്ടായിരുന്നത്? അതിനാൽ മോദിഭരണം വെള്ളംചേരാത്ത ദുരന്തം (unmitigated disaster) ആയിത്തീർന്നതിൽ ഒട്ടും അത്ഭുതമില്ല.\nപക്ഷേ ഇത്ര നെറികെട്ട ഒരു ഭരണം രാജ്യം കണ്ടിട്ടില്ലെങ്കിലും, “മോദിക്കു പകരം രാഹുൽ” എന്ന ഫോർമുലയിൽ എനിക്കു തീരെ ഉത്സാഹമില്ല. ഇന്ത്യ പോലുള്ള ഒരു രാജ്യം ഭരിക്കാനുള്ള ബുദ്ധിശക്തിയോ രാഷ്ട്രീയ പാടവമോ രാഹുൽ ഗാന്ധിക്കുണ്ടെന്ന് തോന്നുന്നില്ല. ഇപ്പോഴത്തെ ദുരവസ്ഥയിൽ ഒരു hotch-potch മുന്നണി തട്ടിക്കൂട്ടി രാഹുലിനെ പ്രധാനമന്ത്രിയാക്കിയാൽ, ദീർഘകാലാടിസ്ഥാനത്തിൽ അത് ബിജെപിയെ സഹായിക്കുകയേയുള്ളു.\nമോദിക്ക് 68 വയസ്സുപോലും ആയിട്ടില്ലെന്നോർക്കുക. ഇന്ത്യൻ രാഷ്ട്രീയത്തിൽ ഒന്നാന്തരം യുവത്വമാണത്. രാഹുൽ ഗാന്ധി പ്രധാനമന്ത്രിയും മോദി പ്രതിപക്ഷനേതാവുമായിരിക്കുന്ന സ്ഥിതി ഒന്നു സങ്കല്പിച്ചു നോക്കിക്കേ. മോദിയുടെ ഏറ്റവും മികച്ച പെർഫോർമൻസാകും അപ്പോൾ. പരമാവധി രണ്ടുവർഷത്തിനുള്ളിൽ മോദി പഴയ കസേരയിൽ തിരിച്ചുവരുകയും ചെയ്യും.\nഅതുകൊണ്ട്, 2019-ൽ രാഹുൽ ഗാന്ധിയെ വച്ചു കളിക്കാനാണുദ്ദേശമെങ്കിൽ, ഏറെ ആപത്തില്ലാത്ത ഒരു Razor-Thin ഭൂരിപക്ഷത്തിൽ മോദി തന്നെ ജയിക്കണമെന്നേ ഞാൻ പ്രാർത്ഥിക്കൂ. അടുത്ത ഇന്നിങ്ങ്സിൽ പുള്ളി ഒന്നുകൂടി കുളംതോണ്ടി കഴിയുമ്പോൾ ചിലപ്പോൾ നമുക്ക് ‘സംഘിമുക്തഭാരതം’ കിട്ടും. അതിനിടെ ദൈവാധീനമുണ്ടെങ്കിൽ, രാഹുൽ ഗാന്ധി ഒരു Non-Starter നേതാവാണെന്ന തിരിച്ചറിവ് കോൺഗ്രസ്സുകാരുടെ തലയിൽ കയറാനും മതി.\nPosted by oanu achayan at Thursday, May 03, 2018 No comments:\nആഹ്വാന-പ്രോത്സാഹന വിദഗ്ദ്ധരുടെ അത്യുല്പാദന പദ്ധതികൾ\nവൈവാഹികബന്ധത്തെക്കുറിച്ചും ഉത്തരവാദിത്വത്തോടെയുള്ള പിതൃത്വത്തെയും മാതൃത്വത്തെയും ജനനനിയന്ത്രണത്തെക്കുറിച്ചുമുള്ള സഭയുടെ നിലപാട് വിശദമായി പ്രതിപാദിക്കുന്നതായിരുന്നു പോള് ആറാമന് മാര്‍പാപ്പ പ്രസിദ്ധീകരിച്ച "ഹ്യൂമാനേ വീത്തേ" (മനുഷ്യജീവന്) എന്ന ചാക്രികലേഖനം. കൃത്രിമ ഗര്‍ഭ നിരോധന മാര്‍ഗ്ഗങ്ങളുടെ അസന്മാര്‍ഗ്ഗികതയെക്കുറിച്ചും അവ ഉപയോഗിക്കുന്നതിലെ ധാര്‍മ്മികമായ അപകടങ്ങളെക്കുറിച്ചും അവ പാപമാണെന്നും പഠിപ്പിച്ചതിനാല് പ്രസിദ്ധീകരിക്കപ്പെട്ട കാലയളവില്‍ത്തന്നെ ഈ ലേഖനം വ്യാപകമായ ചര്‍ച്ചകള്‍ക്ക് ഇടയാക്കിയിരുന്നു. "ഹ്യൂമാനേ വീത്തേ" പ്രസിദ്ധീകരിച്ചതിന്‍റെ അൻപതാം വര്‍ഷമാണ് 2018. പാപ്പയുടെ ഈ പ്രബോധനം വിശ്വാസികള് എത്ര മാത്രം അതിന്‍റെ ചൈതന്യത്തില് മനസ്സിലാക്കിയിട്ടുണ്ട് എന്ന് പരിശോധിക്കുന്നതിനായി സീറോ മലബാര് കുടുംബ പ്രേഷിതകേന്ദ്രം തയ്യാറാക്കിയ ചോദ്യാവലി ഇപ്പോൾ കടുത്ത വിമർശനമേറ്റു വാങ്ങുകകയാണ്. ചോദ്യങ്ങൾ പലതും സ്വകാര്യതയിലേക്കുള്ള കടന്നുകയറ്റം നടത്തുന്നതാണ്, സ്ത്രീത്വത്തെ അപമാനിക്കുന്നതാണ് എന്നൊക്കെയാണ് വിമർശകരുടെ പക്ഷം. വിമർശനങ്ങളിൽ കഴമ്പില്ല എന്ന് സമർത്ഥിക്കുന്ന ഔദ്യോഗിക വിശദീകരണക്കുറിപ്പും സഭയുടെ ഭാഗത്ത് നിന്ന് വന്നു കഴിഞ്ഞു. ചോദ്യാവലിയിലെ ഡി സെക്ഷനിലെ രണ്ടാം നമ്പർ ചോദ്യം രസകരമാണ്. “മനുഷ്യജീവൻ ദൈവദാനമാകയാൽ, ഗുണമോ, എണ്ണമോ മാനദണ്ഡമാകരുത് – ആശയം വ്യക്തമാക്കുക”. ഈ ചോദ്യത്തിന് നൽകിയിരിക്കുന്ന Answer Options ‘ശരി’, ‘തെറ്റ്’, ‘അറിയില്ല’, എന്നിവയാണ്. ഈ മൂന്നിലൊന്ന് ടിക്ക് ചെയ്‌താൽ ആശയം വ്യക്തമാവുമോ ? ചോദ്യാവലി തയ്യാറാക്കിയവർക്ക് പറ്റിയ Drafting Lapse ആണെന്ന് കരുതി വിട്ടു കളയുന്നു. ചോദ്യാവലി പൂരിപ്പിക്കുന്നവരുടെ പേരും തിരിച്ചറിയൽ വിവരങ്ങളും ഇല്ലാത്തതിനാൽ സ്വകാര്യത നഷ്ടപ്പെടുന്നില്ല എന്ന വാദം മുഖവിലക്കെടുക്കുന്നു. പക്ഷെ, ചിന്തിച്ചാൽ മനസിലാകുന്നത് ഇതൊരു വിവരശേഖരണത്തിൽ ഉപരി പിൻവാതിലിലൂടെയുള്ള സിദ്ധാന്തോപദേശ (Indoctrination) പദ്ധതിയാണെന്നാണ്. തികച്ചും കൗശലം നിറഞ്ഞ ഉദ്ദേശ്യാധിഷ്ഠിത (Objective Type) ചോദ്യങ്ങളാണ് ചോദ്യാവലിയിൽ. കൃത്യമായ ഉത്തരത്തിന് വേണ്ടിയുള്ള അന്വേഷണത്തിനിടയിൽ ആശയങ്ങൾ മനസ്സിൽ നടുകയാണ് ഉദ്ദേശം. ജനന നിയന്ത്രണ ബോധവൽക്കരണവും അത്യുൽപ്പാദന പ്രചരണവും തന്നെയാണ് ലക്ഷ്യങ്ങൾ. എന്ത് സംഭവിക്കും !? അവശ്യം കൗശലം കയ്യിലുള്ള പ്രായോഗികവാദികളെ ഇതൊന്നും ബാധിക്കില്ല; കുറെ പേർ "തെറ്റ്" തിരിച്ചറിഞ്ഞ് ആവർത്തിക്കാതിരിക്കാനും ചെയ്ത് പോയ തെറ്റുകൾക്ക് പരിഹാരം ചെയ്യാനും ബദ്ധപ്പെടും; കുറെ പേർ പാപബോധത്തിനും കുറ്റബോധത്തിനും അടിമപ്പെട്ട് കൂടുതൽ ന്യൂറോട്ടിക്ക് ആവും; വിധേയരുടെ എണ്ണം തീർച്ചയായും വർദ്ധിക്കും\nമതഗ്രന്ഥത്തിന്റെ അനുശാസനങ്ങൾ അനുസരിച്ച് തന്നെ സന്താനപുഷ്ടിയുടെ പിൻബലത്തിൽ പെരുകി വലിയ ജനതയാകാൻ നിയോഗിക്കപ്പെട്ട മതാനുയായികൾ ആണ് ക്രൈസ്തവർ. ബൈബിളിലെ ഉല്പ്പത്തി പുസ്തകം ഒന്നാമദ്ധ്യായത്തിൽ തന്നെ ദൈവം മനുഷ്യന് ആദ്യമായി നല്കുന്ന നിർദ്ദേശവും അതിനു വേണ്ട അനുഗ്രഹവും ഇതുമായി ബന്ധപ്പെട്ടതാണ്. "ദൈവം അവരെ ഇങ്ങനെ അനുഗ്രഹിച്ചു: സന്താനപുഷ്ടിയുള്ളവരായി പെരുകുവിന്. ഭൂമിയില് നിറഞ്ഞ് അതിനെ കീഴടക്കുവിന്. കടലിലെ മത്‌സ്യങ്ങളുടെയും ആകാശത്തിലെ പറവകളുടെയും ഭൂമിയില് ചരിക്കുന്ന സകല ജീവികളുടെയും മേല് നിങ്ങള്‍ക്ക് ആധിപത്യം ഉണ്ടായിരിക്കട്ടെ". ഉൽപ്പത്തി പുസ്തകം 9:1അനുസരിച്ച് "ജലപ്രളയത്തില് നിന്നു നോഹയേയും, കുടുംബത്തെയും ദൈവം സംരക്ഷിച്ചു. പ്രളയം കഴിഞ്ഞു പുറത്തുവന്ന നോഹയെയും പുത്രന്മാരെയും അനുഗ്രഹിച്ചുകൊണ്ടു ദൈവം പറഞ്ഞു: "സന്താനപുഷ്ടിയുണ്ടായി, പെരുകി, ഭൂമിയില് നിറയുവിന്''\nബൈബിളിലെ ഈ നിർദ്ദേശം പോരാത്തതിന്, കാലാകാലങ്ങളിൽ മാറി വന്ന മാർപ്പാപ്പമാർ, ബിഷപ്പുമാർ, പട്ടക്കാർ, ധ്യാനഗുരുക്കൾ, പിന്നെ വാളെടുത്തവരും അല്ലാത്തവരും ആയ തീവ്ര വെളിച്ചപ്പാടുകൾ പലരും നാഴികയ്ക്ക് നാൽപ്പത് വട്ടം ഒളിഞ്ഞും തെളിഞ്ഞും രഹസ്യത്തിലും പരസ്യത്തിലും സഭാമക്കളുടെ എണ്ണം വർദ്ധിപ്പിക്കാൻ ഉപദേശിച്ചു കൊണ്ടിരിക്കുന്നു. സംസ്ഥാനത്ത് ക്രൈസ്തവരുടെ ജനസംഖ്യ ആനുപതികമായി കുറയുകയാണെന്നും ഇത് അപകടകരമായ പ്രവണതയാണെന്നും വ്യക്തമാക്കുന്ന ഇടയലേഖനങ്ങൾ പലവട്ടം നമ്മുടെ പള്ളികളിൽ കേട്ടിരുന്നു. "കൂടുതൽ മക്കൾ, കൂടുതൽ ഭദ്രത" എന്ന ആശയ പ്രചാരണവും സഭ നടത്തിയിരുന്നു. ഈ ശ്രേണിയിൽ ഒടുവിലത്തേതായിരുന്നു ഇടുക്കി രൂപത മുൻ ബിഷപ്പ് മാർ ആനിക്കുഴിക്കാട്ടിൽ പിതാവ് ഇറക്കിയ ഇടയലേഖനം. "മക്കളിലൂടെ സമ്മാനിതരാകുന്ന മാതാപിതാക്കള്" എന്ന പേരിൽ ഒരു ലേഖനം അടുത്തിടെ കത്തോലിക്കാ സഭയുടെ വാരികയായ സത്യദീപത്തിൽ അച്ചടിച്ച് വന്നിരുന്നു. സന്താനോൽപ്പാദനം വർദ്ധിപ്പിക്കാനുള്ള ആഹ്വാനങ്ങളും കൂടുതൽ സന്താനങ്ങൾ ഉണ്ടാക്കുന്നതിന് വേണ്ടി പ്രത്യേക ആനുകൂല്യങ്ങളും പ്രലോഭനങ്ങളും ഒക്കെ ഒളിഞ്ഞും തെളിഞ്ഞും സഭ വിശ്വാസികൾക്ക് വെച്ച് നീട്ടാറുണ്ടെന്നത് നിഷേധിക്കാനാവാത്ത യാഥാർഥ്യമാണ്. കത്തോലിക്കാ കുടുംബങ്ങളിൽ നാലിൽ കൂടുതൽ കുഞ്ഞുങ്ങളുണ്ടായാൽ, നാലാമത്തെ മുതൽ കുഞ്ഞുങ്ങളുടെ പഠനത്തിന് വരുന്ന ചിലവ് സഭ വഹിക്കുമെന്ന ഒരു വാഗ്ദാനം കേട്ടിരുന്നു; പ്രയോഗതലത്തിൽ അതിന്റെ വിശദാംശങ്ങൾ എങ്ങും കേട്ടതുമില്ല. നാലാമത്തെ കുഞ്ഞിന്റെ മാമോദീസ ബിഷപ്പ് നേരിട്ട് വന്ന് നടത്തിക്കൊടുക്കുമെന്ന വാഗ്ദാനവും കേട്ടിരുന്നു; ആ വാഗ്ദാനം കൃത്യമായി പാലിക്കപ്പെടുന്നുണ്ടെന്ന് എനിക്ക് കൃത്യമായി അറിയാം.\nപണിയെടുത്ത് കുടുംബം പോറ്റുന്ന സാധാരണ മനുഷ്യരുടെ യഥാർത്ഥ ജീവിതത്തിന്റെ പശ്ചാത്തലത്തിൽ നോക്കിയാൽ ഈ ആഹ്വാനങ്ങൾ മനുഷ്യത്വപരമാണോ എന്ന് കൂടി ആലോചിക്കേണ്ടതുണ്ട്. ആഹ്വാനവും ഉൽപ്പാദനവും വലിയ ചിലവും ബുദ്ധിമുട്ടും ഇല്ലാത്ത കാര്യങ്ങളാണ്; രണ്ടിനും ചില്ലറ സുഖങ്ങളും ഉണ്ട്. പക്ഷെ, അത്യുൽപ്പാദനപദ്ധതിയോട് സഹകരിക്കുന്നതിന് മുൻപ് പല വട്ടം മനസ്സിൽ ചോദിച്ച് ഉത്തരം കണ്ടെത്തേണ്ട കുറെ ചോദ്യങ്ങളുണ്ട് ? ഇവരൊക്കെ ആഹ്വാനിക്കുന്നത് കേട്ട് പിള്ളേരെ ഉൽപ്പാദിപ്പിച്ചാൽ പിന്നെ നല്ല ഭക്ഷണവും വസ്ത്രവും രോഗം വരുമ്പോൾ ചികിത്സയും കൊടുത്ത് വളർത്താനുള്ള ചെലവ് ഈ ആഹ്വാന-പ്രോത്സാഹന ഫാക്റ്ററികൾ വഹിക്കുമോ ? ഈ കുട്ടികളുടെ വിദ്യാഭ്യാസം അവനവൻ തന്നെ നടത്തണ്ടേ ? അതൊക്കെ പോട്ടെ, പ്രസവം കഴിഞ്ഞു ആശുപത്രി വിടുന്നത് വരെ ഉള്ള ചിലവെങ്കിലും ഈ ആഹ്വാനക്കാർ വഹിക്കുമോ ?\nആകെയുള്ള ഭാഗ്യം എന്താണെന്ന് വച്ചാൽ, ഭൂരിപക്ഷം വരുന്ന വിശ്വാസികൾക്ക്, ഒരു കുഞ്ഞിനെ ഗർഭം ധരിക്കുന്നത് മുതൽ പ്രസവം, അതിനെ വളർത്തൽ, ചികിത്സ, വിദ്യാഭ്യാസം നൽകൽ തുടങ്ങി അതിനെ സ്വന്തം കാലിൽ നില്ക്കാൻ പ്രാപ്തിയിൽ എത്തിക്കുന്നത് വരെ ഉള്ള സാമ്പത്തികവും അല്ലാത്തതുമായ ഭാരിച്ച ഉത്തരവാദിത്തത്തെയും ചിലവുകളെയും സംബന്ധിച്ചു നല്ല തിരിച്ചറിവുണ്ടെന്നതാണ്. അല്ലെങ്കിൽ ഇവരൊക്കെ ആഹ്വാനിച്ചു തുടങ്ങിയപ്പോൾ മുതൽ അവർ പരിശ്രമിച്ചിരുന്നെങ്കിൽ ഇന്ത്യയുടെ ജനസംഖ്യ 200-250 കോടിയെങ്കിലും കവിഞ്ഞേനെ.\nസന്താനോൽപ്പാദനം ആയിക്കോട്ടെ സന്താന നിയന്ത്രണം ആയിക്കോട്ടെ, അത് വ്യക്തിയുടെ സ്വാതന്ത്ര്യത്തിലും സ്വകാര്യതയിലും പെട്ട വിഷയമാണ്; അതിലൊക്കെ കയറി ഇടപെടാൻ ഇവർക്കൊക്കെ ആരാണ് അനുവാദം കൊടുത്തത് ??? ഇന്ത്യ എന്ന സ്വതന്ത്ര പരമാധികാര റിപബ്ലിക്കിൽ ജീവിക്കുന്ന പൗരന്മാർ എന്ന നിലയിൽ ഒരു കാര്യം യാചിക്കുകയാണ്; "കുറഞ്ഞ പക്ഷം ഞങ്ങളുടെ കിടപ്പറയിലും പ്രത്യുൽപ്പാദനത്തിലും എങ്കിലും ഞങ്ങൾ ഭരണ ഘടന അനുവദിക്കുന്ന സ്വാതന്ത്ര്യം അനുഭവിച്ചോട്ടെ....."\nPosted by oanu achayan at Wednesday, May 02, 2018 No comments:\n1999 ൽ കോഴിക്കോട് സര്‍വകലാശാല ജീവനക്കാരി പി ഇ ഉഷ, താൻ ബസിൽ വച്ച് പീഡനത്തിനിരയായി എന്ന് വിളിച്ചു പറഞ്ഞതാണ് പൊതുസ്ഥലങ്ങളിലെ പീഡനത്തെപ്പറ്റി കേരളത്തിൽ ഒരു സ്ത്രീ ഉറക്കെ വിളിച്ചു പറഞ്ഞ ആദ്യ സംഭവം. ആ വിളിച്ചു പറയലിൽ നിന്ന് ഊർജ്ജം ഉൾക്കൊണ്ട് പിന്നെ പലരും ഇത്തരം അനുഭവം വെളിച്ചത്തു കൊണ്ടുവരാൻ തയ്യാറായി.\nഒരു അവാര്‍ഡ് ദാന ചടങ്ങിനിടെ ആള്‍ക്കൂട്ടത്തിനിടയില് നിന്ന് ഒരു പതിനഞ്ചു വയസുകാരന് തന്റെ നേരെ നടത്തിയ ലൈംഗിക അതിക്രമം തുറന്നു പറഞ്ഞത് മുൻ വിശ്വസുന്ദരിയും ബോളിവുഡ് താരവുമായ സുഷ്മിത സെൻ ആണ്. ആളെ കയ്യോടെ പിടി കൂടി; ആദ്യമൊക്കെ അവന് കുറ്റം നിഷേധിച്ചെങ്കിലും ഒടുവില് സമ്മതിച്ച് മാപ്പ് പറഞ്ഞു എന്നും കുട്ടിയുടെ ഭാവിയെ ഓര്‍ത്തും പതിനഞ്ച് വയസ്സെന്നത് ഇത്തരം കാര്യങ്ങള് ഒരു കുറ്റകൃത്യമാണെന്ന് തിരിച്ചറിയാനുള്ള പ്രായമല്ലാത്തതിതിനാലും താന് അവനെതിരെ നിയമനടപടികളൊന്നും സ്വീകരിച്ചില്ലെന്നും സുഷ്മിത കൂട്ടിച്ചേര്‍ത്തു. ബോഡി ഗാര്‍ഡുമാരുടെ അകമ്പടിയിൽ നടക്കുന്ന താരങ്ങൾക്ക് പോലും ഇത്തരം കയ്യേറ്റങ്ങളിൽ നിന്ന് രക്ഷപെടാനാവുന്നില്ല.\nതീയേറ്ററുകളിൽ സി സി ടി വി ഇല്ലാത്ത എൺപതുകളുടെ ആദ്യകാലത്ത് കോളേജിൽ നിന്ന് മാറ്റിനി കാണാൻ പോയപ്പോൾ തനിക്കും കൂട്ടുകാരികൾക്കും നേർക്കുണ്ടായ ശാരീരിക കടന്നു കയറ്റങ്ങൾ വിളിച്ചു പറഞ്ഞത് എഴുത്തുകാരിയും അധ്യാപികയുമായ ശാരദക്കുട്ടിയാണ്. സിനിമ തുടങ്ങി കുറച്ചു കഴിഞ്ഞപ്പോൾ ചെറിയ തോണ്ടലുകൾ, കുത്തലുകൾ ഒക്കെയായി തുടങ്ങിയ അതിക്രമങ്ങൾ പരമ്പരാഗത ആയുധങ്ങളായ സേഫ്റ്റി പിൻ, ബ്ലേഡ് ഒക്കെക്കൊണ്ട് പ്രതിരോധിച്ചെങ്കിലും അതിക്രമങ്ങൾക്ക് ശമനമുണ്ടായില്ല. പിന്നെയത് പിന്നിലൂടെയും വശങ്ങളിലൂടെയും ഉള്ള പരതൽ ആയി പരിണമിച്ചപ്പോൾ തിയ്യറ്റർ മാനേജറുടെ ഓഫീസിൽ ചെന്ന് പരാതിപ്പെട്ടു. തിയ്യറ്റർ അധികൃതർ ഉടനെ വന്ന് ശല്യക്കാരെ താക്കീത് ചെയ്തതല്ലാതെ ഇറക്കി വിട്ടു പോലുമില്ല എന്നവർ പറയുന്നു.\nഅടുത്തയിടെ Hasna Shahitha Gypsi എന്ന യുവതി, തൃശൂർ പൂരത്തിനും ഉത്രാളിക്കാവ് ഉത്സവത്തിനും പോയപ്പോൾ ഉണ്ടായ ശാരീരിക കടന്നുകയറ്റങ്ങളുടെ അനുഭവ പശ്ചാത്തലത്തിൽ എഴുതിയ ഒരു കുറിപ്പ് ഇപ്പോൾ സോഷ്യൽ മീഡിയയിൽ വൈറൽ ആയിരുന്നു. വൈറൽ എന്നതിനേക്കാൾ ആ സ്ത്രീയുടെയും അവരോട് അനുഭാവം പ്രകടിപ്പുന്നവരുടെയും ഫേസ്‌ബുക്ക് ടൈംലൈനുകളിൽ തെറിയുടെയും അശ്‌ളീലകമന്റുകളുടെയും പൂരവെടിക്കെട്ട് ആയിരുന്നു നടന്നത്. ഒരു പക്ഷെ, ആ കുറിപ്പിൽ, അവർ ഉപയോഗിച്ച "തൃശൂർ പൂരം" "ഉത്രാളിക്കാവ് ക്ഷേത്രോത്സവം" എന്ന വാക്കുകളും എഴുതിയ ആളുടെ മുസ്ലിം പേരും ആവണം അതിനെ ഇത്രയ്ക്ക് സെൻസേഷണൽ ആക്കിയത്. ആ കുറിപ്പിൽ നിന്ന് പൂരവിശഷണങ്ങൾ ഒഴിവാക്കി തൃശൂർ പൂരമെന്ന വാക്ക് ആൾക്കൂട്ടം എന്ന് റീ പ്ളേസ് ചെയ്താൽ യാഥാർഥ്യബോധത്തോടെ ഈ സമൂഹത്തെ നിരീക്ഷിച്ചു ജീവിക്കുന്ന ഒരാൾക്ക് നിഷേധിക്കാനാവാത്ത യാഥാർഥ്യങ്ങൾ തന്നെ ആയിരുന്നു അവർ കുറിച്ചത്. ആൾക്കൂട്ടത്തിലെ ലൈംഗിക കടന്നുകയറ്റം എന്ന ജനറലൈസേഷനിലോ പൂരം, ഉത്സവം, പള്ളിപ്പെരുന്നാൾ, ചന്ദനക്കുടം, സമ്മേളനം ഇതൊക്കെ ചേർത്ത് ഒരു ബാലൻസിങ് ലൈനിലോ എഴുതിയിരുന്നെങ്കിൽ ആ കുറിപ്പ് വലിയ എതിർപ്പില്ലാതെ സ്വീകരിക്കപ്പെടുമായിരുന്നു. പക്ഷെ, എങ്ങനെ എഴുതണം, എന്തെഴുതണം എന്നത് എഴുതുന്നയാളിന്റെ 101% സ്വാതന്ത്ര്യത്തിന് വിട്ടു കൊടുക്കേണ്ട കാര്യമാണ്. മതമൗലിക വാദികളുടെ ആക്രോശങ്ങൾ വിട്ടു കളഞ്ഞാൽ, ആ കുറിപ്പിലെ പ്രതിപാദ്യ വിഷയം അതീവ പ്രാധാന്യത്തോടെ ചർച്ച ചെയ്യേണ്ട ഒന്നാണ്. ഒരു നൂറ്റാണ്ട് കഴിഞ്ഞാലും ഇവിടെ മാറ്റം വരാൻ സാധ്യതയില്ലാത്ത സാമൂഹ്യതിന്മയെപറ്റിയാണ് ആ കുറിപ്പ് വിളിച്ചു പറഞ്ഞത്.\nപ്രസ്തുത വിഷയത്തിൽ ഒരു കുറിപ്പ് ഈയുള്ളവനും ഫേസ്‌ബുക്കിൽ ഇട്ടിരുന്നു. അതിൽ തെറി വിളി ഒന്നും ഉണ്ടായില്ലെങ്കിലും, പലരും രൂക്ഷമായി തന്നെയാണ് പ്രതികരിച്ചത്. പ്രതികരണങ്ങൾ കൂടുതലും, പാട്രിയാർക്കിയുടെ അപ്പോസ്തലന്മാരുടെയും സ്ത്രീകളെ സദാചാരവസ്ത്രം ധരിപ്പിക്കാൻ പ്രതിജ്ഞാബദ്ധരായവരുടെയും ഭാഗത്ത് നിന്നായിരുന്നു. അപ്പോഴാണ് മെസ്സേജ് ഇൻബോക്സിൽ എന്റെ ഒരു പഴയ കൂട്ടുകാരി ഈ "തട്ട് മുട്ട് തപ്പൽ" കലാപരിപാടിയെപ്പറ്റി ഒരു ബ്ലോഗ് പോസ്റ്റ് എഴുതിക്കൂടേ എന്ന് ചോദിച്ചത്. എന്നാൽ ഒരു കൈ നോക്കിയേക്കാം എന്ന് കരുതി. ഒരു യാത്രക്കുള്ള ഒരുക്കത്തിലായതു കൊണ്ട് തട്ടിക്കൂട്ടിയുള്ള ഈ എഴുത്തിൽ ഒരു അടുക്കും ചിട്ടയും ഈ പോസ്റ്റിൽ ഉണ്ടാകില്ലെന്ന് മുൻ‌കൂർ ജാമ്യമെടുക്കുന്നു.\nതൃശൂർ പൂരമെന്നില്ല... പള്ളിപ്പെരുന്നാളോ ചന്ദനക്കുടമോ എന്നില്ല; ചെറുതോ വലുതോ ആയ ഏത് ആൾക്കൂട്ടത്തിന് നടുവിലും ഒരു സ്ത്രീ വന്ന് പെട്ടാൽ..... അത് ബാലികയോ കുമാരിയോ യുവതിയോ മധ്യവയസ്‌കയോ വൃദ്ധയോ ഏത് പ്രായക്കാരിയും ആയിക്കോട്ടെ... അവളുടെ അവസ്ഥ അത്ര സുരക്ഷിതമായ ഒന്നാണോ എന്നറിയാൻ വലിയ റിസേർച്ച് ഒന്നും ചെയ്യണ്ട; സ്വന്തം വീട്ടിലും പരിചയത്തിലും ഉള്ള സ്ത്രീകളോട് മാത്രം ഒന്ന് ചോദിച്ചാൽ മതി. നൂറ് കണക്കിന് കഥകളുണ്ടാകും പറയാൻ. തപ്പൽ, ജാക്കി, ഞെക്ക്, പീച്ച്, എർത്തിങ് തുടങ്ങിയ "സാങ്കേതിക"നാമങ്ങളിൽ അറിയപ്പെടുന്ന ശാരീരികകടന്നു കയറ്റങ്ങൾക്ക് ഒരിക്കലെങ്കിലും ഇരയാകാത്ത ഒരു പെണ്ണും ഈ നാട്ടിൽ ഉണ്ടാവാൻ ഇടയില്ല. നമ്മുടെ നാട്ടി ലെ ബസ്സുകളിലും തീവണ്ടികളിലും ഇത് ഒട്ടും അസാധാരണ അനുഭവമല്ലെന്ന് കണ്ണ് തുറന്ന് ജീവിക്കുന്ന ഏതൊരാൾക്കും എളുപ്പത്തിൽ മനസിലാവും. പൊതുസ്ഥലത്തും ബസിലും ട്രെയിനിലും ഇത്തരം അതിക്രമങ്ങൾക്കിരയാകുന്നത് സ്ത്രീകൾ മാത്രമല്ല എന്ന സത്യം ചർച്ച ചെയ്യപ്പെടാതെ അവശേഷിക്കുന്നു; അത്തരം സന്ദർഭങ്ങളിൽ പൊതുവെ ഇരകളും പ്രതികളും പുരുഷന്മാർ ആണെന്നതാണ് യാഥാർഥ്യം.\nഎന്തിനാണ്, വലിയ ആൾക്കൂട്ടം !!???. പണി നന്നായി അറിയാവുന്നവർക്ക് ആൾക്കൂട്ടം ഉണ്ടാക്കാൻ വലിയ ബുദ്ധിമുട്ടൊന്നും ഉണ്ടാവില്ല. ശരീരത്തിന്റെ 75% വും സീറ്റിന് പുറത്തേക്കിട്ട് ഇടുങ്ങിയ വഴിയിൽ കൂടി നടക്കുന്ന ക്യാബിൻ ക്രൂസിനെ തട്ടുകയും മുട്ടുകയും ചെയ്യുന്ന ചില മലയാളി വിമാനയാത്രക്കാരെപ്പറ്റി ഉമ്മർ ഫറൂക്കിഎന്നൊരാൾ സോഷ്യൽ മീഡിയയിൽ എഴുതിയ കുറിപ്പ് വായിച്ചതോർക്കുന്നു. തട്ടാനും മുട്ടാനും വേണ്ടി ഒരൊറ്റ വ്യക്തി സൃഷ്ടിച്ചെടുക്കുന്ന "തിക്കിന്റെയും തിരക്കി"ന്റെയും സാധ്യതയാണ് അയാൾ പറഞ്ഞു വച്ചത്. നമ്മുടെ സ്ത്രീകൾ തിരക്കുള്ള ഇടങ്ങൾ പരമാവധി ഒഴിവാക്കുന്നതിന്റെ പിന്നിൽ ഈ കടന്നുകയറ്റങ്ങൾ ആണ് എന്ന് നിസ്സംശയം പറയാം. "അവൻ പെരുന്നാളുകൾക്കു പോകുമായിരുന്നെങ്കിലും, മര്യാദക്കാരനായിരുന്നു" എന്ന പുകഴ്ച, അഞ്ചാം നൂറ്റാണ്ടിലെ റോമൻ ഉത്തരാഫ്രിക്കയിലെ ഒരു ശവകുടീരത്തിൽ കണ്ടതായി, സെയ്ന്റ് അഗസ്റ്റിന്റെ ജീവചരിത്രത്തിൽ പീറ്റർ ബ്രൗൺ പറയുന്നുണ്ട്. അപ്പോൾ ഇതിന്നും ഇന്നലെയും തുടങ്ങിയതല്ലെന്നും വേണം മനസിലാക്കാൻ.\nവിമാനയാത്രക്കിടയിൽ കൈകുസൃതി കാണിച്ചതിന് ഒരു മന്ത്രി പുലിവാല് പിടിച്ച നാടാണ് നമ്മുടേതെന്ന് കൂടി ഓർക്കണം. നമ്മുടെ നിയമസഭയിൽ "വിഖ്യാത ലഡ്ഡു ബജറ്റി"നിടയിൽ ഇടത് വനിതാസാമാജികരെയും കൊല്ലത്തെ വള്ളംകളി മത്സരവേദിയില് വെച്ച് നടി ശ്വേതാമേനോനെയും തൊട്ട് നോക്കി എന്ന ആരോപണത്തിൽ നമ്മുടെ നേതാക്കന്മാർ പിടിച്ച പുകിലുകൾ ഓർക്കുന്നില്ലേ !!??? ഒരു പാർട്ടിക്കിടയിൽ ഐ പി എസുകാരിയുടെ നിതംബത്തിൽ ചുമ്മാ ഒന്ന് തടവി നോക്കിയെന്ന് ആരോപണം നേരിട്ട പഞ്ചാബ് സംസ്ഥാന പോലീസ് മേധാവിയെ മറന്നോ നമ്മൾ ? കഴിഞ്ഞ ദിവസം, ഒരു വനിതാ മാധ്യമപ്രവർത്തകയുടെ കവിളിൽ തലോടി നോക്കി പണി വാങ്ങിയത് ഒരു സംസ്ഥാനത്തിന്റെ ഗവർണ്ണർ ആയിരുന്നു.\nപഞ്ചേന്ദ്രിയങ്ങൾ സമ്മാനിക്കുന്ന അനുഭവങ്ങളിൽ ഏറ്റവും തീവ്രം ത്വക്ക് നൽകുന്ന സ്പർശനം എന്ന അനുഭവമാണെന്ന് എവിടെയോ വായിച്ചിട്ടുണ്ട്. മനസിന് ആനന്ദം നൽകുന്ന ഒരു സ്പർശനം ആഗ്രഹിക്കാത്തവരായി ആരാണുള്ളത് ? ടച്ച് ടെക്നോളജി വിസ്ഫോടനത്തിന്റെ കാലത്ത് ജീവിക്കുന്ന ആരാണിവിടെ തോണ്ടാത്തത്. രാവിലെ ഉണരുന്നത് മുതൽ ഉറങ്ങുന്നത് വരെ എണ്ണമറ്റ തോണ്ടലുകൾ നടത്തുന്നവരാണ് നമ്മൾ. പക്ഷെ, തോണ്ടലും ഉരുമ്മലും ടച്ചിങ്ങും തലോടലും അനുവാദമില്ലാതെ മറ്റൊരു വ്യക്തിയുടെ ശരീരത്തിലാവുമ്പോൾ അത് ക്രൈം ആകും എന്ന തിരിച്ചറിവ് ഉണ്ടാകണം. ഉണ്ടായില്ലെങ്കിൽ ധനനഷ്ടം, മാനഹാനി ഒക്കെ ഉണ്ടാകാൻ സാധ്യതയുണ്ട്. തൊടുന്നവർക്ക് സുഖം പകർന്നേക്കാമെങ്കിലും തൊടൽ ഏൽക്കുന്നവർക്ക് അത് പൊള്ളലും വേദനയും നീറ്റലും അറപ്പും വെറുപ്പും ഒക്കെയായി അവശേഷിക്കും.\nആധുനിക 'ഡെവലപ്മെന്റല് സൈക്കോളജി' പറയുന്നത് അച്ഛനുമമ്മയും മതിവരുവോളം നല്ല സ്പര്‍ശനം കൊടുത്ത് കുട്ടിയെ വളര്‍ത്തിയാല് കുട്ടി സ്മാര്‍ട്ടാകും എന്നാണ്. സ്വാഭാവികമായും കിട്ടേണ്ട പ്രായത്തില് കിട്ടേണ്ടത്ര അളവിൽ സ്പർശനം കിട്ടാത്തവര് എവിടെ നിന്നെങ്കിലും ആ കുറവ് അത് കോമ്പൻസേറ്റ് ചെയ്യാൻ ശ്രമിക്കും. അങ്ങനെയുള്ളവരാണ് ആള്‍ക്കൂട്ടത്തിനിടയിലും ബസിലും ഒക്കെ സ്പര്‍ശന സുഖം തേടുന്നതത്രെ. മനസ്സില് സ്പര്‍ശനസുഖത്തിന്റെ ഗൂഢ ഉദ്ദേശ്യത്തിലാണ് ഒരാളുടെ ഫോക്കസ് എങ്കില് എവിടെപ്പോയാലും 'തക്കം കിട്ടിയാല്' അയാളുടെ ശരീരം സ്പര്‍ശനസുഖാനുഭവത്തിന് ശ്രമിച്ചെന്ന് വരും. അത്തരം ഞരമ്പു രോഗികൾ, പ്രോത്സാഹനഭാവത്തിൽ ഹസ്തദാനം കൊടുക്കുമ്പോഴും കരുണാഭാവത്തിൽ രോഗിയെ ആശ്വസിപ്പിക്കുമ്പോഴും കരുതൽഭാവത്തിൽ അനാഥരെ ആശ്ലേഷിക്കുമ്പോഴും അതിനിടയിൽ ഒരു ഉദ്ധിതലിംഗം തിരുകി നിർത്തും !!!\nവാൽക്കഷണം : തിരക്കുള്ള ബസ് യാത്രക്കിടെ പിന്നിൽ നിന്ന് സപ്പോർട്ട് കൊടുക്കാൻ ചെല്ലുന്ന ജാക്കിച്ചായന്മാരുടെ പരാക്രമത്തിന് നേരെ 25 CC സിറിഞ്ചിന്റെ സൂചി പ്രയോഗിച്ചിരുന്ന ഒരു കൂട്ടുകാരി എനിക്കുണ്ടായിരുന്നു. സപ്പോർട്ട് പണിയോട് സഹകരിക്കുന്നു എന്ന തോന്നൽ ഉണ്ടാക്കിയ ശേഷം പ്രസക്ത ഭാഗങ്ങളിൽ കുത്തിവയ്പ്പ് സൂചി നിഷ്കരുണം തറച്ചു കയറ്റലായിരുന്നു കക്ഷിയുടെ മോഡസ് ഓപ്പറാണ്ടി. അപരനെ ബഹുമാനിക്കാൻ പഠിക്കാത്തവരുടെ ലോകത്ത്, കൃത്രിമമായി സൃഷ്ടിക്കപ്പെടുന്ന തിരക്കുകളിൽ കൃത്യതയോടെ കൈകൾ ലക്ഷ്യത്തിലെത്തിക്കാൻ വൈഭവമുള്ളവർക്കിടയിൽ, കുത്തിവയ്പ്പ് സൂചിയും സേഫ്റ്റി പിന്നും കൂർപ്പിച്ച നഖവും ഒക്കെത്തന്നെ ശരണം...\nഒരു നല്ല ബസ് കണ്ടക്റ്ററെപ്പറ്റി ആരോ എഴുതിയ ഒരു കുറിപ്പ് വായിച്ചത് കൂടി ഓർക്കുന്നു. അങ്ങേര് കണ്ടക്റ്റ് ചെയ്യുന്ന ബസ്സില് ഒരാള് പോലും ജാക്കിപ്പണിക്ക് പോകില്ല.... ആരെങ്കിലും സ്ത്രീകളെ മുട്ടി നിൽക്കുന്നത് ശ്രദ്ധയിൽപ്പെട്ടാൽ അങ്ങേര് ഉറക്കെ വിളിച്ചു പറയും ...."മുട്ടിയവര് മുട്ടിയവര് പിന്നിലോട്ട് മാറി നില്‍ക്ക്... ഇനിയും മുട്ടാത്തവർക്ക് ഒരവസരം കൊടുക്ക്..." അത് പോലെ ചില സമയങ്ങളിൽ അങ്ങേരുടെ ഡയലോഗ് ഇങ്ങനെയായിരിക്കും "ചേട്ടാ ഈ വണ്ടിയുടെ പുറകുവശവും എറണാകുളത്തേക്ക് തന്നെയാ പോകുന്നത്; പിന്നിലോട്ടിറങ്ങി നിക്ക്..." ഇത് കേട്ടാല് എന്തെങ്കിലും ദുരുദ്ദേശവുമായി നിൽക്കുന്നവർ പോലും മാന്യമായ അകലം പാലിക്കാൻ നിർബന്ധിതർ ആകും. അദ്ദേഹത്തിന്റെ ബസ്സില് എപ്പോഴും സ്ത്രീകള്‍ക്കും പുരുഷന്‍മാര്‍ക്കും ഇടയില് ഒരു ഒപ്റ്റിമം ഗ്യാപ്പ് ഉണ്ടാകുമായിരുന്നത്രെ.\nPosted by oanu achayan at Tuesday, May 01, 2018 No comments:\nകത്തുവ, ഉന്നാവോ ബലാത്സംഗങ്ങളെക്കുറിച്ച് പ്രധാനമന്ത്രിയുടെയും ബി ജെ പി ഉന്നത നേതാക്കളുടെയും പ്രതികരണം....\nകത്തുവ, ഉന്നാവോ ബലാത്സംഗങ്ങളെക്കുറിച്ച്\nപ്രധാനമന്ത്രിയും ബി ജെ പി ഉന്നത നേതാക്കളും\nഇത് വരെ പ്രതികരിച്ചതായി അറിവില്ല.\nപോസ്റ്റ് അപ്പ്‌ഡേറ്റ് ചെയ്യുന്നതായിരിക്കും.....(11:47 am, 13.04.2018)\nഇന്ത്യയെ നടുക്കിയ രണ്ട് ബലാത്സംഗകേസുകളില് രാജ്യമൊട്ടാകെ ഉയർന്ന പ്രതിഷേധങ്ങൾക്കൊടുവിൽ പ്രധാനമന്ത്രി നരേന്ദ്രമോദി മൌനം ഭഞ്ജിച്ചു. കത്തുവ, ഉന്നാവോ ബലാത്സംഗക്കേസുകളിൽ നരേന്ദ്രമോദിയുടെ മൌനം വിവാദമായിരുന്നു.\n“കഴിഞ്ഞ രണ്ട് ദിവസമായി ഇവിടെ നടന്നുകൊണ്ടിരിക്കുന്ന സംഭവങ്ങള് സംസ്‌കാരമുള്ള ഒരു സമൂഹത്തിന് ചേരുന്നതല്ല. ഒരു രാജ്യമെന്ന നിലയിലും ഒരു സമൂഹമെന്ന നിലയിലും നാമെല്ലാവരും ഇതില് ലജ്ജിക്കുന്നു. ഈ അവസരത്തില് ഒരു കുറ്റവാളികളും രക്ഷപ്പെടുകയില്ലെന്ന് ഇരകള്‍ക്ക് പൂര്‍ണ്ണമായ നീതി ലഭിക്കുമെന്നും ഞാന് ഉറപ്പ് നല്‍കുന്നു. നമ്മുടെ പെണ്‍മക്കള്‍ക്ക് നീതി ലഭിക്കുക തന്നെ ചെയ്യും”\nഇതായിരുന്നു പ്രധാനമന്ത്രിയുടെ പ്രതികരണം.\nരാജ്യമൊട്ടാകെ പ്രതിഷേധങ്ങൾ വ്യാപിക്കുമ്പോഴും കത്തുവ, ഉന്നാവോ ബലാത്സംഗങ്ങളെക്കുറിച്ച് പ്രധാനമന്ത്രി മൗനം ദീക്ഷിച്ചതിനെതിരെ thequint.com വേറിട്ട ഒരു പ്രതിഷേധം ഉയർത്തിയിരുന്നു. പിന്നീട് ദി വയർ, നാഷണൽ ഹെറാൾഡ് തുടങ്ങി നിരവധി മാധ്യമങ്ങൾ ഈ ക്യാമ്പയിൻ ഏറ്റെടുത്തു. അതിനോട് ഐകദാർഢ്യം പ്രഖ്യാപിച്ച് ചെയ്തതായിരുന്നു ഈ ക്യാമ്പയിൻ.\nപ്രധാനമന്ത്രിയുടെ പ്രതികരണമെന്ന തലക്കെട്ടിനു താഴെ\n(കഠുവ, ഉന്നാവോ ബലാത്സംഗങ്ങളെക്കുറിച്ച് പ്രധാനമന്ത്രി നരേന്ദ്രമോദി പ്രതികരിച്ചതിന് ശേഷം ഈ വാര്‍ത്ത അപ്ഡേറ്റ് ചെയ്യുന്നതായിരിക്കും)\nഎന്നെഴുതിയായിരുന്നു ക്വിന്റിന്റെ പ്രതിഷേധം.\nNote : ഈ തലക്കെട്ടിൽ വാർത്ത പ്രസിദ്ധീകരിച്ചത് രാവിലെ 11:47-നായിരുന്നു. പിന്നീട് 7:37 പിഎമ്മിനു പ്രധാനമന്ത്രിയുടെ പ്രതികരണം വരുന്നതുവരെയും തലക്കെട്ടിനു താഴെയുള്ള വാർത്താ കോളം ഒഴിഞ്ഞു കിടക്കുകയായിരുന്നു.\n1975 ജൂൺ 26 ന് അന്നത്തെ പ്രധാനമന്ത്രി ശ്രീമതി ഇന്ദിര ഗാന്ധി അടിയന്തിരാവസ്ഥ പ്രഖ്യാപിക്കുകയും തുടർന്ന് 21 മാസത്തോളം രാജ്യത്ത് തെരഞ്ഞെടുപ്പുകളും മൗലികാവകാശങ്ങളും സസ്‌പെൻഡ് ചെയ്യപ്പെടുകയും മാധ്യമസ്വാതന്ത്ര്യം സെൻസർ ചെയ്യപ്പെടുകയും ചെയ്തപ്പോൾ "ഇന്ത്യൻ എക്സ്പ്രസ്സ്" പത്രം ഇത് പോലൊരു വേറിട്ട പ്രതിഷേധം നടത്തിയതായി വായിച്ചിട്ടുണ്ട്. പത്രത്തിന്റെ എഡിറ്റോറിയൽ കോളം പ്രിന്റ് ചെയ്യാതെ "Blank" ആയി വിട്ട് കൊണ്ടാണ് അന്ന് "ഇന്ത്യൻ എക്സ്പ്രസ്സ്" ഇന്ദിരയോട് പ്രതിഷേധിച്ചത്. ഇപ്പോൾ ക്വിന്റിന്റെ വേറിട്ട പ്രതിഷേധം കണ്ടപ്പോൾ ഇത് ഓർത്തെന്ന് മാത്രം.\nPosted by oanu achayan at Friday, April 13, 2018 No comments:\nജനങ്ങൾ വികസന പദ്ധതികൾക്കെതിരാവുന്നതെന്ത് കൊണ്ടാണ് ?\nഈയടുത്ത കാലത്തായി, "വികസനം വികസനം വികസനം" എന്ന മൂലമന്ത്രമാണ് ഭരണസിംഹാസനത്തിലേക്കുള്ള കുറുക്കുവഴി. പക്ഷെ, പ്രയോഗതലത്തിൽ ജനങ്ങൾ പലപ്പോഴും വികസന വാഗ്ദാനങ്ങളെയും പദ്ധതികളെയും നിഷ്കരുണം കയ്യൊഴിയുന്നു. ഭരണം തുടങ്ങിക്കഴിഞ്ഞാൽ കൊണ്ട് വരുന്ന പദ്ധതികൾക്കെതിരെ സംഘടിക്കുകയും എതിർത്ത് തോല്പ്പിക്കുകയും ചെയ്യുന്നു. എന്ത് കൊണ്ടായിരിക്കും ഒരു ജനത വികസനത്തിന് നേരെ പൊതുവേ പുറം തിരിയുന്നത് ?\nവസ്തുനിഷ്ഠമായി കാര്യങ്ങളെ സമീപിച്ചാൽ ഏത് മന്ദബുദ്ധിക്കും മനസിലാക്കാം, ജനത്തിന് വികസനത്തിനോടല്ല എതിർപ്പെന്നും നേരെ മറിച്ച് സ്ഥലം ഏറ്റെടുപ്പിനോടാണ് എതിർപ്പെന്നും. വികസനം എന്ന നാണയത്തിന്റെ മറുപുറമാണ് സ്ഥലം ഏറ്റെടുപ്പ് എന്നത്. താരതമ്യേന ജനസാന്ദ്രത കൂടുതലും ആനുപാതികമായി ഭൂമിലഭ്യത കുറവും ഭൂമിവില വളരെയേറെ കൂടുതലും ഉള്ള ഒരു സംസ്ഥാനമാണ് കേരളം. അത് കൊണ്ട് തന്നെ, സ്ഥലം ഏറ്റെടുപ്പ് എന്ന യാഥാർഥ്യത്തോടടുക്കുമ്പോൾ കടുത്ത എതിർപ്പുകൾ ഉണ്ടാവുന്നത് വളരെ സ്വാഭാവികമാണ്....\nവികസനം എന്ന് ആർത്ത് വിളിക്കാൻ വളരെ എളുപ്പമാണ്......\nഅതിനു വേണ്ടി ആകെയുള്ള കൂടും കുടിയും ഒഴിഞ്ഞു കൊടുക്കേണ്ടി വന്ന് വഴിയാധാരമാകുന്നത് ഞാനും എന്റെ കുടുംബവും അല്ലെങ്കിൽ......\nനഷ്ടപ്പെടുന്നത് ആകെയുള്ള എന്റെ തറവാടിന്റെ അസ്ഥിവാരമല്ലെങ്കില്....\nസ്ഥലമേറ്റെടുപ്പിനെ ജനം എന്ത് കൊണ്ടാണ് ഇത്രക്കെതിർക്കുന്നതെന്ന് ഭരണാധികാരികൾ ഗൗരവത്തോടെയും അനുഭാവത്തോടെയും ചിന്തിക്കണം...\nഒന്നാമതായി, ഏറ്റെടുക്കുന്ന ഭൂമിക്കും അതിലിരിപ്പ് വസ്തുവകകൾക്കും വിപണി വിലയുടെ അടുത്തു പോലുമെത്താത്ത നഷ്ടപരിഹാരമാണ് നൽകുന്നത്...\nരണ്ടാമതായി, സ്ഥലം ഏറ്റെടുക്കലിനോടനുബന്ധിച്ച് പ്രഖ്യാപിക്കപ്പെടുന്ന പാക്കേജുകൾ തികച്ചും അപര്യാപ്തവും അപ്രായോഗികവും ആയിരിക്കും\nമൂന്നാമതായി, മുൻകാലഘട്ടങ്ങളിൽ പ്രഖ്യാപിക്കപ്പെട്ട കുടിയൊഴിപ്പിക്കൽ - പുനരധിവാസ പാക്കേജുകൾ പതിറ്റാണ്ടുകൾക്ക് ശേഷവും വിജയകരമായും കാര്യക്ഷമമായും നടപ്പാക്കാത്തത് മൂലം അതിന്റെ ഇരകൾ അനുഭവിക്കുന്ന ദുരിതങ്ങൾ നിരന്തരം കാണുന്ന ജനം എങ്ങിനെയാണ് ഭരണകൂടങ്ങളെ വിശ്വാസത്തിലെടുക്കുക.\nനാലാമത്തേത്, ഒരു പദ്ധതിയുടെ നടപടികളുമായി സർക്കാർ മുന്നോട്ട് പോയാൽ, അതിനിടക്ക് തദ്ദേശവാസികൾ എന്തെങ്കിലും ചെറുത്തുനിൽപ്പിന് ശ്രമിച്ചാൽ അത് സമവായത്തിലൂടെ പരിഹരിക്കുന്നതിന് പകരം പോലീസിനെ ഇറക്കി അടിച്ചൊതുക്കാൻ ശ്രമിക്കും. മാവോയിസ്‌റ്റെന്നും രാജ്യദ്രോഹി എന്നും തീവ്രവാദി എന്നും ലേബലടിച്ച് നിയമക്കുരുക്കിൽപ്പെടുത്തും. അതോടെ എല്ലാ പദ്ധതികളിലും ജനം ഭരണകൂടത്തെ സംശയത്തോടെ വീക്ഷിക്കുകയും ശത്രുസ്ഥാനത്ത് നിർത്തുകയും ചെയ്യും.\nഅഞ്ചാമതായി, ഭരണകൂടത്തിന്റെ ഇടനാഴികളിൽ പിടിപാടുള്ളവന്റെ ഭൂമിയും സ്വത്തുവകളും ഇത്തരം പദ്ധതികൾക്ക് വേണ്ടി ഏറ്റെടുക്കപ്പെടുന്നത് കാണാറില്ല; അതിന്റെയൊന്നും പരിസരത്തു പോലും വരാത്ത രീതിയിലായിരിക്കും അലൈന്മെന്റുകൾ.\nമുൻകാലങ്ങളിൽ, മൂലമ്പള്ളിയിലും അത് പോലെയുള്ള മറ്റു പദ്ധതി പ്രദേശങ്ങളിലും, കുടി ഒഴിപ്പിക്കലിനിടെ നടന്ന കൊടും ക്രൂരതകളും മനുഷ്യാവകാശ ലംഘനങ്ങളും ഭരണകൂടം മറന്നാലും ജനങ്ങള് മറക്കില്ല. സിംഗൂരിലും നന്ദിഗ്രാമിലും കൂടംകുളത്തും അങ്ങനെ എണ്ണപ്പെട്ടതും പെടാത്തതുമായ കുടിയൊഴിപ്പിക്കലുകളിൽ നടന്ന മനുഷ്യത്വ രാഹിത്യങ്ങളൊന്നും അതിന്റെ ഇരകളും അതിനോടനുഭാവം പ്രകടിപ്പിച്ച മനസ്സാക്ഷിയുള്ള പൊതുസമൂഹവും ഇപ്പോഴും മറന്നിട്ടില്ല. പല പദ്ധതികൾക്കും വേണ്ടി കുടിയൊഴിക്കപ്പെട്ടവർ ഇപ്പോഴും പുനരധിവസിക്കപ്പെടാതെ ദുരിത ജീവിതം തള്ളി നീക്കുന്നതും ജനങ്ങൾ കാണുന്നുണ്ട്.\nഇത്തരം ദുരനുഭവങ്ങളാണ് പലപ്പോഴും വികസന പദ്ധതികളെ എതിർക്കാൻ ജനത്തെ പ്രേരിപ്പിക്കുന്നത്. വയൽ, പ്രകൃതി, പരിസ്ഥിതി എന്നൊക്കെപ്പറയുന്നത് പലപ്പോഴും സ്വന്തം മണ്ണും സ്വത്തും കിടപ്പാടവും സംരക്ഷിക്കാനുള്ള അവസാന ശ്രമത്തിലെ ആയുധങ്ങൾ മാത്രമാണ്. യഥാർത്ഥ പ്രശ്നം, പരിഹരിക്കപ്പെടാൻ സാധ്യതയില്ലാത്ത നഷ്ടങ്ങളാണ്. രണ്ടും കല്പിച്ചുള്ള ഇത്തരം നിലനിൽപ്പ് പോരാട്ടങ്ങളിൽ അവർ അനുഭാവം പ്രകടിപ്പിക്കുന്ന ആരുടെയും സഹായം സ്വീകരിക്കും; അതിൽ വേഷ പ്രച്ഛന്നരായ മാവോയിസ്റ്റുകളും തീവ്ര നിലപാടുകാരും രാജ്യ ദ്രോഹികളും ഒക്കെയുണ്ടാകാം. അവരോടൊപ്പം ഈ പാവം ജനങ്ങൾ തോൾ ചേരുന്നതിന്റെ അർത്ഥം അവർ പ്രതിലോമകരമായ നിലപാടുകൾ ഉള്ളവർ ആണെന്നല്ല; പകരം അത്ര കണ്ട് നിസ്സഹായരും ആലംബഹീനരും ആണെന്നതാണ്.\nജനങ്ങളുടെ എതിർപ്പ് ഒഴിവാക്കാൻ സഹായകരമായേക്കാവുന്ന ചില പ്രായോഗിക നിർദ്ദേശങ്ങൾ.\nനഷ്ടപരിഹാരത്തുക യഥാർത്ഥ വിപണിവിലയോട് തുലനപ്പെടുത്തുക.\nനഷ്ടപരിഹാരം നികുതി വിമുക്തമാക്കുക.\nമുഴുവൻ നഷ്ടപരിഹാരത്തുക അഡ്വാൻസ് ആയി നൽകുക.\nഏറ്റെടുക്കൽ നടപടികളും നഷ്ടപരിഹാരവിതരണവും പുരധിവാസപാക്കേജ് നടപ്പാക്കലും പരമാവധി വേഗത്തിലാക്കുക.\nഏറ്റെടുക്കൽ-പുരധിവാസപാക്കേജ് നടപ്പാക്കൽ നടപടികളിലെ ഉദ്യോഗസ്ഥരാജ് ഇല്ലാതാക്കുക.\nവീടുകൾ നഷ്ടപ്പെടുന്നവർക്ക് വേണ്ടി നിലവാരമുള്ള റെസിഡൻഷ്യൽ കോമ്പ്ലെക്സുകൾ നിർമ്മിച്ച് അതിലേക്ക് അവരെ പുനരധിവസിപ്പിക്കുക.\nഓരോ പദ്ധതികളോടനുബന്ധിച്ചതും വ്യാപാര-വാണിജ്യ സമുച്ചയങ്ങൾ കൂടി ആസൂത്രണം ചെയ്യുക. ഏറ്റെടുക്കലിനോടനുബന്ധിച്ച്, ഓരോരുത്തർക്കും സംഭവിക്കുന്ന നഷ്ടത്തിന് ആനുപാതികമായി ഇത്തരം കോമ്പ്ലെക്സുകളിൽ ഷെയർ നൽകുക\nജനങ്ങളെ ശത്രുപക്ഷത്ത് നിർത്തി പ്രതികാര നടപടികൾ സ്വീകരിക്കുന്നതിന് പകരം അവരെ അഭിപ്രായ സമന്വയത്തിന്റെ പാതയിൽ കൊണ്ട് വരിക.\nPosted by oanu achayan at Thursday, April 12, 20182comments:\nPosted by oanu achayan at Thursday, April 12, 20186comments:\nനരേന്ദ്ര"മൗനി"യും "മൗൻ"മോഹൻസിങ്ങും : ഒന്നായ നിന്നെ...\nആഹ്വാന-പ്രോത്സാഹന വിദഗ്ദ്ധരുടെ അത്യുല്പാദന പദ്ധതിക...


കുട്ടനാട്ടില് വഴിയരികില് പാര്‍ക്ക് ചെയ്ത കാറുകളും ബൈക്കുകളും സാമൂഹിക വിരുദ്ധർ കത്തിച്ചു - Newscom - Malayalam News\n27 min. ago-ക്യപ്റ്റനല്ലെങ്കിലും കോഹ്‌ലി പവറാണ്\n31 min. ago-അന്വേഷണ ഉദ്യോഗസ്ഥന്റെ ഫോൺ പരിശോധിക്കണം\n53 min. ago-പാകിസ്ഥാൻ്റെ വേലി പൊളിച്ച് മാറ്റി താലിബാൻ\nകുട്ടനാട്ടിലെ കൈനകരി പഞ്ചായത്തിൽ സാമൂഹിക വിരുദ്ധർ വഴിയരികിൽ പാർക്ക് ചെയ്തിരുന്ന കാറുകളും ബൈക്കുകളും കത്തിച്ചു. ഇന്ന് പുലർച്ചയോടെയായിരുന്നു സംഭവം. ഒരു കാറും ബൈക്കും സ്കൂട്ടറും ഉൾപ്പെടെ ആറ് വാഹനങ്ങൾ കത്തിച്ചതായാണ് വിവരം. സംഭവത്തിൽ നെടുമുടി, പുളിങ്കുന്ന് പൊലീസ് അന്വേഷണം തുടങ്ങി.\nകരമാർഗ്ഗമുള്ള യാത്രാസൗകര്യങ്ങളുടെ അഭാവം മൂലം കുട്ടനാട്ടിൽ ആളുകൾ വ്യാപകമായി റോഡരികിൽ വണ്ടികൾ നിർത്തിയിടാറുണ്ട്. ഇന്ന് പുല‍ർച്ചയോടെ ബൈക്കിൽ എത്തിയ ഒരു സംഘമാണ് വണ്ടികൾ കത്തിച്ചെന്നാണ് നാട്ടുകാ‍ർ പറയുന്നത്. വാഹനങ്ങൾ നി‍ർത്തിയിട്ട സ്ഥലങ്ങളിലെ സ്ട്രീറ്റ് ലൈറ്റ് നശിപ്പിച്ച ശേഷമാണ് ആക്രമണം നടത്തിയത്.


Allu Arjun, Kollywood, Tamil, Kerala, Tollywood, Telugu, അല്ലു അര്‍ജ്ജുന്, തമിഴ്, കേരളം, - Malayalam Filmibeat\nഅല്ലു കോളിവുഡില്; കേരളവും ലക്ഷ്യം\n| Published: Tuesday, June 1, 2010, 14:36 [IST]\nമൊഴിമാറ്റ ചിത്രങ്ങളിലൂടെ മലയാളി പ്രേക്ഷകരെ കീഴടക്കിയ തെലുങ്ക് സൂപ്പര്‍താരം അല്ലു അര്‍ജ്ജുന് കോളിവുഡില് അരങ്ങേറ്റത്തിനൊരുങ്ങുന്നു. ഒരു ദേശീയ ദിനപത്രത്തിന് നല്‍കിയ അഭിമുഖത്തില് അല്ലു തന്നെയാണ് ഇക്കാര്യം വെളിപ്പെടുത്തിയത്.\nകേരളത്തിലും കര്‍ണാടകയിലും തന്റെ പ്രശസ്തി കുതിച്ചുയരുന്ന സാഹചര്യത്തിലാണ് തമിഴില് കാലുറപ്പിയ്ക്കാന് അല്ലു തയാറാകുന്നത്.\nകേരളത്തില് എന്റെ സിനിമകള്‍ക്ക് വന് സ്വീകരണമാണ് ലഭിയ്ക്കുന്നത്. അവിടെ എനിയ്ക്ക് ഏറെ ആരാധകരുണ്ട്. എന്റെ അടുത്ത സിനിമ തെലുങ്കിലും തമിഴിലുമായി നിര്‍മ്മിയ്ക്കാനാണ് തീരുമാനം. ചെന്നൈയില് വളര്‍ന്നതിനാല് തമിഴ് കൈകാര്യം ചെയ്യാന് ഏറെ എളുപ്പമാണ്. അതാണ് തമിഴ് തിരഞ്ഞെടുക്കാന് കാരണമെന്ന് അല്ലു പറയുന്നു.\nതമിഴ് ചിത്രങ്ങള്‍ക്ക് കേരളത്തിലും നല്ല മാര്‍ക്കറ്റായതിനാല് ഡബ്ബിങ് സിനിമകളില്ലാതെ തന്നെ കേരളത്തില് തന്റെ സാന്നിധ്യം കൂടുതല് ശക്തമാക്കാമെന്നാണ് അല്ലുവിന്റെ കണക്കുക്കൂട്ടല്.\nതാരത്തിന്റെ അടുത്ത സിനിമ ബദരിനാഥാണ് ചിത്രത്തില് ഒരു യോദ്ധാവിന്റെ വേഷത്തിലാണ് അല്ലു അഭിനയിക്കുന്നത്.\nRead more about: allu arjun അല്ലു അര്‍ജ്ജുന് കേരളം തമിഴ് kerala kollywood tamil telugu tollywood\nStory first published: Tuesday, June 1, 2010, 14:36 [IST]


മതബോധനം സുപ്രധാനം - keralasabha.net\nHome > LATEST NEWS > മതബോധനം സുപ്രധാനം\nസുവിശേഷം വരുംതലമുറയ്ക്ക് കൈമാറുന്ന സഭയുടെ ദൗത്യത്തിന്റെ പ്രധാനതലമാണ് മതബോധനം. നമ്മുടെ രൂപതയില് മതബോധനരംഗം വളരെ സജീവമാണ് എന്നത് സന്തോഷവും സംതൃപ്തിയും നല്‍കുന്ന കാര്യമാണ്. പുതിയ മതബോധന വര്‍ഷത്തിന് തുടക്കം കുറിക്കുന്ന ഈ ശുഭവേളയില് എല്ലാവര്‍ക്കും എന്റെ ആശംസകള്. സങ്കീര്‍ത്തകന് ഉദ്‌ബോധിപ്പിക്കുന്നു : ”കര്‍ത്താവ് പ്രവര്‍ത്തിച്ച മഹത്തായ കാര്യങ്ങളും അവിടുത്തെ ശക്തിപ്രാഭവവും അത്ഭുതകൃത്യങ്ങളും വരുംതലമുറയ്ക്ക് വിവരിച്ചുകൊടുക്കണം” (സങ്കീ. 78:4). പഠനത്തിന്റെയും പരിശീലനത്തിന്റേയും എല്ലാ മേഖലകളിലും അനുഗ്രഹങ്ങളും ആരോഗ്യവും ദൈവം നല്‍കട്ടെയെന്ന് പ്രാര്‍ഥിക്കുന്നു, ആശംസിക്കുന്നു.\nമതബോധനം ഒരു പരിശീലനമല്ല. അത് മനുഷ്യനെ രൂപപ്പെടുത്തുന്നതാണ്. എല്ലാം ചിട്ടയായി ചെയ്യിപ്പിക്കുന്നതും ചൊല്ലിപ്പിക്കുന്നതുമല്ല മതബോധനം. ക്രിസ്തുവിന്റെ മനസ്സിലേക്ക് നമ്മെ അനുരൂപപ്പെടുത്തുന്നതാകണം മതബോധനം. വിശ്വാസത്തോടെ ദൈവത്തെ സമീപിക്കുവാനും കാരുണ്യത്തോടെ മനുഷ്യരോടും പ്രകൃതിയോടും പെരുമാറാന് പറ്റുന്നതുമായ ക്രിസ്തുവിന്റെ മനസ്സ് നമ്മില് രൂപപ്പെടുത്തുന്ന പ്രക്രിയയാണിത്.\nക്രിസ്തു നിങ്ങളില് രൂപപ്പെടുന്നതുവരെ ഞാന് ഈറ്റു നോവനുഭവിക്കുന്നു (ഗലാ 4:19) എന്നുള്ള പൗലോസ് ശ്ലീഹായുടെ വാക്കുകള് ഇവിടെ പ്രസക്തമാണ്. വിദ്യാര്‍ഥികളുടെ പാഠ്യപദ്ധതിയില് എല്ലാ വിഷയങ്ങളും നല്ലതാണ്. എന്നാല് സ്‌കൂള് വിഷയങ്ങളില് ഒന്നായി മതബോധനം കരുതരുത്. പൗലോസ് അപ്പസ്‌തോലന് എഴുതുന്നു : ”എന്റെ കര്‍ത്താവായ യേശു ക്രിസ്തുവിനെപ്പറ്റിയുള്ള ജ്ഞാനം കൂടുതല് വിലയുള്ളതാകയാല്, സര്‍വവും നഷ്ടമായിത്തന്നെ ഞാന് പരിഗണിക്കുന്നു. അവനെപ്രതി ഞാന് സകലതും നഷ്ടപ്പെടുത്തുകയും ഉച്ഛിഷ്ടംപോലെ കരുതുകയുമാണ്” (ഫിലി 3,8). ക്ലാസ്സുകളിലെ അറിവുകള് എത്തി നില്‍ക്കേണ്ടത് ആരാധനയിലാണ്. കിഴക്കുനിന്നു വന്ന ജ്ഞാനികള് അവനെ കുമ്പിട്ട് ആരാധിച്ചു (മത്തായി 2:11).\n”ദുശ്ശാഠ്യക്കാരും മത്സരബുദ്ധികളും ചഞ്ചലഹൃദയരും ദൈവത്തോട് അവിശ്വസ്തരുമാകാതെ (സങ്കീ 78:8) പുതിയ തലമുറയെ കരുണയും നന്മയും സ്‌നേഹവുമുള്ളവരായി രൂപപ്പെടുത്തുന്ന മതബോധനം വിലപ്പെട്ട ശുശ്രൂഷയാണ് എന്ന് നമുക്ക് മറക്കാതിരിക്കാം. 12-ാം ക്ലാസോടെ ഇത് അവസാനിക്കുന്നില്ല. ഈ രൂപാന്തരീകരണം നിരന്തര പ്രക്രിയയാണ്. എന്നും നടക്കേണ്ട ദൈവത്തിന്റെ പ്രവര്‍ത്തനം. 12-ാം ക്ലാസു കഴിയുമ്പോള് പള്ളിയില്‍നിന്ന്, കൂദാശകളില് നിന്ന് മാറി നില്‍ക്കരുത്. ക്രിസ്തുവിനാല് രൂപപ്പെടുവാന് എപ്പോഴും സ്വയം സമര്‍പ്പിക്കുക.\n‘സുവിശേഷത്തിന്റെ സന്തോഷം’ എന്ന അപ്പസ്‌തോലിക പ്രബോധനത്തിലൂടെ ക്രിസ്തുവിന്റെ കുരിശ് മഹത്വപൂര്‍ണമായി പ്രശോഭിതമാകുന്ന സുവിശേഷം സന്തോഷത്തിന്റെ അനുഭവമായി മാറണമെന്ന് ഫ്രാന്‍സിസ് പാപ്പ ആവശ്യപ്പെടുന്നു.\nസുവിശേഷം സന്തോഷദായകമാണ്. മറിയം എലിസബത്തിനെ സന്ദര്‍ശിച്ചപ്പോള് യോഹന്നാന് മാതാവിന്റെ ഉദരത്തില് ആനന്ദത്താല് കുതിച്ചുചാടി (ലൂക്കാ 1:41). എന്റെ ആത്മാവ് എന്റെ രക്ഷകനായ ദൈവത്തില് ആനന്ദിക്കുന്നുവെന്ന് (ലൂക്കാ 1:47) മറിയം പ്രഘോഷിക്കുന്നു. യേശുവിന്റെ സന്ദേശം നമുക്ക് ആനന്ദം നല്‍കുന്നു. ഇത് ഞാന് നിങ്ങളോട് പറഞ്ഞത് എന്റെ സന്തോഷം നിങ്ങളില് കുടികൊള്ളാനും നിങ്ങളുടെ സന്തോഷം പൂര്‍ണമാകാനും വേണ്ടിയാണ് (യോഹ 15:11).\nഉത്ഥിതനായ ക്രിസ്തുവിനെ കണ്ടപ്പോള് ശിഷ്യന്മാര് സന്തോഷിച്ചു (യോഹ 20:20). ശ്ലീഹന്മാര് ചെല്ലുന്നിടത്തെല്ലാം വലിയ സന്തോഷമുണ്ടായി (അപ്പ 8:8). അപ്പസ്‌തോലപ്രവര്‍ത്തനങ്ങളില് വിവരിക്കുന്നതുപോലെ മതപീഡനത്തില് പോലും അവര് സന്തോഷംകൊണ്ട് നിറഞ്ഞവരായി (അപ്പ 13:52). ദൈവത്തില് വിശ്വസിച്ചതുകൊണ്ട് ജയില് കാവല്‍ക്കാരനും അവന്റെ മുഴുവന് കുടുംബാംഗങ്ങളും അത്യന്തം സന്തോഷിച്ചു (അപ്പ 16:34).\nസുവിശേഷം നല്‍കുന്നതാണല്ലോ മതബോധനം. ‘ദൈവം സ്‌നേഹിക്കുന്നു’ എന്ന സുവിശേഷം നമ്മെ രൂപപ്പെടുത്തുന്നു, രൂപാന്തരപ്പെടുത്തുന്നു. സുവിശേഷം സന്തോഷമാണെങ്കില് മതബോധനവും സന്തോഷപ്രദമാകണം. സന്തോഷത്തോടെ കുര്‍ബാനയില് പങ്കുചേരാന്, കുടുംബ പ്രാര്‍ഥന നടത്താന്, വചനം വായിക്കുവാന്, കുമ്പസാരിക്കുവാന്, അഗതി മന്ദിരങ്ങള് സന്ദര്‍ശിക്കുവാന് കാരുണ്യപ്രവൃത്തികള് ചെയ്യാന്, വേദപാഠ ക്ലാസ്സുകളില് ശ്രദ്ധിക്കുവാന് സാധിക്കണം.\nകൂദാശകളും പ്രാര്‍ഥനകളും, വചന വായനയും വേദപാഠ ക്ലാസുകളും നമ്മെ ഭാരപ്പെടുത്തുന്നവയല്ല. അവ സന്തോഷകരമാണ്. മതബോധനത്തിന്റെ സന്തോഷം നമുക്ക് അനുഭവിക്കാം. പകര്‍ന്നു കൊടുക്കാം.\nനമുക്ക് മുമ്പേ പോയ വിശുദ്ധരില്‍നിന്ന് നമുക്ക് പഠിക്കുവാന് ശ്രമിക്കാം. അവര് തങ്ങളുടെ കാലഘട്ടത്തിലെ പ്രയാസങ്ങള് നേരിട്ടവരാണല്ലോ അതുകൊണ്ട് അവരെ അനുകരിക്കണമെന്ന് പാപ്പ ഓര്‍മ്മിപ്പിക്കുന്നു (EG 263). ഗുരുദര്‍ശനത്തിനായുള്ള നമ്മുടെ ആഗ്രഹം സഫലമാകുന്നതിന് വ്യത്യസ്തമായ മാര്‍ഗങ്ങള് നമ്മുടെ മുന്‍പില് തുറന്നിട്ടിരിക്കുന്നു. വചനത്തിലൂടെ, വി. ബലിയിലൂടെ, കൂദാശകളിലൂടെ, കൂട്ടായ്മയിലൂടെ, സഭയിലൂടെ, ധാര്‍മ്മിക ജീവിതത്തിലൂടെ ഗുരുദര്‍ശനം സാധ്യമെന്ന് കഴിഞ്ഞ വര്‍ഷം നാം അനുഭവിച്ചറിഞ്ഞു. ഫ്രാന്‍സിസ് പാപ്പ ആവശ്യപ്പെടുന്നതു പോലെ വിശുദ്ധ ജീവിത മാതൃകകളിലൂടെ, അവരുടെ മാധ്യസ്ഥത്തിലൂടെ ഗുരുവിനെ അനുഭവിക്കുവാന് ഈ മതബോധന വര്‍ഷം പ്രത്യേകമായി നാം ശ്രമിക്കുകയാണ്. വിശുദ്ധ അല്‍ഫോന്‍സയും കേരളത്തില് വന്നിട്ടുള്ളതും നമുക്ക് സുപരിചിതനുമായ വി. ജോണ്‍പോള് രണ്ടാമന് മാര്‍പാപ്പയും വിശ്വാസ ജീവിതത്തിന്റെ ശൈലികള് നമുക്ക് പറഞ്ഞു തരുന്നു.\nനമ്മുടെ രൂപതാംഗമായിരുന്ന എവുപ്രാസ്യമ്മയും സാമൂഹ്യപരിവര്‍ത്തനത്തിന് നേതൃത്വം നല്‍കിയ ചാവറയച്ചനും സഭയുടെ ഔദ്യോഗിക വിശുദ്ധ ഗണത്തിലേക്ക് ഉയര്‍ത്തപ്പെടുന്ന അവസരം കൂടിയാണിത്. നമ്മുടെ രൂപതയില് നിന്നുള്ള വാഴ്ത്തപ്പെട്ട മറിയം ത്രേസ്യയും ഭാരതത്തിലെ ഇതര വാഴ്ത്തപ്പെട്ടവരായ തേവര്‍പറമ്പില് കുഞ്ഞച്ചനും മദര് തെരേസയും ദേവസഹായം പിള്ളയും നമ്മിലൊരാളായിരുന്നു. നമ്മുടെ രൂപതയില് അജപാലനശുശ്രൂഷ നിര്‍വഹിച്ച വിതയത്തില് ജോസഫച്ചനും രൂപതാംഗമായ കനീസിയൂസച്ചനും അഗസ്റ്റിന് ജോണ് ഊക്കനച്ചനും ആന്റണി തച്ചുപറമ്പിലച്ചനും നമുക്ക് മാതൃകകളാണ്. നമ്മുടെ നാടിന്റെ സാഹചര്യങ്ങളില് ജീവിച്ച ഇവര് എപ്രകാരം ഗുരുദര്‍ശനം സ്വന്തമാക്കിയെന്ന് പഠിക്കുന്നതും മനസിലാക്കുന്നതും അവരുടെ കബറിടങ്ങള് സന്ദര്‍ശിച്ച് പ്രാര്‍ഥിക്കുന്നതും അവരുടെ മാധ്യസ്ഥം യാചിക്കുന്നതും ഗുരുദര്‍ശനത്തിന് തീര്‍ച്ചയായും നമ്മെ സഹായിക്കും.\nആത്മാവ് നിറഞ്ഞ മതബോധകര്\nആത്മാവ് നിറഞ്ഞ മതബോധകര് ധാരാളം പേര് സുവിശേഷ സന്തോഷം നല്‍കാന് ശ്രമിക്കുന്നുവെന്നത് നന്ദിയോടെ ഓര്‍ക്കുന്നു. വിദ്യാഭ്യാസമില്ലെന്ന് കരുതുന്ന പ്രായം ചെന്ന അപ്പാപ്പന്മാരും അമ്മാമമാരുമാണ് ഏറ്റവും ഫലപ്രദമായി വിശ്വാസാനുഭവം പകുത്തുനല്‍കുന്ന മതാധ്യാപകര് എന്ന് അഭിമാനത്തോടെ പറയട്ടെ.\nമാതാപിതാക്കളുടെ വലിയ താല്‍പര്യത്തെയും ഞാന് നന്ദിയോടെ അനുസ്മരിക്കുന്നു. വിദ്യാലയങ്ങളില് നന്മയുടെ വഴികള് പറഞ്ഞു കൊടുക്കുന്ന എല്ലാ അധ്യാപകരും മതബോധനത്തില് പങ്കാളികളാകുന്നു.\nരക്ഷാകര്‍തൃ സമിതികളും ഇടവകയിലെ കൈക്കാരന്മാരും പ്രതിനിധി യോഗാംഗങ്ങളും വിശ്വാസ പരിശീലനത്തിനു നല്‍കുന്ന സഹകരണത്തിനും പ്രോത്സാഹനത്തിനും നന്ദി.\nമക്കളെ രൂപപ്പെടുത്താനുള്ള മാതാപിതാക്കന്മാരുടെ ദൗത്യത്തില് ത്യാഗത്തോടെ പങ്കുചേരുന്ന എല്ലാ മതാധ്യാപകര്‍ക്കും സിസ്റ്റേഴ്‌സിനും ബ്രദേഴ്‌സിനും ദൈവം വരദാനങ്ങള് നല്‍കി ശക്തി പകരട്ടെ എന്ന് ആശംസിക്കുന്നു. ഇടവകയെ ക്രിസ്തുവിലേക്ക് രൂപപ്പെടുത്തുവാന് നേതൃത്വം നല്‍കുന്ന എല്ലാ വൈദികര്‍ക്കും രൂപതയുടെ നന്ദി.\nപ്രിയപ്പെട്ടവരേ, മതബോധനം ഒറ്റപ്പെട്ട ഒരു കാര്യമല്ല. കൂട്ടായ പ്രവര്‍ത്തനമാണ്. എല്ലാവരിലും ക്രിസ്തു രൂപപ്പെടുവാന് നമുക്ക് ഒരുമിച്ച് പ്രവര്‍ത്തിക്കാം. പ്രാര്‍ഥിക്കാം. എല്ലാവര്‍ക്കും സന്തോഷപ്രദമായ, അനുഗ്രഹദായകമായ ഒരു അധ്യയനവര്‍ഷവും ആത്മീയതയുടെ നിറവുള്ള മതബോധനവര്‍ഷവും നേരുന്നു.


സ്ട്രെസും ഗര്‍ഭനിരോധനഗുളികകളും കാന്‍സര് രോഗികളുടെ എണ്ണം വർധിപ്പിക്കുന്നു.. | Daily Indian Herald\nസ്ട്രെസും ഗര്‍ഭനിരോധനഗുളികകളും കാന്‍സര് രോഗികളുടെ എണ്ണം വർധിപ്പിക്കുന്നു..\nSeptember 24, 2019 3:41 am By : Indian Herald Staff\nകൊച്ചി:സ്ട്രെസും ഗര്‍ഭനിരോധനഗുളികകളും കാന്‍സര് രോഗികളുടെ എണ്ണം വർധിപ്പിക്കുന്നു എന്ന കണ്ടെത്തൽ .കൂടാതെ അമിതവണ്ണവും കാന്‍സര് രോകത്തിന് കാരണമാകുന്നു .ആദ്യമായി വിപണിയില് ഗര്‍ഭനിരോധനഗുളികകള് എത്തുന്നത് അറുപതുകളിലാണ്. ഇന്ന് വിപണിയില് പലതരത്തിലെ ഗര്‍ഭനിരോധനഗുളികകള് ലഭ്യമാണ്. പലതിലും ഈസ്ട്രജന് അളവ് കൂടുതലാണ് എന്നത് ആരും ശ്രദ്ധിക്കുന്നില്ല. ഇത് സ്ത്രീകളില് കാന്‍സര് നിരക്ക് വർധിപ്പിക്കുണ്ടെന്നാണ് ചില പഠനങ്ങള് പറയുന്നത്. പാര്‍ശ്വഫലങ്ങള് നന്നേ കുറഞ്ഞ ഗുളികകള് ഡോക്ടറുടെ അഭിപ്രായമറിഞ്ഞ ശേഷം കഴിക്കുന്നതാണ് ഏറ്റവും മികച്ചത്.\nഅതേപോലെ തന്നെ സ്‌ട്രെസും കാൻസർ രോഗത്തിന് കാരണമാകുന്നു എന്നാണ് പഠനങ്ങൾ കാണിക്കുന്നത് ഇന്ന് പലതരത്തില് ആളുകള്‍ക്കിടയില് സ്‌ട്രെസ് കൂടുതലാണ്. പലപ്പോഴും ഈ സ്‌ട്രെസ് കാരണം ആഹാരം ശരിയായി കഴിക്കാതിരിക്കുക, ഉറക്കം കുറയുക എന്നീ പ്രശ്നങ്ങള് ഉണ്ടാകാറുണ്ട്. ഇതൊക്കെ മനസ്സിനെ മാത്രമല്ല ശരീരത്തെയും പ്രതിരോധശേഷിയും കൂടിയാണ് ബാധിക്കുക. തുടര്‍ച്ചയായി സ്‌ട്രെസ് അനുഭവിക്കുമ്പോള് ശരീരം പലതരത്തില് പ്രതികരിക്കും. ഹൃദ്രോഗം, കാന്‍സര് എന്നിവയൊക്കെ ഇതില് ഉള്‍പ്പെടും. നല്ല ഉറക്കം, വ്യായാമം, പോഷകസമ്പന്നഭക്ഷണം എന്നിവയുടെ ആവശ്യകത ഇവിടെയാണ്.\nപണ്ടെത്ത അപേക്ഷിച്ച് ഇന്ന് അമിതവണ്ണം അല്ലെങ്കില് ഒബിസിറ്റിയുടെ തോത് ആളുകള്‍ക്കിടയില് കൂടുതലാണ്. കൊച്ചു കുട്ടികളെ വരെ ഇന്ന് ഈ പ്രശ്നം അലട്ടുന്നുണ്ട്. ആഹാരരീതികള്, വ്യായാമമില്ലായ്മ എന്നിവയൊക്കെ ഇതിനു പിന്നിലുണ്ട്. ജങ്ക് ഫുഡ് കഴിക്കുന്നതും പച്ചക്കറികള്, പഴങ്ങള് എന്നിവയുടെ ഉപയോഗം കുറയുന്നതും അമിതവണ്ണം ഉണ്ടാക്കും. വന്‍കുടല്, തൈറോയ്ഡ്, കിഡ്നി, പാന്‍ക്രിയാസ്, അന്നനാളം എന്നിവിടങ്ങളെ ബാധിക്കുന്ന കാന്‍സറിന് പിന്നില് അമിതവണ്ണം ഒരു കാരണമാണ്.\nപണ്ടൊക്കെ കാന്‍സര് ബാധിതരുടെ എണ്ണം വിരലില് എണ്ണാമായിരുന്നെങ്കില് ഇന്ന് ദിനംപ്രതി കാന്‍സര് ആളുകള്‍ക്കിടയില് പടര്‍ന്നു പിടിക്കുകയാണ്. കഴിഞ്ഞ കുറച്ചു വര്‍ഷങ്ങളായി ലോകത്താകമാനം കാന്‍സര് ബാധിതരുടെ എണ്ണത്തില് ഉണ്ടായ വര്‍ധനവ് 20- 50% ആണ്. കാന്‍സര് പ്രതിരോധത്തിനും ചികിത്സയ്ക്കും ഇന്ന് ഒട്ടേറെ നൂതനമാര്‍ഗങ്ങള് ഉള്ളപ്പോള്‍തന്നെ കാന്‍സര് വ്യാപകമാകുകയും ചെയ്യുന്നു. എന്താണ് ഈ വര്‍ധിച്ചു വരുന്ന കാന്‍സര് രോഗികളുടെ എണ്ണത്തിന് പിന്നിലെ കാരണം? ഉത്തരം കണ്ടെത്തുക എളുപ്പമല്ല. നമ്മുടെ ആഹാരരീതികള് മുതല് അന്തരീക്ഷമലിനീകരണം വരെ ഇതിനു പിന്നിലുണ്ട്.\nവൈദ്യശാസ്ത്രരംഗം ലോകമെമ്പാടും വലിയ പുരോഗതി നേടി വളരുകയാണ്. ഇന്ന് ഒരു രോഗം കണ്ടെത്താനോ അതിനു ചികിത്സ തേടാനോ ആളുകള്‍ക്ക് മുന്‍പില് ഒരുപാട് വഴികളുണ്ട്. ശസ്ത്രക്രിയകള് പണ്ടത്തെ അപേക്ഷിച്ച് ഇന്ന് വളരെ സുരക്ഷിതമാണ്. മരുന്നുകളും അതുപോലെതന്നെ. ഒട്ടുമിക്ക രോഗങ്ങള്‍ക്കും ഇന്ന് മരുന്നുണ്ട്. അതുപോലെതന്നെ എല്ലാ വിഭാഗങ്ങളിലും വിദഗ്ധരായ ഡോക്ടർമാരും സുലഭം. എന്നാല് ഇതിനൊക്കെ ഒപ്പം വൈദ്യശാസ്ത്രത്തെ പോലും ചില സമയങ്ങളിൽ വെല്ലുവിളിക്കുന്ന ഒന്നാണ് കാന്‍സര്.\nTags: breast cancer, Cancer Case\nമാറു കാണിച്ച് പോരാട്ടം..\nമോയ്ചറൈസറുകളിലും മറ്റ് സൗന്ദര്യവര്‍ധക വസ്തുക്കളിലുമുള്ള രാസഘടകം അര്‍ബുദത്തിനിടയാക്കുമെന്ന് പഠനം\nനിങ്ങള് ജോണ്‍സണ് ജോണ്‍സണ് ഉല്‍പ്പനങ്ങള് ഇനിയും ഉപയോഗിക്കുമോ? ജോണ്‍സണ് ആന്റ് ജോണ്‍സണ് ടാല്‍ക്കം പൗഡര് ഉപയോഗിച്ച യുവതി ക്യാന്‍സര് ബാധിച്ച് മരിച്ചു; 720 ലക്ഷം ഡോളര് നഷ്ടപരിഹാരം നല്‍കണം